ഫ്രാന്‍സീസ് പാപ്പാ വധിക്കപ്പെടുമോ? - Samakalika Malayalam\nഫ്രാന്‍സീസ് പാപ്പാ വധിക്കപ്പെടുമോ?\nBy പി.ജെ.ജെ. ആന്റണി | Published: 11th October 2018 11:40 PM |\nLast Updated: 11th October 2018 11:40 PM | A+A A- |\nഭൂമിയേ ചെവി തരിക\nഞാന് മക്കളെ പോറ്റിവളര്‍ത്തി\nഅവര് എന്നോട് മത്സരിക്കുന്നു!\nആ മൊട്ടപ്പറമ്പില് കിഴവനായ ജോസഫ് വാനങ്ങളിലേക്ക് കൈകള് നീട്ടി നിലവിളിക്കുമ്പോലെ പാടിക്കൊണ്ടിരുന്നു. ഇരുള് കുരുത്ത ഒരു രാത്രിയായിരുന്നു അത്. അയാള്‍ക്കൊപ്പം മോങ്ങാന് ചില നായക്കുട്ടികളും ചേര്‍ന്നു. വാനമോ മണ്ണോ അയാളെ കേള്‍ക്കുന്നതായി തോന്നിയില്ല. ചിലപ്പോള് മാത്രം ചന്ദ്രന്റെ ഇത്തിരിവെട്ടം അയാളുടെമേല് പതിച്ചു. അന്നേരം ചന്ദ്രവെളിച്ചം കുടിച്ച് ദാഹം തീര്‍ക്കാനെന്നവണ്ണം ജോസഫ് കൈകള് താഴ്ത്തി മിണ്ടാതെ നിന്നു. തെളിച്ചം അണഞ്ഞയുടനെ അയാള് വിലാപത്തിലേക്ക് മടങ്ങുകയും ചെയ്തു.\nകിഴവന് ജോസഫിനു പിന്നില് അയാളുടെ വീട് കാവല്‍ക്കൂടാരംപോലെ നില്‍ക്കുന്നുണ്ടായിരുന്നുവെങ്കിലും അന്യഗ്രഹം പോലെ അത് അയാളില്‍നിന്നും ഭിന്നിച്ച് മറ്റൊരു ഭ്രമണപഥത്തിലെന്നവണ്ണം കാണപ്പെട്ടു. ചിലപ്പോള് മാത്രം അതിനുള്ളില്‍നിന്നും ചില ഒച്ചകള് പുറപ്പെട്ടിരുന്നു. അത് മനുഷ്യരില് നിന്നായിരുന്നില്ല. ലോഹങ്ങള് മുട്ടി ഉരുമ്മുന്നതിനെ അതോര്‍മ്മിപ്പിച്ചു.\nആ മൊട്ടപ്പറമ്പിനപ്പുറം വ്യവസായ പാര്‍ക്കിനായി സര്‍ക്കാര് അക്വയര് ചെയ്ത ഭൂമിയായിരുന്നു. നട്ടുനനകളോ മറ്റ് പരിചരണങ്ങളോ ഇല്ലാതെ ആണ്ടുകള് താണ്ടിയതിന്റെ ഫലമായി അവിടം പാഴും വികലവുമായി കാണപ്പെട്ടു. അവിടെ കുടിയേറിയ നായ്ക്കളാണ് ജോസഫിന്റെ വിലാപപ്പാട്ടില് കൂട്ടുചേര്‍ന്നിരുന്നത്. മറ്റേ വശത്ത് വലിയൊരു മൈതാനത്തിനു നടുവില് ഒരു പള്ളി നിലകൊണ്ടു. പള്ളിയോട് ചേര്‍ന്ന പാരീഷ് ഹോമില് രണ്ട് യുവപുരോഹിതന്മാര് ബിയര് ഗ്ലാസ്സുകളുമായി\nസംസാരിച്ചിരിക്കുകയായിരുന്നു. സെമിനാരിയില് ഒന്‍പത് വര്‍ഷം സതീര്‍ത്ഥ്യരായിരുന്ന അലക്‌സും ജോബും. അലക്‌സ് അവിടെ ഇടവക വികാരിയായിരുന്നു. ഗോഥിക് ഗോപുരം പോലെ നീണ്ടുകൂര്‍ത്ത ഒരാള്. പൊക്കം കുറഞ്ഞതെങ്കിലും കായബലം തോന്നിപ്പിക്കുന്ന ഒരാളായിരുന്നു ജോബ്. അടുത്തകാലത്ത് ഏതോ കായികകലയില്‍നിന്നും വിടവാങ്ങിയ ഒരാളെ ഓര്‍മ്മിപ്പിക്കുന്ന ദേഹവഴക്കങ്ങള് അയാള്‍ക്കുണ്ടായിരുന്നു. ആ വേനല്‍ക്കാല രാത്രിയില് തണുത്ത ബിയര് അവരെ സംസാരിക്കാന് പ്രേരിപ്പിച്ചുകൊണ്ടേയിരുന്നു.\n''ഇങ്ങനെ പോയാല് അധികം വൈകാതെ ഫ്രാന്‍സീസ് പാപ്പായെ ആരെങ്കിലും വധിക്കും.'' ജോബ് പറഞ്ഞു. അയാളുടെ സ്വരത്തില് വിഷാദം ഉണ്ടായിരുന്നു.\nകുടിക്കാന് എടുത്ത ബിയര് ഗ്ലാസ്സ് താഴെ വച്ചുകൊണ്ട് അലക്‌സ് കൂട്ടുകാരനെ നോക്കി. ''നിരാശനാകരുത്. മനുഷ്യര് ശുഭാപ്തിവിശ്വാസികളായിരിക്കണം. ഭാവിയെ ഇരുളായും തെളിച്ചമായും സങ്കല്‍പ്പിക്കാനുള്ള സ്വാതന്ത്ര്യം നമുക്കുണ്ട്. നീ എന്തുകൊണ്ട് തെളിമയെ തെരഞ്ഞെടുക്കുന്നില്ല. അതല്ലേ നല്ലത്? അതല്ലേ ഇത്തിരിയെങ്കിലും സന്തോഷം നമുക്ക് നല്‍കുകയുള്ളൂ.''\n''പാപ്പാമാര് വധിക്കപ്പെടുകയില്ലെന്നാണോ നീ കരുതുന്നത്? അതിര്‍വിട്ട വിശ്വാസമാണ് നീ സഭയ്ക്ക് നല്‍കുന്നത്. ഒടുവില് അധികം വൈകാതെ ചീട്ടുകൊട്ടാരം പോലെ എല്ലാം ഇടിഞ്ഞുപൊളിയുമ്പോള് നീ അന്തം വിടും. ആ ഭൂകമ്പത്തിന്റെ ഷോക് നിനക്ക് താങ്ങാവുന്നതിലും അധികമായിരിക്കും. പിന്നെ നിന്നെ അന്വേഷിച്ച് ഞാന് വല്ല മാനസിക ആശുപത്രിയിലും വരേണ്ടിവരും. പ്രാന്താശുപത്രിയിലും ളോഹ ഇടണമെന്നു നീ വാശിപിടിക്കുമോ?''\nഅവരിരുവരും പൊട്ടിച്ചിരിച്ചു. അലക്‌സ് ബിയര് ഗ്ലാസ്സ് ഉയര്‍ത്തി മൊത്തി ഉന്മേഷവാനായി. ആ നിശ്ശബ്ദതയില് കിഴവന് ജോസഫിന്റെ വിലാപപ്പാട്ട് അവര്‍ക്കിടയിലേക്ക് നുളഞ്ഞുകയറി.\n''ഇയാളിത് അവസാനിപ്പിക്കില്ലേ? നേരം വെളുക്കുന്നതുവരെ ഇങ്ങനെ കരഞ്ഞ് പാടിക്കൊണ്ടിരിക്കുമോ?'' ജോബാണ് ചോദിച്ചത്.\n''അയാള് ഇങ്ങനെയൊന്നും അല്ലായിരുന്നു. സാധുവും അദ്ധ്വാനിയുമായ ഒരുവന്. ഉള്ള ഇത്തിരി മണ്ണില് പണിയെടുത്തും പുറമ്പണി ചെയ്തും കുടുംബം പോറ്റിയിരുന്ന ഒരാള്. ശരിക്കും നല്ല നസ്രാണി. രണ്ട് ആണ്‍മക്കള്. അവരുടെ ആദ്യകുര്‍ബാന സ്വീകരണത്തിനു മുന്‍പേ ഭാര്യ മരണപ്പെട്ടു. പിന്നെ മക്കള്‍ക്ക് അച്ഛനും അമ്മയുമൊക്കെ അയാളായിരുന്നു. രണ്ടിനും സാമാന്യത്തിലധികം വിദ്യാഭ്യാസവും കൊടുത്തു. പക്ഷേ, അവരുടെ സഞ്ചാരം അയാള് മോഹിച്ച വഴികളില് അല്ലായിരുന്നു. മൂത്തവന് ഇവിടത്തെ കൊടും ബ്ലേഡ്. തല്ലിനും കൊല്ലിനും മടിയില്ലാത്തവന്. ഇളയവനാണ് വിചിത്രം. തോക്കുണ്ടാക്കുന്നു. നല്ല നാടന് തോക്ക്. നമ്മുടെ നാട്ടീന്നും പുറം നാട്ടീന്നുമൊക്കെ ആവശ്യക്കാര് അവനെ തേടിയെത്തുന്നുണ്ട്. അവനു പിടിപാടില്ലാത്ത ഇടങ്ങളില്ല. റഷ്യക്കാരന്റെ കലാഷ്നിക്കോവിനെ വെല്ലുന്ന തോക്കുണ്ടാക്കി ലോക കമ്പോളത്തിന്റെ നെറുകയില് കയറാനുള്ള കൊണ്ടുപിടിച്ച പരിശ്രമത്തിലാണ് ഇപ്പോള്. വീടിന്റെ പിന്നില് പണിപ്പുരയും ഫൗണ്ടറിയും ഉണ്ട്.''\n''കലാഷ്നിക്കോവ് കണ്ടുപിടിച്ചയാള് ഒടുവില് ജീവനൊടുക്കുകയായിരുന്നു'' ജോബ് ഉത്സാഹമില്ലാതെ പറഞ്ഞു.\n''ഈ വിദ്വാന് അങ്ങനെയൊന്നും ഒടുങ്ങില്ല. രണ്ടു മക്കളും അപ്പനുമായി മുഴുത്ത കലിപ്പിലാണ്. അപ്പന് പലതവണ സങ്കടവുമായെത്തിയപ്പോള് ഞാന് മക്കളെ വിളിപ്പിച്ചു. വരുമെന്നു തീരെ കരുതിയില്ല. ഇളയവനേ വന്നുള്ളൂ. അവന്റെ മറുപടി കേട്ടപ്പോള് വേണ്ടിയിരുന്നില്ലെന്നു തോന്നി.''\nശേഷം ഒരു മിമിക്രിക്കാരനെപ്പോലെ ആ യുവപുരോഹിതന് മകനെ ആവര്‍ത്തിച്ചു:\n''എന്ത് പ്രാന്ത് പിടിച്ചിട്ടാ അലക്‌സ് സാര് ളോഹയ്ക്കുള്ളില് കയറിയതെന്ന് എനിക്കറിയില്ല. എന്തുകൊണ്ടായാലും ആ പ്രാന്തിന്റെ പേരില് നാട്ടുകാരെ മേയ്കുന്നപോലെ എന്നെ മേയ്കാന് ഇറങ്ങരുത്. പള്ളി, പള്ളീലച്ചന്, സ്വര്‍ഗ്ഗം, നരകം, പുണ്യം ഇതെല്ലാം കേട്ടാല് എനിക്ക് ചിരിവരും. വയറ്റിപ്പിഴപ്പിന്റെ പേരിലാണെങ്കില് ആയിക്കോ. സാമ്പത്തിക ക്ലേശമുണ്ടെങ്കില് അതും പറഞ്ഞോളു. ഫിനാന്‍ഷ്യല് സപ്പോര്‍ട്ടിന്റെ കാര്യം പച്ചയ്ക്ക് പറയുന്നതാ എനിക്കിഷ്ടം. ഇപ്പോള് ഞാനിത്തിരി റിസേര്‍ച്ച് ആന്‍ഡ് ഡെവലപ്മെന്റിലാ. ലോക കമ്പോളം പിടിച്ചടക്കാന് കലാഷ്നിക്കോവിനെ വെല്ലുന്ന ഒരു തോക്ക്. അത് ഏതാണ്ട് ശരിയായിക്കഴിഞ്ഞു. പെര്‍ഫെക്റ്റ് ആവുന്ന ദിവസം പാതിരാക്ക് അലക്‌സ് സാറിനു അതിന്റെ സ്വരം കേള്‍ക്കാം. എന്റപ്പന്റെ നെഞ്ച് പൊളിച്ച് അങ്ങേര്‍ക്ക് സങ്കടമോചനം നല്‍കുന്നതില് ആര്‍ക്കും കഴപ്പില്ലല്ലോ.''\nഗൗരവം കലര്‍ന്ന സങ്കടച്ഛായയിലാണ് ജോസഫിന്റെ മകനെ അലക്‌സ് ആവര്‍ത്തിച്ചതെങ്കിലും ജോബിന് ഉറക്കെ ചിരിക്കാതിരിക്കാനായില്ല. ''എനിക്കിഷ്ടമായി. ഇടവകക്കാരായാല് ഇങ്ങനെ വേണം. തന്നെ കാച്ചിക്കളയുമെന്നൊന്നും അവന് പറഞ്ഞില്ലല്ലോ. കണിശതയുള്ള തോക്ക് കണ്ടുപിടിച്ച് അപ്പന്റെ നെഞ്ചില് അതിന്റെ കൃത്യത പരിശോധിക്കുമെന്നു പറയുന്ന മകന് ഒരു ആറ്റന് സാമഗ്രി തന്നെ.''\n''പക്ഷേ, ഈ വീരവാദമൊക്കെ കഴിഞ്ഞിട്ട് കൊല്ലം ഒന്നു തികയാന് പോകുന്നു. ആകാശം നോക്കി കരഞ്ഞ് വിളിക്കുന്ന അപ്പന് ഇപ്പോഴും അവിടെത്തന്നെയുണ്ട്. ആരോ അയാളെ അലിവോടെ കേള്‍ക്കുന്നുമുണ്ട്. കേള്‍ക്കുന്നവന് വേണ്ടത് ചെയ്യുന്നുമുണ്ട്.''\nഅലക്‌സിന്റെ നിരീക്ഷണത്തോട് പൊരുത്തപ്പെടാനാവാതെ ജോബ് കുതറലോടെ പറഞ്ഞു:\n''വാനമേഘങ്ങള്‍ക്കിടയില് ഒളിപാര്‍ക്കുന്ന ദൈവം കിഴവനെ കേട്ട് മകനെതിരായി വേണ്ടത് ചെയ്യുന്നുണ്ടെന്നാണോ അലക്‌സേ, നീ കരുതുന്നത്?'' ചോദ്യത്തിനൊടുവില് ജോബ് പരിഹാസച്ഛായയോടെ ഉറക്കെ ചിരിച്ചു. ''ദൈവം ആരാണെന്നും എന്താണെന്നുമൊക്കെ നിര്‍ണ്ണയിക്കുക, പിന്നെ ദൈവം എന്തൊക്കെ ചെയ്യുമെന്ന് കൃത്യമായി പ്രവചിക്കുക! ഇതൊക്കെ കൊടിയ ദൈവദൂഷണമാണെന്നത് അലക്സ് മനസ്സിലാക്കുന്നില്ലേ? ദൈവത്തിന്റെ ആളത്വത്തെ നമുക്ക് നിര്‍വ്വചിക്കാനാവുമോ? ആരെന്നോ എന്തെന്നോ അറിയാന് ദൈവം നമ്മുടെ ചുറ്റുവട്ടത്തിന്റെ ഭാഗമാണോ? മറ്റൊരു ജീവിയോ അമാനുഷിക കരുത്തുകള് ഉള്ള, അളവതിരുകള് പെരുത്ത മറ്റൊരു മനുഷ്യനോ ആണോ? ദൈ്വതത്തിലായാലും അദൈ്വതത്തിലായാലും അങ്ങിനെയൊരു ദൈവം നിലനില്‍ക്കുകയില്ല.''\n''ജോബേ, നീ പറയുന്നതൊന്നും ഞാന് ചോദ്യം ചെയ്യുന്നില്ല. സെമിനാരിയിലെ ഒന്‍പത് കൊല്ലത്തെ പഠിപ്പ് കഴിഞ്ഞപ്പോള് ആ എടുത്താല് പൊന്താത്ത പുസ്തകങ്ങളെല്ലാം ഞാന് അവിടെത്തന്നെ ഉപേക്ഷിച്ചു. അക്വിനാസിനേയും കാള് റാനറെയും വച്ചുകൊണ്ട് ഇടവക നടത്തിക്കൊണ്ടുപോകാനാവുമോ? സ്പിനോസയേയും കാന്റിനെയുമൊക്കെ നീ താങ്ങുന്നതുമാതിരി താങ്ങാനും തള്ളാനും എനിക്ക് നേരമെവിടെ?''\n''ഉറ കെട്ടുപോയ ഉപ്പ്.'' ജോബിന്റെ സ്വരത്തില് പരിഹാസത്തേക്കാളും സഹഭാവമായിരുന്നു.\n''എന്തുവേണമെങ്കിലും പറഞ്ഞുകൊള്ളു. എല്ലാവര്‍ക്കും കുതിരകയറാനായി ഇത്തരം കുറെ ഓണംകേറാ ഇടവകകളും ഉണ്ടല്ലോ. മുക്കാലും മീന്‍പിടുത്തക്കാരും ദിവസക്കൂലിക്കാരും. ആകെയുള്ളത് പ്രകൃതിയോട് പൊരുത്തപ്പെടാത്ത ഒരു കോണ്‍ക്രീറ്റ് പള്ളി, പഴകിദ്രവിച്ച കെട്ടിടത്തില് ഒരു പ്രൈമറി സ്‌കൂള്. എന്‍ജിനീയറിംഗിനും മെഡിസിനും അഡ്മിഷന് ഇവിടാര്‍ക്കും വേണ്ട. വേണ്ടത് ചുരുക്കം ചിലര്‍ക്ക് അടുത്ത ഇടവകയിലെ ഹൈസ്‌കൂളില് അഞ്ചാം ക്ലാസ്സിലേക്ക് ഒരു സീറ്റ്. അത് കിട്ടിയാല് പിന്നെ പത്ത് വരെ ഉന്തിത്തള്ളാം. ഈ തുരുത്തുകാര്‍ക്ക് അതുതന്നെ കൂടുതല്. നേര്‍ച്ചപ്പെട്ടിക്കാരുടെ അദ്ധ്യാത്മികതയൊന്നും ഇവിടെ വേവില്ല.''\n''നീ എന്തിനാ അലക്‌സേ എന്നോട് മറുതലിക്കുന്നത്. നിന്നെ പരിഹസിക്കുകയാണെന്നു തോന്നിയെങ്കില് എന്റെ തെറ്റ്. മാപ്പാക്കണം. ഞാന് ആരുടെയും പക്ഷം പിടിക്കുന്നില്ല. ആരുടെ വക്കാലത്തും എനിക്കില്ല. ആണ്ടറുതി ആവുമ്പോളേക്കും ഞാന് പൗരോഹിത്യം ഉപേക്ഷിച്ചിരിക്കും.''\nപെട്ടെന്ന് ആ മുറി ഒച്ചയനക്കങ്ങള് അറ്റതായി പകര്‍ന്നു. ബിയര് നുരകുത്തുന്ന സ്വരം പോലും മുഴച്ചുവന്നു. കിഴവനായ ജോസഫിന്റെ ഒച്ച മാത്രം വ്യാകുലവാള്‍പോലെ ആകാശങ്ങളിലേക്ക് ചിന്നി. ഒന്‍പത് വര്‍ഷം സെമിനാരിയില് തത്ത്വചിന്തയും ദൈവവിജ്ഞാനീയവും പ്രത്യാശയുടെ ആനന്ദത്തില് ഒരുമിച്ച് പഠിച്ച അവര്‍ക്കിടയില് താല്‍പ്പര്യരാഹിത്യത്തിന്റെ ഇരുള് മെല്ലെ നിവരുന്നത് ഇരുവര്‍ക്കും കാണാതിരിക്കാനാവുമായിരുന്നില്ല. റഫ്രിജറേറ്ററില്‍നിന്നും പുതിയ ബിയര് കുപ്പിയെടുത്ത് അടപ്പ് തുറക്കുന്ന ജോബിനെ അലക്‌സ് നോക്കിയിരുന്നു. മനസ്സില് മറ്റെന്തൊക്കെയോ ഉലയുന്നതുകൊണ്ടാവണം ബിയര് പതഞ്ഞ് തൂവി മേശപ്പുറം ഈറമായി.\nജോബ് തുടര്‍ന്നു: ''സഭയ്ക്കുള്ളില് ഛിദ്രങ്ങള് പെരുകുകയാണ്. വത്തിക്കാന് പുകയുന്നത് മറ്റാരെയുംകാള് ഒരുപക്ഷേ, അറിയുന്നത് ഫ്രാന്‍സീസ് പാപ്പാ തന്നെയാവും. ഉഷ്ണം പൊള്ളിക്കാന് തുടങ്ങിയപ്പോഴാവണം ബനഡിക്റ്റ് പാപ്പാ സ്ഥാനത്യാഗം ചെയ്തത്. പഴയ സൈദ്ധാന്തികത അതേപടി തുടര്‍ന്നാല് സഭ ക്രമേണ പൊളിഞ്ഞ കമ്പനിയാകുമെന്നത് അദ്ദേഹം തീര്‍ച്ചയായും കണ്ടിരിക്കണം. ഉപജാപക്കാര് പാപ്പാസ്ഥാനം നിഷേധിച്ച് അര്‍ജന്റീനയിലേക്ക് മടക്കിയ * ജോര്‍ജ് ബെര്‍ഗോളിയോയെ തിരികെയെത്തിക്കാന് സ്ഥാനത്യാഗം പോലൊരു അസാധരണ നടപടിയല്ലാതെ മറ്റൊന്നും ഇല്ലായിരുന്നു.''\n''ബെര്‍ഗോളിയോ വന്നല്ലോ. പിന്നെയെന്തിനാ നീ പൗരോഹിത്യം ഉപേക്ഷിച്ചുപോകുന്നത്?''\n''ഒരു ബര്‍ഗോളിയോ വിചാരിച്ചാല് അത്രയെളുപ്പം പൊക്കിയെടുക്കാവുന്ന ആഴങ്ങളിലല്ല കത്തോലിക്കാ സഭ പുതഞ്ഞുകിടക്കുന്നത്. നീ കാണുകയും അറിയുകയും ചെയ്യുന്നതിനേക്കാള് സങ്കീര്‍ണ്ണമാണ് ലോകത്തിലെ ഏറ്റവും പഴക്കമുള്ളതും ബൃഹ്ത്തുമായ സംഘടനയുടെ തലപ്പത്തെ കാര്യങ്ങള്. ജോണ് പോള് ഒന്നാമനെ നിദ്രയില് വധിച്ചതാണെന്നു കരുതുന്നവര് സഭയ്ക്കുള്ളിലും അത്ര കുറവൊന്നുമല്ലെന്നത് നിനക്കറിയാമോ? വത്തിക്കാന് ബാങ്കിലെ കോടിക്കണക്കിന് ഡോളര് തിരിമറിയുമായി ബന്ധപ്പെട്ടതാണ് അതിനു പിന്നിലെ കാര്യങ്ങളെന്ന് അന്നേ കിംവദന്തികളുണ്ട്. അതേ തിരിമറിക്കാരുടെ പിന്‍ഗാമികളും അവരുടെ വാടകക്കാരും ഇപ്പോഴും വത്തിക്കാന്റെ അകത്തളങ്ങളിലുണ്ട്.''\n''ഇതെല്ലാം കിംവദന്തികളല്ലേ? അതെന്നും ഉണ്ടാവും. ഉജ്ജ്വലമായി ശോഭിക്കുന്നതിന്റെയെല്ലാം മാറ്റ് കുറക്കാന് ഇത്തിരി പുകപടലം, അത്രയേയുള്ളു. ഭൗതികതയുടെ ലോഹം കൊണ്ട് അദ്ധ്യാത്മികമായതിനെ ഒതുക്കാമെന്ന് മോഹിക്കുക. സാത്താന്റെ തന്ത്രം തന്നെ. ജോബേ നീയും ഇതൊക്കെയാണോ വിശ്വസിക്കുന്നത്?''\nഅലക്‌സിന്റെ സ്വരത്തില് തുടിപ്പും തിടുക്കവും ഉണ്ടായിരുന്നെങ്കിലും ജോബ് അതിനെ സാരമാക്കിയില്ല. ഒട്ടും ആവേശമില്ലാതെയായിരുന്നെങ്കിലും അതിനെ മറക്കാതിരിക്കാന് അയാള്‍ക്ക് ആവുമായിരുന്നില്ല.\n''ഭൗതികതയുടെ മേല് അധികാരം കിട്ടാനായി ആദ്ധ്യാത്മികം, ഭൗതികം എന്ന വേര്‍തിരിവ് വേണ്ടെന്നും രണ്ടിന്റേയും മേല് പാപ്പായ്ക്ക് അധീശതയുണ്ടെന്നും സിദ്ധാന്തം രചിച്ചത് പതിമൂന്നാം നൂറ്റാണ്ടില് പോപ്പ് ബോണിഫെയ്സ് എട്ടാമനായിരുന്നു. സ്വന്തം മുന്‍ഗാമിയെ പ്രലോഭിപ്പിച്ച് സ്ഥാനം രാജിവയ്പിക്കുകയും തുടര്‍ന്നു പോപ്പായപ്പോള് അതേ മുന്‍ഗാമിയെ പട്ടിണിക്കിട്ട് കൊല്ലുകയും ചെയ്തുവെന്ന ഒരാരോപണം ഈ ബോണിഫെയ്സിനെതിരെയുണ്ട്. ദാന്തെയുടെ കാവ്യത്തില് നരകത്തിലേക്ക് പോകുന്നവരുടെ ഗണത്തിലാണ് ബോണിഫെയ്സിനെ ഉള്‍പ്പെടുത്തിയിരിക്കുന്നത്.''\nഅത്രയും പറഞ്ഞ് നിറഞ്ഞു ചിരിച്ചുകൊണ്ടുതന്നെ ജോബ് തുടര്‍ന്നു: ''സഭയുടെ പാഠങ്ങള് കാലഹരണപ്പെടുന്നത് അലക്‌സ് കാണുന്നില്ലേ? ലോകാഭിപ്രായവുമായി സംഘര്‍ഷത്തില് എത്രകാലം തുടരാനാകും. പുരോഗമനക്കാര് മാത്രമല്ല, യാഥാസ്ഥിതികരും കലാപത്തിലാണ്. ലൈംഗികത, ഭിന്നലിംഗക്കാരോടുള്ള സമീപനങ്ങള്, ബ്രഹ്മചര്യം, വിവാഹമോചനം, ജനനനിയന്ത്രണം, ഗര്‍ഭഛിദ്രം, ലിംഗസമത്വം, ദരിദ്രര്, സഭയ്ക്കുള്ളിലെ വിവാഹമോചിതരുടേയും മുന് പുരോഹിതന്മാരുടേയും സ്ഥാനം, ദേശീയതകളും ആരാധനാക്രമങ്ങളും ഇങ്ങനെ എണ്ണിയാലൊടുങ്ങാത്ത സംഘര്‍ഷങ്ങളുടെ നടുവിലാണ് ഫ്രാന്‍സീസ് പാപ്പാ. ഒത്തിരിയെല്ലാം ചെയ്യണമെന്ന് അദ്ദേഹം ആഗ്രഹിക്കുന്നുണ്ടെങ്കിലും അതൊന്നും നടക്കില്ല. വ്യാകുലവ്യാഴദിവസം സഭയുടെ എളിമയും സേവനദൗത്യവും അടയാളപരമായെങ്കിലും പ്രകാശിപ്പിക്കുന്ന വേളയില് പാദങ്ങള് കഴുകപ്പെടുന്നവരുടെ കൂട്ടത്തില് ഒന്നോ രണ്ടോ സ്ത്രീകളെക്കൂടി ഉള്‍പ്പെടുത്തണമെന്ന ഫ്രാന്‍സീസിന്റെ നിര്‍ദ്ദേശം ഇന്ത്യയിലെ പ്രാദേശിക സഭ തള്ളിക്കളയുകയാണുണ്ടായത്. പാപ്പായ്ക്ക് എതിരാളികള് എവിടെയും ധാരാളമുണ്ട്. വത്തിക്കാന്റെ അകത്തളങ്ങളില് അവരുടെ പ്രതിനിധികളുമുണ്ട്.''\nപറഞ്ഞൊതുക്കാനാവാത്തവിധം കലങ്ങിമറിയുന്ന അകത്തെ തണുപ്പിക്കാനെന്ന വണ്ണം അലക്‌സ് ബിയര് ആഞ്ഞുമൊത്തി. ഉള്ളത്തോടടുത്ത സ്‌നേഹിതനായിട്ടും തനിക്ക് ഇവനെ മനസ്സിലാക്കാനാവുന്നില്ലല്ലോ എന്ന പ്രയാസം ജോബിന്റെ മുഖത്ത് പെരുകിനിന്നു.\n''പാപ്പായെ സപ്പോര്‍ട്ട് ചെയ്യേണ്ട സമയമാണിതെന്ന് നീതന്നെ പറയുന്നു. എന്നിട്ടും ആണ്ടറുതിയില് പൗരോഹിത്യം ഉപേക്ഷിക്കാനാണു നിന്റെ പ്ലാന്. എനിക്ക് നിന്നെ മനസ്സിലാക്കാനാവുന്നില്ല.''\n''എന്റെ കാര്യം വ്യക്തിപരമാണ്. ഞാന് സെമിനാരിയില് പ്രവേശനം തേടിയപ്പോള് പ്രീസ്റ്റ് ഹുഡ് എനിക്ക് ആവേശമായിരുന്നു. ഇപ്പോള് ആ തീ എന്റെയുള്ളില് വെറും ചാരമാണ്. ദൈവവും ക്രിസ്തുവും കലങ്ങിപ്പോയിരിക്കുന്നു. തുണയില്ലാത്ത ഇരുട്ടിന്റെ ആഴങ്ങള് മാത്രമേ അവിടെയുള്ളു. ഒന്നും കാണാനാവുന്നില്ല. വല്ലാത്ത ഏകാന്തത. പൗരോഹിത്യത്തിനു പുറത്തുകടന്നാല് എല്ലാം ശരിയാവുമെന്നൊന്നും ഞാന് കരുതുന്നില്ല. എന്നാലും ആ ഓപ്ഷന് ഉപയോഗിക്കാനല്ലാതെ മറ്റൊന്നും എനിക്ക് തോന്നുന്നില്ല. സെക്‌സിനും കുടുംബജീവിതത്തിലെ പങ്കാളിത്തത്തിനുമായാണ് ഞാന് കളം മാറുന്നതെന്ന് നീ തെറ്റായി കരുതുകയും അരുത്. സൗകര്യങ്ങള് തരുകയും പോറ്റുകയും ചെയ്യുന്ന ഒരു സംഘടന മാത്രമായി സഭയെ കണ്ട് ഇവിടെ തുടരാന് എനിക്കാവില്ല. പുരോഹിതന്റെ കുപ്പായം ഉപേക്ഷിക്കുന്നതോടെ വീടും നാടും എന്നോട് കലുഷമാകും. വെള്ള വസ്ത്രത്തിലെ കറ പോലെ എന്റെ സാന്നിദ്ധ്യം അവര്‍ക്കെല്ലാം അപ്രിയമാകും. ബിരുദമുണ്ട്. ഇംഗ്ലീഷും അറിയാം. വടക്കേയിന്ത്യയിലെ ഉള്‍നാടന് പട്ടണങ്ങളില് അദ്ധ്യാപകനായി തൊഴില് കിട്ടും. ജീവിച്ചുപോകാന് അത് മതിയാകും.''\nതണുത്ത കാറ്റിനായെന്നവണ്ണം അലക്‌സ് ജാലകത്തിനരുകിലേക്ക് നീങ്ങി. ആ ഇരുപാളി ജാലകം ഇത്തിരി തണുപ്പും ഒരു കുമ്പിള് പ്രകാശവും അയാള്‍ക്ക് നല്‍കി. മറ്റൊന്നും അവിടെയുണ്ടായിരുന്നില്ല. ഒരു ഞരക്കം പോലെ ജോസഫിന്റെ വ്യാകുലപ്പാട്ട് ഒച്ചതാഴ്ന്ന് കേള്‍ക്കുന്നുണ്ടായിരുന്നു. അലക്‌സാണ് വീണ്ടും സംസാരിച്ചുതുടങ്ങിയത്. തീരെ താഴ്ന്ന ഒച്ചയില് തന്നോടുതന്നെയെന്നവിധം അയാള് ഉച്ചരിച്ചു.\n''ഉപേക്ഷിച്ചാലും നീങ്ങിപ്പോകാത്തതാണ് പൗരോഹിത്യത്തിന്റെ തീത്തൈലമിട്ട മുദ്ര. ഒരിക്കല് പൗരോഹിത്യം സ്വീകരിച്ചാല് എന്നും പുരോഹിതന് തന്നെ. വൈകിയാണ് ഞാന് സെമിനാരിയില് എത്തിയത്. തൊഴില് തേടിയും തൊഴിലെടുത്തും ഇത്തിരി ചുറ്റി. ബാംഗ്ലൂരും ദുബായും ന്യൂസിലാന്റും. എല്ലാത്തരം അനുഭവങ്ങളും എനിക്കുണ്ട്. എന്നിട്ടും അത്യുന്നതന്റെ കൂട്ടുകാരനും പുരോഹിതനുമാകുന്നതിന്റെ ആനന്ദം എന്നെ പ്രലോഭിപ്പിച്ചു കൊണ്ടേയിരുന്നു. അതിപ്പോഴുമുണ്ട്. അത് തീരുമ്പോള് ഞാനും തീരും. നിന്നെപ്പോലെ പുസ്തകങ്ങളില് ആഴ്ന്നുപോകുന്ന ശീലം എനിക്കില്ല. കുറച്ചു മനുഷ്യര് ചുറ്റുമുണ്ടായാല് മതി. മൃതിയെ അതിലംഘിച്ച് ഉത്ഥിതനായ യേശു എന്റെ പ്രിയ പ്രതീകമാണ്. ഒടുങ്ങാത്ത പ്രത്യാശയുടെ പ്രതീകം. സകലവും ഒടുങ്ങിപ്പോയാലും സ്‌നേഹവും ത്യാഗവും മരണത്തെ തോല്‍പ്പിച്ച് താങ്ങും തണലുമാകുമെന്ന പ്രത്യാശ. ഞാന് ഇവിടെത്തന്നെയുണ്ടാകും. ഈ ഇടവകയില് അല്ലെങ്കില് മറ്റൊരു ഓണംകേറാമൂലയില്.''\nഅവര് പരസ്പരം നോക്കി മന്ദഹസിച്ചു. പെട്ടെന്ന് പുറത്തെ നിശ്ശബ്ദതയില് ഒരു വെടിയൊച്ച മുഴങ്ങി. അവന് ജോസഫിനെ കൊന്നു എന്ന് അലക്‌സ് സ്തബ്ധനായി. കലാഷ്നിക്കോവിന്റെ വാഴ്ച ഒടുങ്ങാറായി. ഇനി ആയുധക്കമ്പോളത്തില് ഒരു ഇന്ത്യന് താരോദയം എന്ന് ജോബും പറഞ്ഞു.\nവെളിയില് യാതൊന്നും കേള്‍പ്പിക്കാതെ ഇരവ് കനത്തുനിന്നു.\n*ജോര്‍ജ് ബെര്‍ഗോളിയോ: പോപ്പ് ഫ്രാന്‍സീസിന് അച്ഛനമ്മമാര് നല്‍കിയിരുന്ന പേര്\nഫ്രാന്‍സീസ് പാപ്പാ കഥ


സൗദി അറേബ്യയിലെ ട്രേഡ്മാര്‍ക്ക് രജിസ്ട്രേഷന്…. » www.pravasicorner.com\n« സൗദി അറേബ്യയില് ഡ്രൈവിംഗ് ലൈസന്‍സിന്റെ പ്രായ പരിധി\nസൗദി അറേബ്യയില് ഇഖാമ നഷ്ടപ്പെട്ടാല് ? »\nഎത്ര വര്‍ഷത്തേക്കാണ് സൌദിയില് ട്രേഡ്മാര്‍ക്ക് രജിസ്ട്രേഷന് നിലവിലുണ്ടാകുക? സൗദി അറേബ്യയിലെ ട്രേഡ്മാര്‍ക്ക് രജിസ്ട്രേഷനെക്കുറിച്ച് പറഞ്ഞു തരാമോ? Mr.A,S.K, Jubail, Saudi Arabia\nഅപേക്ഷയുടെ തിയ്യതി മുതല് പത്തു ഹിജ്റ വര്‍ഷത്തേക്കാണ് സൗദി അറേബ്യയില് ഒരു ട്രേഡ്മാര്‍ക്ക് രജിസ്ട്രെഷന്റെ കാലാവധി. ഈ പത്തു വര്‍ഷത്തെ കാലാവധിക്കു മുന്‍പായി അവസാന വര്ഷം പ്രസ്തുത മാര്‍ക്ക് പുതുക്കുന്നതിന് വേണ്ടി അപേക്ഷ സമര്‍പ്പിക്കാം. ഏതെന്കിലും കാരണവശാല് അതിനു സാധിച്ചില്ലെങ്കില് പ്രസ്തുത മാര്‍ക്കിന്റെ കാലാവധി തീര്‍ന്നതിനു ശേഷവും6മാസത്തെ ഗ്രേസ് പിരീഡിനുള്ളില് അപേക്ഷിച്ചാല് മതി.\nProtection of Industrial Property ക്ക് വേണ്ടിയുള്ള Paris Convention നില് സൗദി അറേബിയ ഒരു അംഗമാണ. 2002 january 1 മുതല് ട്രേഡ്മാര്‍ക്ക് രജിസ്ട്രെഷന്റെ കാര്യത്തില് Nice Agreement’ നു കീഴിലുള്ള goods ന്റെയും സേവനങ്ങളുടെയും international classification ആണ് സൗദി അറേബ്യ പിന്തുടരുന്നത്. Goods ന്റെയും Services ന്റെയും കാര്യത്തില് പ്രത്യേക അപേക്ഷകള് ഫയല് ചെയ്യണം. മദ്യവുമായി ബന്ധപ്പെട്ട ഇതൊരു വസ്തുവിന്റെയും രജിസ്ട്രേഷന് വ്യവസ്ഥകള് സൗദി അറേബ്യയില് ബാധകമല്ല.\nഏതൊക്കെ ട്രേഡ്മാര്‍ക്ക്കള് സാദി അറേബ്യയില് രജിസ്റ്റര് ചെയ്യാന് സാധിക്കും എന്ന് നോക്കാം.\nഇവയൊക്കെ സൗദി അറേബ്യയില് ട്രേഡ്മാര്‍ക്ക് ആയി രജിസ്റ്റര് ചെയ്യാം. എന്നാല് താഴെ പറയുന്നവ സൗദി അറേബ്യയില് രജിസ്റ്റര് ചെയ്യാന് സാധിക്കില്ല.\nകാണാനും സ്പര്‍ശിക്കാനും സാധിക്കാത്തവ (ഉദാഹരണമായി ശബ്ദം, മണം എന്നിവ)\nഅന്താരാഷ്ട്ര തലത്തില് പ്രസിദ്ധമായതും രജിസ്റ്റര് ചെയ്തതുമായ ട്രേഡ്മാര്‍ക്ക് നോട് സാമ്യമുള്ളതായവ.\nരജിസ്ട്രഷന് വേണ്ടി അപേക്ഷ നല്‍കിയതുമായി ബന്ധമുള്ളവ\nസൗദി അറേബ്യയുടെ ധാര്‍മിക മൂല്യങ്ങള്‍ക്ക് നിരക്കാത്തവ\nസൗദി അറേബ്യയുടെ ഔദ്യോഗിക ചിന്ഹങ്ങളോട് സാമ്യമുള്ളവ.\nമതപരമായ അനുശാസനകളോട് ചേരാത്തത്\nപൊതു നിയമങ്ങള്‍ക്ക് എതിരായവ\nഇതെല്ലാം സൗദി അറേബ്യയില് നിയമപരമായി രജിസ്റ്റര് ചെയ്യാന് സാധിക്കാത്ത ട്രേഡ്മാര്‍ക്ക്കള് ആണ്. സൗദി അറേബ്യയില് ഒരു ട്രേഡ് മാര്‍ക്ക് രജിസ്റ്റര് ചെയ്യുന്നതിനു ആവശ്യമായ രേഖകള്:\nപ്രസ്തുത ചിഹ്നത്തിന്റെ നിയമപരമായി സാക്ഷിയപ്പെടുത്തിയ കോപ്പികള്\nകവര് ചെയ്യപ്പെടേണ്ട ചിഹ്നത്തിന്റെ ലിസ്റ്റും അതിന്റെ ക്ലാസും.\nഓരോ വിഭാഗത്തിലെയും ചിഹ്നത്തിന്റെ 30 കോപ്പികള് വീതം\nഎജെന്ടിനുള്ള പവര് ഓഫ് അറ്റോര്‍ണിയുടെ സാക്ഷിയപ്പെടുത്തിയ കോപ്പി\n60 ദിവസത്തിനുള്ളില് വാണിജ്യ മന്ത്രാലയം (Ministry of Commerce) സമര്‍പ്പിക്കപ്പെട്ട അപേക്ഷയിന്മേല് ഒരു തീരുമാനം എടുക്കും. ഇനി ഏതെന്കിലും കാരണവശാല് പ്രസ്തുത അപേക്ഷ തള്ളപ്പെട്ടാല് എന്ത് കാരണം കൊണ്ടാണോ ആ അപേക്ഷ തള്ളിയത്, ആ പോരായ്മകള് 90 ദിവസത്തിനകം ശരിയാക്കിയിരിക്കണം. അപേക്ഷ തള്ളപ്പെട്ടാല് 30 ദിവസത്തിനകം തന്നെ Board of Greivances സില് അപ്പീല് ഫയല് ചെയ്യാവുന്നതാണ്.\nPermanent link to this article: http://pravasicorner.com/?p=2172


ആലുവയിൽ കഞ്ചാവ് കൈമാറുന്നതിനിടെ രണ്ട് പേര് അറസ്റ്റിൽ – News N India – The Nation's News Portal\nആലുവയിൽ കഞ്ചാവ് കൈമാറുന്നതിനിടെ രണ്ട് പേര് അറസ്റ്റിൽ\nആലുവ : തടിക്കക്കടവ് പാലത്തില് കഞ്ചാവ് കൈമാറുന്നതിനിടെ രണ്ട് പേര് പൊലീസിന്റെ പിടിയിലായി. ആലങ്ങാട് മാളികംപീടിക കൃഷ്ണ ഭവനില് ഹരി , കരുമാല്ലൂര് തണ്ടിരിക്കല് പീടികപറമ്പില് ഇസ്മായില് എന്നിവരാണിവര്. ഒരു കിലോ കഞ്ചാവും പ്രതികളെത്തിയ രണ്ട് കാറുകളും കസ്റ്റഡിയിലെടുത്തു.\nഇന്നലെ വൈകിട്ട് ചെങ്ങമനാട് സബ് ഇന്‍സ്‌പെക്ടര് ആര്. രഗീഷ് കുമാറിന്റെ നേതൃത്വത്തിലുള്ള പൊലീസ് സംഘമാണ് പ്രതികളെ പിടികൂടിയത്. പാലം കേന്ദ്രീകരിച്ച് കഞ്ചാവ് വില്‍പന സജീവമാണെന്ന് നാട്ടുകാരുടെ നിരന്തരം പരാതി ഉണ്ടായിരുന്നു. പല തവണ പൊലിസും എക്‌സൈസും പരിശോധനയ്‌ക്കെത്തിയെങ്കിലും ആരെയും പിടികൂടാന് കഴിഞ്ഞിരുന്നില്ല.\nഇന്നലെ വൈകീട്ട് കൊറോണ ബാധയെ തുടര്‍ന്നുള്ള ജാഗ്രതയുടെ ഭാഗമായി പൊലീസ് റോന്ത് ചുറ്റുന്നതിനിടയിലാണ് പാലത്തിന്റെ തെക്ക് അടുവാശ്ശേരി ഭാഗത്ത് സംശയാസ്പദമായ നിലയില് രണ്ട് പേരെ കണ്ടത്. ആദ്യം പെരിയാറില് മീന് പിടിക്കാന് വന്നതാണെന്ന് പറഞ്ഞ് രക്ഷപ്പെടാന് ശ്രമിച്ചു. ഇരുവരും പരസ്പര വിരുദ്ധമായാണ് മറുപടി പറഞ്ഞത്. തുടര്‍ന്ന് ഇവരുടെ വാഹനങ്ങള് പരിശോധിച്ചപ്പോളാണ് ഇതില് നിന്നും 950 ഗ്രാം കഞ്ചാവ് കണ്ടെത്തിയത്.\nകള്ളനോട്ടുകളും, നിര്‍മ്മാണ ഉപകരണങ്ങളുമായി തമിഴ്നാട് സ്വദേശി പിടിയില്\nവന്ദേ ഭാരത് മിഷൻ -IV ; ഖത്തറില് നിന്ന് ഇന്ത്യയിലേക്ക് 238 സര്‍വീസുകള്


കൊറോണ വൈറസ്: സംസ്ഥാനത്ത് ജാഗ്രതാ നിര്‍ദേശം, വിമാനത്താവളങ്ങളില് നിരീക്ഷണം - Janayugom Online\nകൊറോണ വൈറസ് ബാധ ചൈനയില് പടരുന്ന പശ്ചാത്തലത്തില് സംസ്ഥാനത്ത് ആരോഗ്യവകുപ്പ് ജാഗ്രതാ നിര്‍ദേശം നല്‍കി. വിമാനത്താവളങ്ങളില് നിരീക്ഷണം ശക്തമാക്കിയതായി ആരോഗ്യമന്ത്രി കെ.കെ ശൈലജ അറിയിച്ചു. വിദേശത്തുനിന്ന് എത്തുവര്‍ക്ക് സംസ്ഥാനത്തെ വിമാനത്താവളങ്ങളില് പരിശോധന കര്‍ശനമാക്കാനും ആരോഗ്യവകുപ്പ് നിര്‍ദേശം നല്‍കിയിട്ടുണ്ട്.\nചൈനയില് പോയി തിരിച്ചുവരുന്നവരെ പ്രത്യേകം പരിശോധിക്കും. മാത്രമല്ല ചൈനയില് നിന്ന് അടുത്തിടെ സംസ്ഥാനത്തേക്ക് തിരിച്ചെത്തിയവര് അവരവരുടെ ജില്ല ഓഫീസറുമായി ബന്ധപ്പെടണമെന്നും ആരോഗ്യ വകുപ്പ് നിര്‍ദ്ദേശം നല്‍കി. രോഗലക്ഷണങ്ങള് പ്രകടിപ്പിക്കുന്നവരെ പ്രത്യേകം പരിശോധിക്കാനും നിര്‍ദ്ദേശം നല്‍കിയിട്ടുണ്ട്. അതേസമയം ചൈനയില് നിന്ന് കൊച്ചിയില് എത്തിയ യാത്രക്കാരെ വിമാനത്താവളത്തില് പരിശോധിച്ചു. ആരിലും വൈറസ് ബാധ കണ്ടെത്തിയിട്ടില്ല.\nചൈനയില് ഇതിനോടകം കൊറോണ വൈറസ് ബാധിച്ച് ഒമ്പത് പേരാണ് മരിച്ചത്. മുന്നൂറിലേറെപേര് വൈറസ് ബാധിച്ച് ചികിത്സയിലുണ്ട്. ബുധനാഴ്ച അമേരിക്കയിലും ഒരാള്‍ക്ക് കൊറോണ വൈറസ് ബാധ സ്ഥിരീകരിച്ചിരുന്നു. നേരത്തെ കൊച്ചി ഉള്‍പ്പെടെയുള്ള അഞ്ച് വിമാനത്താവളങ്ങളില് യാത്രക്കാരുടെ പരിശോധന കര്‍ശനമാക്കാന് കേന്ദ്രം നിര്‍ദ്ദേശം നല്‍കിയിരുന്നു.


പ്രളയകാലത്ത് വിദേശയാത്ര: മന്ത്രി കെ രാജുവിന് പരസ്യശാസന\nഎന്ത് പറഞ്ഞ് ന്യായീകരിച്ചാലും കെ.രാജു വിദേശത്ത് പോയത് ശരിയായില്ലെന്ന് കാനം പറഞ്ഞു.\n28 Aug, 2018 at 01:07 PM\nസംസ്ഥാനം രൂക്ഷമായ വെള്ളപ്പൊക്കം അനുഭവിക്കെ വിദേശ യാത്ര നടത്തിയ മന്ത്രി കെ രാജുവിനെതിരെ സിപിഐയുടെ അച്ചടക്ക നടപടി. രാജുവിനെ പരസ്യമായി ശാസിച്ചതായി സംസ്ഥാനെ സെക്രട്ടറി കാനം രാജേന്ദ്രന് വ്യക്തമാക്കി. എന്ത് പറഞ്ഞ് ന്യായീകരിച്ചാലും കെ.രാജു വിദേശത്ത് പോയത് ശരിയായില്ലെന്ന് കാനം പറഞ്ഞു.\nഇന്ന് ചേർന്ന പാര്‍ട്ടി എക്സിക്യൂട്ടീവ് യോഗമാണ് മന്ത്രിക്കെതിരെ നടപടി എടുത്തത്. ഔദ്യോഗിക ആവശ്യങ്ങൾക്കാല്ലാതെ പാർട്ടി മന്ത്രിമാർ വിദേശയാത്ര നടത്തുന്നതിനും സി.പി.ഐ വിലക്കേർപ്പെടുത്തി. ദുരിതാശ്വാസ പ്രവർത്തനങ്ങൾക്ക് നേതൃത്വം വഹിക്കാതെ ജർമ്മനിയിലേക്ക് പോയ വനം മന്ത്രി രാജുവിൻറെ നടപടിക്കെതിരെ രൂക്ഷവിമർശമാണ് സിപിഐ എക്സിക്യൂട്ടീവ് യോഗത്തിലുയർന്നത്. മന്ത്രിയുടെ പ്രവൃത്തി ഔചിത്യമില്ലാത്തതായി പോയെന്ന് ഭൂരിഭാഗം പേരും ചൂണ്ടിക്കാട്ടി. ഇക്കാര്യത്തിലുളള രാജുവിൻറെ വിശദീകരണം ചർച്ച ചെയ്തശേഷമാണ് പാർട്ടി നേതൃത്വം നടപടി പ്രഖ്യാപിച്ചത്.\nപോകാന് അനുവാദം വാങ്ങിയത് പ്രളയത്തിന് മുമ്പ്, എന്നാല് പ്രളയ സമയത്ത് പോകണോ വേണ്ടയോ എന്ന് രാജു തീരുമാനിക്കണമായിരുന്നുവെന്നും കെ രാജുവിനെ പരസ്യമായി ശാസിച്ചുവെന്നം കാനം പറഞ്ഞു. രാജുവിന്റെ ജര്‍മ്മന് യാത്ര വന് വിവാദത്തിനാണ് വഴിവെച്ചത്. സംഭവം പാര്‍ട്ടിക്ക് നാണക്കേടായെന്ന വിലയിരുത്തലായിരന്നു പാര്‍ട്ടിക്കുണ്ടായിരുന്നത്. രാജുവിനെതിരെ നടപടിയെടുക്കുമെന്ന് അന്ന് തന്നെ റിപ്പോര്‍ട്ടുകളുണ്ടായിരുന്നു.


''കൊച്ചിന് സ്‌കൂളിൽ കൊണ്ട് പോകാൻ ഉണ്ടാക്കിയതാ...കൊറച്ച് മോനും കഴിച്ചോ....''\nകൊച്ചു മകനായി ഉണ്ടാക്കിയ ഭക്ഷണത്തിൽ നിന്നൊരു പങ്ക് സ്‌നേഹത്തോടെ വിളമ്പുന്ന വല്ല്യമ്മയുടെ ചിത്രം പങ്കുവെച്ച് ജയസൂര്യ\n24 Nov 2021 9:49 AM GMT\n''ഇത് ഇവിടത്തെ കൊച്ചിന് സ്‌കൂളിൽ കൊണ്ട് പോകാൻ ഉണ്ടാക്കിയതാ...കൊറച്ച് മോനും കഴിച്ചോ....'' നടൻ ജയസൂര്യ ഇൻസ്റ്റഗ്രാമിൽ പങ്കുവെച്ച ചിത്രത്തിനൊപ്പമുള്ള കുറിപ്പാണിത്. 'ജോൺ ലൂതറെ'ന്ന സിനിമയുടെ ചിത്രീകരണത്തിനായി വാഗമണിലെത്തിയ താരം കൊച്ചു ഹോട്ടലിൽ ഭക്ഷണം കഴിക്കാൻ കയറിയതായിരുന്നു. അപ്പോൾ കൊച്ചു മകനായി ഉണ്ടാക്കിയ ഭക്ഷണത്തിൽ നിന്നൊരു പങ്ക് വല്ല്യമ്മ നടന് നൽകുകയായിരുന്നു. സ്‌നേഹത്തോടെ അവർ ഭക്ഷണം വിളമ്പുന്ന ചിത്രമാണ് ജയസൂര്യ പങ്കുവെച്ചിരിക്കുന്നത്.\nവാഗമണ്ണിൽ ചിത്രീകരണത്തിനെത്തുമ്പോൾ ജയസൂര്യ സ്ഥിരം കയറുന്ന കടയാണിത്. എന്ന ഉണ്ടെടാ ഉവ്വേയെന്ന ചോദ്യവുമായി താരത്തെ അഭിസംബോധന ചെയ്തിരുത്തി വല്ല്യമ്മ ആദ്യം ഇഡ്ഢലിയും സാമ്പാറും വിളമ്പി. പിന്നീട് വീട്ടാവശ്യത്തിന് ഉണ്ടാക്കിയ ബീഫ് കറിയും നൽകുകയായിരുന്നു. തുടർന്ന് വല്ല്യമ്മയെയും കൊച്ചു മക്കളെയും കൂടെയിരുത്തി ഭക്ഷണം കഴിപ്പിച്ചാണ് ജയസൂര്യ മടങ്ങിയത്.\nജയസൂര്യ നായകനായി പുറത്തിറങ്ങുന്ന ജോൺലൂതർ സിനിമയുടെ ഫസ്റ്റ്ലുക്ക് പോസ്റ്റർ നടൻ മോഹൻലാൽ ഫേസ്ബുക്ക് വഴി പുറത്തിറക്കിയിരുന്നു. ഒരു ത്രില്ലിങ് ട്രീറ്റിന് കാത്തിരിക്കുന്നൂവെന്ന കുറിപ്പിനൊപ്പം ജയസൂര്യയും പോസ്റ്റർ പങ്കുവെച്ചിട്ടുണ്ടായിരുന്നു. നവാഗതനായ അഭിജിത്ത് ജോസഫാണ് ചിത്രത്തിന്റെ രചനയും സംവിധാനവും നിർവഹിക്കുന്നത്. ആത്മീയ, ദൃശ്യ രഘുനാഥ്, ദിപക് പറമ്പോൽ, സിദ്ദീഖ്, ശിവദാസ് കണ്ണൂർ, ശ്രീലക്ഷ്മി തുടങ്ങിയവർ ചിത്രത്തിൽ വിവിധ കഥാപാത്രങ്ങളെ അവതരിപ്പിക്കുന്നു. തോമസ് പി. മാത്യൂവാണ് നിർമാതാവ്. ക്രിസ്റ്റീന തോമസ് സഹനിർമാതാവാണ്. റോബി വർഗീസ് രാജ് ഛായഗ്രഹണം നിർവഹിക്കുന്ന ചിത്രത്തിൽ പ്രവീൺ പ്രഭാകരാണ് എഡിറ്റർ. ഷാൻ റഹ്‌മാൻ സംഗീതം- പശ്ചാത്തല സംഗീതം നിർവഹിക്കുന്നു.\nTAGS :Actor Jayasurya picture Instagram food selflesslove wagamon John Luther Film shooting


കസ്ഗഞ്ച് കലാപത്തിന് പിന്നിൽ പാകിസ്താനെ പിന്തുണയ്ക്കുന്നവർ; വിവാദ പ്രസ്താവനയുമായി ബിജെപി എംപി! | Uttar Pradesh: Miscreants who support Pakistan are behind Kasganj violence, says BJP MP Vinay Katiyar - Malayalam Oneindia\nകസ്ഗഞ്ച് കലാപത്തിന് പിന്നിൽ പാകിസ്താനെ പിന്തുണയ്ക്കുന്നവർ; വിവാദ പ്രസ്താവനയുമായി ബിജെപി എംപി!\nPublished: January 30 2018, 14:13 [IST]\nദില്ലി: കസ്ഗഞ്ച് കലാപത്തിന് പിന്നിൽ പാകിസ്താനെ പിന്തുണയ്ക്കുന്നവരാണെന്നും ത്രിവർണ്ണ പതാകയെ അപമാനിക്കുന്ന തരത്തിലുള്ള സംഭവങ്ങൾ ചെറുക്കണമെന്നും ബിജെപി എംപി വിനയ് കാട്യാർ പറഞ്ഞു. യോഗി ആദിത്യനാഥ് മുഖ്യമന്ത്രി ആയതിനുശേഷമുള്ള ആദ്യം സംഭവമാണിതെന്നും അദ്ദേഹം കൂട്ടി ച്ചേർത്തു. ഉത്തര്‍പ്രദേശിലെ റിപ്പബ്ലിക് ദിനത്തില് നടന്ന 'തിരങ്ക' യാത്രയാണ് സംഘര്‍ഷത്തില് കലാശിച്ചത്. റിപ്പബ്ലിക് ദിനത്തോടനുബന്ധിച്ച് അനുമതിയില്ലാതെ നടത്തിയ ബൈക്ക് റാലിക്കിടെ ഉയര്‍ന്നുവന്ന ചില മുദ്രാവാക്യങ്ങളാണ് വര്‍ഗീയ കലാപത്തിന് വഴിവെച്ചത്.\nകസ്ഗഞ്ച് കലാപം ദൗര്‍ഭാഗ്യകരമായ ഒന്നാണ്. ഇതിന് മുമ്പ് സംസ്ഥാനത്ത് ഇത്തരത്തിലുള്ള അക്രമ സംഭവങ്ങൾ ഉണ്ടായിട്ടില്ല. എന്നാൽ ചില പാകിസ്താനെ പിന്തുണയ്ക്കുന്ന അക്രമകാരികൾ ത്രിവർണ്ണ പതാകയെ അപമാനിക്കുകയായിരുന്നു. ഇത്തപത്തിലുള്ളവർക്കെതിരെ കർശന നടപടികൾ സ്വീകരിക്കണമെന്നും ബിജെപി എംപി വിനയ് കാട്യാർ പറഞ്ഞു. ഇരുവിഭാഗങ്ങള് തമ്മിലുണ്ടായ ഏറ്റുമുട്ടലില് വെടിയേറ്റ ഇരുപത്തിരണ്ടുകാരന് കൊല്ലപ്പെട്ടിരുന്നു. പരുക്കേറ്റ മറ്റൊരാള് ചികിത്സയിലുമാണ്.\nപ്പബ്ലിക് ദിന റാലിക്കിടെ ഇരുവിഭാഗങ്ങള് തമ്മിലുണ്ടായ സംഘര്‍ഷത്തില് യോഗി സര്‍ക്കാരിനെ രൂക്ഷമായി വിമര്‍ശിച്ച് യുപി ഗവര്‍ണര് രാം നായിക് നേരത്തെ രംഗത്ത് വന്നിരുന്നു. നാണക്കേടുണ്ടാക്കിയ സംഭവമാണ് സംസ്ഥാനത്ത് നടന്നതെന്നും ഇത്തരം സംഭവങ്ങള് ആവര്‍ത്തിക്കാതിരിക്കാന് സര്‍ക്കാര് ജാഗ്രത കാണിക്കണമെന്നും രാം നായിക് പറഞ്ഞിരുന്നു. നേരത്തെ ഉപരാഷ്ട്രപതി വെങ്കയ്യനായിഡുവും സംസ്ഥാനത്തിന്റെ ക്രമസമധാനനിലയില് ആശങ്ക പ്രകടിപ്പിച്ചിരുന്നു. പൊതുജനങ്ങളുടെ കൈയില് തോക്ക് എങ്ങനെയാണ് എത്തുന്നതെന്ന് അന്വേഷിക്കണമെന്നും നായിഡു പറഞ്ഞിരുന്നു.\nviolence uttar pradesh pakistan bjp mp കലാപം ഉത്തര് പ്രദേശ് പാകിസ്താന് ബിജെപി എംപി\nAmid tension in Kasganj, Bharatiya Janata Party (BJP) MP Vinay Katiyar on Tuesday said miscreants who support Pakistan and can go to any extent to defy the tricolour are the ones behind the violence in the Uttar Pradesh district. The BJP MP added that this isafirst such incident to have taken place after Uttar Pradesh Chief Minister Yogi Adityanath came into power.\nStory first published: Tuesday, January 30, 2018, 14:13 [IST]


വടാപാവിന് ബ്രിട്ടീഷ് ഹൈക്കമ്മീഷണറുടെ ലൈക്ക്; രുചിവൈവിധ്യങ്ങൾ നിർദ്ദേശിച്ച് ട്വിറ്റർ ഉപയോക്താക്കൾ– News18 Malayalam\nBRITISH HIGH COMMISSIONER ALEX ELLIS TRIES VADA PAV IN MUMBAI GETS FOOD SUGGESTIONS FROM NETIZENS NAV\nവടാപാവിന് ബ്രിട്ടീഷ് ഹൈക്കമ്മീഷണറുടെ ലൈക്ക്; രുചിവൈവിധ്യങ്ങൾ നിർദ്ദേശിച്ച് ട്വിറ്റർ ഉപയോക്താക്കൾ\nബ്രിട്ടീഷ് ഹൈ കമ്മീഷണറായ അലക്‌സ് എല്ലിസ് ഗേറ്റ്വേ ഓഫ് ഇന്ത്യയുടെ മുന്‍പില് കൈയില് വടാപാവ് പിടിച്ചു നിൽക്കുന്ന ചിത്രം അദ്ദേഹം ട്വിറ്ററിൽ പങ്കുവെച്ചപ്പോഴാണ് ഉപയോക്താക്കൾ അദ്ദേഹത്തിന് മറ്റ് പല ഭക്ഷണങ്ങളുടെ പേരുകളും നിർദേശിച്ചത്.\nLast Updated : September 13, 2021, 16:22 IST\nഭാഷ, സംസ്‌കാരം, വസ്ത്രധാരണം തുടങ്ങി പലതരം വൈവിധ്യങ്ങളുടെ നാടാണ് ഇന്ത്യ. ഭക്ഷണകാര്യങ്ങളിലും ഇന്ത്യ ഈ വൈവിധ്യം കാത്തു സൂക്ഷിക്കുന്നുണ്ട്. ഇന്ത്യയുടെ തെരുവോര ഭക്ഷണങ്ങള് ലോക പ്രശസ്തമാണ്. അവയില് മധുര പലഹാരങ്ങളും എരിവേറിയതും പുളിയുള്ളതുമായ ഭക്ഷണങ്ങളും അടങ്ങുന്നു. കഴിഞ്ഞ ദിവസം അരങ്ങേറിയ സംഭവങ്ങള് പരിശോധിക്കുമ്പോള് ബ്രിട്ടീഷ് ഹൈ കമ്മീഷണറായ അലക്‌സ് എല്ലിസും ഇന്ത്യയുടെ ഈ തെരുവോര ഭക്ഷണങ്ങളില് മതിമറന്നു പോയി എന്നു വേണം അനുമാനിക്കാന്. ഇന്ത്യയില് അങ്ങോളമിങ്ങോളം ആരാധകരുള്ള മുംബൈയുടെ വടാപാവിന് മുന്നിലാണ് ഈ നയതന്ത്രജ്ഞന് വീണുപോയത്.\nഔദ്യോഗിക ആവശ്യങ്ങള്‍ക്കായാണ് എല്ലിസ് ഇന്ത്യയില് എത്തിയത്. ഇന്ത്യയിലെ തന്റെ ദൗത്യത്തിനിടയിലാണ് അദ്ദേഹം ഇന്ത്യയിലെ തനത് ഭക്ഷണങ്ങളും രുചികൾ പരീക്ഷിച്ച് നോക്കാന് ശ്രമിച്ചത്. എല്ലിസ് ഇപ്പോള് മഹാരാഷ്ട്രയിലാണ് ഉള്ളത്. അവിടെ ചില പ്രതിനിധികളുമായുള്ള ചര്‍ച്ചയിലാണ്. ബ്രിട്ടീഷ് ഹൈക്കമ്മീഷണര് പുറത്തു വിട്ട ഒരു ചിത്രത്തില്, അദ്ദേഹം ഗേറ്റ്വേ ഓഫ് ഇന്ത്യയുടെ മുന്‍പില് കൈയില് വടാപാവുമായി നില്‍ക്കുന്നത് കാണാം. ചിത്രത്തിനൊപ്പം എല്ലിസ് ഇപ്രകാരം കുറിച്ചിട്ടുണ്ട് 'മുബൈയില് ഒരു വടാപാവിനുള്ള സമയം എപ്പോഴും ലഭിക്കും.'\nവടാപാവില് ഒരു ബ്രഡ് ബണ്ണിനുള്ളില് വറുത്ത ഉരുളക്കിഴങ്ങിന്റെ കൂട്ടാണ് ഉള്ളത്. അതിനൊപ്പം സുഗന്ധവ്യഞ്ചനങ്ങളില് മുക്കിയ പച്ചമുളകും വിളമ്പുന്നു. ചില കച്ചവടക്കാര് അതിനൊപ്പം മറ്റ് ചമ്മന്തികളും ചേര്‍ക്കാറുണ്ട്. പ്രധാനമായി ചേര്‍ക്കാറുള്ളത് പച്ചമുളക് ചമ്മന്തിയാണ്. ഇന്ത്യന് വഴിയോര ഭക്ഷണങ്ങളോടുള്ള എല്ലിസിന്റെ താത്പര്യം കണ്ട്, പല ട്വിറ്റര് ഉപയോക്താക്കളും അടുത്ത തവണ പുറത്തു പോകുമ്പോള് ശ്രമിച്ചു നോക്കാവുന്ന ഭക്ഷണങ്ങള് നിര്‍ദ്ദേശിച്ചിട്ടുണ്ട്. അവരില് ഒരു ഉപയോക്താവ് അദ്ദേഹത്തിനോട് മഹാരാഷ്ട്രയില് താമസിക്കുന്ന സമയത്ത് പുരാന് പോളി ശ്രമിച്ചു നോക്കാന് നിര്‍ദ്ദേശിച്ചിട്ടുണ്ട്. മഹാരാഷ്ട്രയിലെ ഒരു പ്രശസ്തമായ മധുര പലഹാരമാണ് പുരാന് പോളി. വേറൊരു ഉപയോക്താവിന്റെ അഭിപ്രായത്തില് എല്ലിസ് തീര്‍ച്ചയായും പൂനെ സന്ദര്‍ശിച്ച് അവിടുത്തെ മീസ്സല് പാവ് ശ്രമിച്ചു നോക്കണമെന്നാണ് നിര്‍ദ്ദേശിക്കുന്നത്.\nചില ഉപയോക്താക്കള് എല്ലിസ്സിനോട് പറയുന്നത്, വടാ പാവ് ആസ്വദിച്ച് കഴിക്കേണ്ടത് 'താജ് ഹോട്ടലിന്റെ ടെറസ്സില്' നിന്നല്ല എന്നാണ്. അവര് നിര്‍ദ്ദേശിക്കുന്നത് എല്ലിസ് വടാ പാവ് കഴിച്ചു നോക്കണ്ടത് ദാദറില് നിന്നുവേണം എന്നാണ്.\nവടാപാവിന്റെ കാര്യത്തില് മാത്രമല്ല, മൈക്രോ ബ്ലോഗിങ്ങ് ഉപയോക്താക്കള് എല്ലിസിനെക്കുറിച്ചുള്ള മറ്റു പല കാര്യങ്ങളിലും താത്പര്യം കാണിച്ചു. അതിലൊന്ന് എല്ലിസ് മറാത്തി ഭാഷ പഠിച്ചോ എന്നാണ്. വേറൊരു ഉപയോക്താവിന്റെ ആവശ്യം 'കോഹിനൂര് രത്‌നം തിരിച്ചു തരണമെന്നാണ്.' നേരത്തെ ബാംഗ്ലൂരില് വെച്ച് താന് മസാല ദോശ ശ്രമിച്ചു നോക്കുന്നതിന്റെ ചിത്രവും എല്ലിസ് പങ്കു വെയ്ക്കുകയുണ്ടായി.\nകാര്യങ്ങള് ഇങ്ങനെ പോകുമ്പോള് ഒരു ബ്രിട്ടീഷുകാരന് എന്ന നിലയിൽ എല്ലിസിനെതിരെ രോഷം കാണിച്ചവരും കുറവല്ല. അതിലൊരാള് പറയുന്നത്, ബ്രിട്ടീഷുകാര് ഇന്ത്യയില് വന്നിറങ്ങിയത് ആഘോഷിക്കാന് അവര് നമ്മളെക്കൊണ്ട് പണിയിപ്പിച്ച കെട്ടിടത്തിന് മുന്‍പില് നിന്ന് ഒരു ബ്രിട്ടീഷ് നയതന്ത്രജ്ഞന് ചിത്രമെടുക്കുന്നു എന്നാണ്.\nFirst published: September 13, 2021, 16:22 IST


അരുന്ധതി റോയിയെ ജീപ്പിന് മുന്നില് കെട്ടിയിടണം: പ്രിയദർശന്റെ നായകനായ സംഘപരിവാർ എംപി\nWed Mar 20 2019 11:41:37 GMT+0530 (IST)\nNarada Desk| Updated On: 2017-05-22T17:15:26+05:30 | Location : ന്യൂ ഡൽഹി\nകല്ലെറിയുന്നവര്‍ക്കു പകരം മലയാളി എഴുത്തുകാരിയും ബുക്കര് സമ്മാനജേതാവുമായ അരുന്ധതി റോയിയെ ആര്‍മി ജീപ്പില് കെട്ടിയിടണം എന്നായിരുന്നു പരേഷ് റാവലിന്‌റെ ട്വീറ്റ്.\nകശ്മീരില് ഇന്ത്യന് ആര്‍മി യുവാവിനെ മനുഷ്യകവചമായി ഉപയോഗിച്ച സംഭവത്തിനെപ്പറ്റി അന്വേഷണങ്ങള് നടക്കുമ്പോള്, ബിജെപി ലോകസഭാ എംപിയും ബോളിവുഡ് നടനുമായ പരേഷ് റാവല് വിവാദ ട്വീറ്റുമായി രംഗത്തെത്തി. കല്ലെറിയുന്നവര്‍ക്കു പകരം മലയാളി എഴുത്തുകാരിയും ബുക്കര് സമ്മാനജേതാവുമായ അരുന്ധതി റോയിയെ ആര്‍മി ജീപ്പില് കെട്ടിയിടണം എന്നായിരുന്നു പരേഷ് റാവലിന്‌റെ ട്വീറ്റ്.\nഏപ്രില് ഒമ്പതിനായിരുന്നു ഫാറൂക്ക് അഹമ്മദ് ദര് എന്ന ചെറുപ്പക്കാരനെ ജീപ്പിനു മുന്നില് കെട്ടിയിട്ട് ആര്‍മി പട്രോള് നടത്തിയത്. മണിക്കൂറുകളോളമാണു ഫാറൂക്കിനേയും കൊണ്ട് ആര്‍മി തെരുവുകളിലൂടെ പട്രോള് നടത്തിയത്.\nറാവലിന്‌റെ ട്വീറ്റ് കണ്ട ട്വിറ്റര് ഫോളോവേഴ്‌സും സമാനമായ അഭിപ്രായങ്ങളുമായി രംഗത്തെത്തി. ഇന്ത്യയ്‌ക്കെതിരേ ശബ്ദിക്കുന്ന അരുന്ധതിയെ ഓരോ ഇന്ത്യക്കാരനും ശാരീരികമായി ആക്രമിക്കണമെന്നായിരുന്നു ഒരാളുടെ ട്വീറ്റ്.\nറാവല് സമാധാനപ്രിയനാണെന്നും താനായിരുന്നെങ്കില് അരുന്ധതിയെ ജീപ്പിനു പിന്നില് കെട്ടിയിട്ടു വലിക്കുമായിരുന്നെന്നും മറ്റൊരാള്.\nജമ്മു കശ്മീരിലെ മനുഷ്യാവകാശ ലംഘനങ്ങളെ ശക്തമായി എതിര്‍ക്കുന്ന ആക്ടിവിസ്റ്റ് കൂടിയാണ് അരുന്ധതി റോയ്. അവരുടെ നിലപാടുകള് പലപ്പോഴും സര്‍ക്കാരിന്‌റെ അതൃപ്തിക്കു പാത്രമായിട്ടുണ്ട്.\nഅതേ സമയം റാവലിനെതിരേ എഫ്‌ഐആര് എഴുതണമെന്ന് ആക്ടിവിസ്റ്റ് ആയ ശബ്‌നം ഹാഷ്മി പറഞ്ഞു. എംപിയുടെ ട്വീറ്റിനെപ്പറ്റി ബിജെപി നേതൃത്വം എന്നും പറഞ്ഞില്ല. റാവലിന്‌റെ ട്വീറ്റ് വിവാദമായപ്പോള് ബിജെപി വക്താവ് ജി വി എല് നരസിംഹ റാവു പറഞ്ഞത് അരുന്ധതി റോയ് കശ്മീരിന്‌റെ കാര്യത്തില് ഇന്ത്യാവിരുദ്ധ പ്രചാരണം നടത്തുന്നയാളാണ്. അങ്ങിനെയുള്ളവരെക്കുറിച്ചു സംസാരിക്കുന്നതിനേക്കാള് അവഗണിക്കുകയാണു നല്ലത് എന്നായിരുന്നു.\nബിജെപി നേതാക്കള് അഭിപ്രായം പറയുന്ന സ്ത്രീകള്‍ക്കെതിരേ എത്ര മോശമായിട്ടാണു സംസാരിക്കുന്നതെന്നു മനസ്സിലാക്കാമെന്നു സിപിഎം നേതാവ് ആനി രാജ പറഞ്ഞു. ആര്‍മിയ്ക്കു സംരക്ഷണം വേണമെങ്കില് റാവല് തന്നത്താന് പോകണമെന്നും മറ്റൊരാളുടെ പേരു നിര്‍ദ്ദേശിക്കേണ്ട കാര്യമില്ലെന്നും ആനി പറഞ്ഞു.\nമലയാളി സംവിധായകൻ പ്രിയദർശന്റെ ഹിന്ദി സിനിമകളിലെ സ്ഥിരം സാന്നിധ്യമാണു പരേഷ് റാവൽ.


ഇതുവരെ രോഗമുക്തി നേടിയവര് 1,31,052\nകഴിഞ്ഞ 24 മണിക്കൂറിനിടെ 59,157 സാമ്പിളുകള് പരിശോധിച്ചു\nഇന്ന് 14 പുതിയ ഹോട്ട് സ്‌പോട്ടുകള്; 18 പ്രദേശങ്ങളെ ഒഴിവാക്കി\nകേരളത്തില് ഇന്ന് 8135 പേര്‍ക്ക് കോവിഡ്-19 സ്ഥിരീകരിച്ചതായി മുഖ്യമന്ത്രി പിണറായി വിജയന്. കോഴിക്കോട് 1072, മലപ്പുറം 968, എറണാകുളം 934, തിരുവനന്തപുരം 856, ആലപ്പുഴ 804, കൊല്ലം 633, തൃശൂര് 613, പാലക്കാട് 513, കാസര്‍ഗോഡ് 471, കണ്ണൂര് 435, കോട്ടയം 340, പത്തനംതിട്ട 223, വയനാട് 143, ഇടുക്കി 130 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n105 ആരോഗ്യ പ്രവര്‍ത്തകര്‍ക്കാണ് സമ്പര്‍ക്കത്തിലൂടെ രോഗം ബാധിച്ചത്. തിരുവനന്തപുരം 29, കണ്ണൂര് 26, എറണാകുളം 16, കോട്ടയം 8, കാസര്‍ഗോഡ് 6, പത്തനംതിട്ട, കോഴിക്കോട്, വയനാട് 5, മലപ്പുറം 2, കൊല്ലം, ആലപ്പുഴ, പാലക്കാട് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nഎറണാകുളം ജില്ലയിലെ2ഐ.എന്.എച്ച്.എസ്. ജീവനക്കാര്‍ക്കും രോഗം ബാധിച്ചു\nഇന്ന് 14 പുതിയ ഹോട്ട് സ്‌പോട്ടുകളാണുള്ളത്. ഇടുക്കി ജില്ലയിലെ വാഴത്തോപ്പ് (കണ്ടൈന്‍മെന്റ് സോണ് വാര്‍ഡ് 1, 14), മുട്ടം (13), കോട്ടയം ജില്ലയിലെ പാറത്തോട് (19), അയര്‍കുന്നം (19), തൃശൂര് ജില്ലയിലെ പന്നയൂര്‍കുളം (സബ് വാര്‍ഡ് 18), പടിയൂര് (8, 11(സബ് വാര്‍ഡ്), 12), പത്തനംതിട്ട ജില്ലയിലെ പെരിങ്ങര (സബ് വാര്‍ഡ് 15), കടമ്പനാട് (9), കൊല്ലം ജില്ലയിലെ കുന്നത്തൂര് (സബ് വാര്‍ഡ് 16), കൊല്ലം ജില്ലയിലെ മൈലം (13), കോഴിക്കോട് ജില്ലയിലെ മൂടാടി (സബ് വാര്‍ഡ് 4), വയനാട് ജില്ലയിലെ നൂല്‍പ്പുഴ (സബ് വാര്‍ഡ് 1), കാസര്‍ഗോഡ് ജില്ലയിലെ ബെള്ളൂര് (4), പാലക്കാട് ജില്ലയിലെ കുതന്നൂര് (15) എന്നിവയാണ് പുതിയ ഹോട്ട് സ്‌പോട്ടുകള്.\n18 പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. ഇതോടെ നിലവില് 656 ഹോട്ട് സ്‌പോട്ടുകളാണുള്ളത്


മൈസൂരില് നിന്ന് കേരളത്തിലേക്ക് വില്‍പനക്ക് കൊണ്ടുവരികയായിരുന്ന ലഹരിമരുന്നുമായി രണ്ടു പേര് പിടിയില് - Muhimmath\nമൈസൂരില് നിന്ന് കേരളത്തിലേക്ക് വില്‍പനക്ക് കൊണ്ടുവരികയായിരുന്ന ലഹരിമരുന്നുമായി രണ്ടു പേര് പിടിയില്\nകാസര്‍കോട്: ലഹരി മരുന്നുമായി കണ്ണൂര് സ്വദേശി ഉള്‍പ്പെടെ രണ്ടു പേര് എക്‌സൈസിന്റെ പിടിയില്. കാസര്‍കോട് ആലംപാടി അസീബ മന്‍സിലിലെ വി. ഖന്‍സുല് ഹഖ്(22), കണ്ണൂര് മുഴുപ്പിലങ്ങാട് തൗഫീഖ് മന്‍സിലിലെ സി.വി. റുഹൈബ്(29) എന്നിവരെയാണ് കുണ്ടാറില് എക്‌സൈസ് സംഘം പിടികൂടിയത്.\n18 ഗ്രാം എംഡിഎംഎയും 20 നിട്രാസെപാം ഗുളികകളും പിടിച്ചെടുത്തു. എംഡിഎംഎയ്ക്ക് ഗ്രാമിനു ഏകദേശം 6000ത്തിലേറെ രൂപ വിലയുണ്ട്.\nകുണ്ടാറില് ബദിയടുക്ക റേഞ്ച് ഇന്‍സ്‌പെക്ടര് എസ്. സമീറിന്റെ നേതൃത്വത്തില് നടത്തിയ പരിശോധനയിലാണ് ലഹരിക്കടത്ത് പിടികൂടിയത്. കാറിലെത്തിയ ഇവരെ കണ്ട് സംശയം തോന്നിയാണ് എക്‌സൈസ് ദേഹപരിശോധന നടത്തിയത്. പാന്റ്‌സിന്റെ കീശയില് നിന്നാണ് പ്ലാസ്റ്റിക് കവറിലാക്കിയ ലഹരി മരുന്നുകള് പിടികൂടിയത്.\nമൈസൂരുവില് നിന്ന് ഇവ വാങ്ങി കാസര്‍കോട്ടേക്ക് വില്‍പനയ്ക്കു കൊണ്ടുവരികയായിരുന്നു പ്രതികളെന്നാണ് വിവരം. ചെര്‍ക്കളയില് നിന്നു വാടകയ്‌ക്കെടുത്ത കാറാണ് പ്രതികള് ഉപയോഗിച്ചത്. ജില്ലയില് എക്‌സൈസ് ആദ്യമായാണ് ഇത്ര അളവില് എംഡിഎംഎ പിടിച്ചെടുക്കുന്നതെന്ന് എക്‌സൈസ് അധികൃതര് അറിയിച്ചു. പ്രതികളെ കോടതി രണ്ടാഴ്ചത്തേക്ക് റിമാന്‍ഡ് ചെയ്തു. പ്രിവന്റീവ് ഓഫിസര്‍മാരായ വി. ബാബു,വി. സന്തോഷ് കുമാര്, സിവില് എക്‌സൈസ് ഓഫിസര്‍മാരായ സി.കെ.വി. സുരേഷ്, പ്രഭാകരന്, സജിത്ത്,പ്രജീഷ് എന്നിവരും പരിശോധനയില് പങ്കെടുത്തു.


pothencode sooraj mithuna death: ഒരാഴ്ചയ്ക്കിടെ രണ്ട് മരണങ്ങള്; സൂരജിനരികെ മിഥുനയ്ക്കും അന്ത്യവിശ്രമം; തീരാവേദനയില് കുടുംബം, വീഡിയോ കാണാം - report on the death of sooraj mithuna at pothencode of thiruvananthapuram | Samayam Malayalam\nreport on the death of sooraj mithuna at pothencode of thiruvananthapuram\nഒരാഴ്ചയ്ക്കിടെ രണ്ട് മരണങ്ങള്; സൂരജിനരികെ മിഥുനയ്ക്കും അന്ത്യവിശ്രമം; തീരാവേദനയില് കുടുംബം, വീഡിയോ കാണാം\nEdited by Samayam Desk | Lipi | Updated: Sep 15, 2021, 11:55 PM\nഅമിത വേഗതയില് എത്തിയ കാറിടിച്ചാണ് സൂരജ് മരിച്ചത്. ഇതിനു പിന്നാലെ സൂരജിൻ്റെ ഭാര്യ മിഥുന പാറക്കുളത്തില് ജീവനൊടുക്കുകയായിരുന്നു. രണ്ടുപേരെയും നഷ്ടപ്പെട്ട വേദനയിലാണ് വീട്ടുകാർ.\nഒരാഴ്ചയ്ക്കിടെ രണ്ട് മരണങ്ങള്; സൂരജിനരികെ മിഥുനയ്ക്കും അന്ത്യവിശ്രമം\nതീരാവേദനയിൽ പോത്തന്‍കോട് സൂര്യഭവന്.\nമകനും മരുമകളും മരിച്ചു.\nസൂരജും ഭാര്യ മിഥുനയുമാണ് മരിച്ചത്.\nതിരുവനന്തപുരം: മകന്റെ വിയോഗത്തിന്റെ ഞെട്ടല് മാറും മുമ്പേ മരുമകളുടെയും മരണം. ഒരാഴ്ചയ്ക്കിടെ രണ്ട് മരണങ്ങള് നടന്നതിന്റെ വേദനയിലാണ് പോത്തന്‍കോട് സൂര്യഭവന്. ഒരു കുടുംബത്തിലെ രണ്ടുപേരെയും നഷ്ടപ്പെട്ട് തീരാവേദനയിലായ വീട്ടുകാരെ ആശ്വസിപ്പിക്കാനാകാതെ കുഴങ്ങുകയാണ് നാട്ടുകാരും സൂരജിന്റെ സുഹൃത്തുക്കളും.\nഇക്കഴിഞ്ഞ അഞ്ചിനാണ് പോത്തന്‍കോട് അയിരൂപ്പാറ പാറവിളാകം അയ്യപ്പക്ഷേത്രത്തിന് സമീപം സൂര്യഭവനില് സുനില് കുമാര് മോളി ദമ്പതികളുടെ മകന് സുധിയെന്ന് വിളിക്കുന്ന സൂരജ് (24) വാഹനാപകടത്തില് മരിച്ചത്. ഇതിനു പിന്നാലെ സൂരജിന്റെ ഭാര്യ ശാസ്തവട്ടം കെകെവനം സുമാവിലാസത്തില് മിഥുന (22) ഞായര് പുലര്‍ച്ചെ വീടിനു സമീപത്തെ ചിറ്റിക്കര പാറക്കുളത്തില് ജീവനൊടുക്കുകയായിരുന്നു. ജീവിതം പടുത്തുയര്‍ത്തും മുമ്പേ വിധി കവര്‍ന്നെടുത്ത സൂരജിനരികെ തന്നെ ഭാര്യ മിഥുനയ്ക്കും അന്ത്യവിശ്രമത്തിന് കുടുംബാംഗങ്ങള് സ്ഥലമൊരുക്കി. നീണ്ട പ്രണയത്തിനൊടുവില് രണ്ടു വര്‍ഷം മുമ്പായിരുന്നു ഇരുവരും ജീവിത പങ്കാളികളായത്. മകന് ഇഷ്ടപ്പെട്ട പെണ്‍കുട്ടിയുമായുള്ള കല്യാണം അച്ഛന് സുനില്‍കുമാര് തന്നെ മുന്‍കൈയെടുത്താണ് നടത്തിയത്. മിഥുന നഴ്‌സിങ്ങിനു പഠിക്കുന്നതിനിടെ 2019 സെപ്റ്റംബര് എട്ടിന് കാട്ടായിക്കോണം തെങ്ങുവിള ദേവീക്ഷേത്രത്തിലായിരുന്നു വിവാഹം.\nസൂരജ് പോത്തന്‍കോട്ടെ ഒരു വ്യാപാരസ്ഥാപനത്തിലെ ജീവനക്കാരനായിരുന്നു. ജീവിതം സന്തോഷകരമായി മുന്നോട്ടു പോകുന്നതിനിടയിലാണ് സൂരജിന്റെ അപ്രതീക്ഷിത മരണം. തിരുവല്ലത്തെ സ്വകാര്യ ആശുപത്രിയില് മിഥുനയെ നഴ്‌സിങ് പരിശീലനത്തിന് എത്തിച്ച് മടങ്ങവെയാണ് മുട്ടത്തറ കല്ലുംമൂട്ടില് വെച്ച് അമിത വേഗതയില് എത്തിയ കാര് സൂരജ് സഞ്ചരിച്ചിരുന്ന ബൈക്കിനെ ഇടിച്ചു തെറിപ്പിച്ചത്. സംഭവസ്ഥലത്തു വെച്ചുതന്നെ സൂരജ് മരിച്ചു. ഇക്കഴിഞ്ഞ എട്ടിന് ഇവരുടെ രണ്ടാം വിവാഹ വാര്‍ഷികമായിരുന്നു.\nകിടപ്പറയില് ഭര്‍ത്താവിനെ കൊന്നത് താന് തന്നെ: സുമലത കുറ്റം സമ്മതിച്ചു! വീഡിയോ കാണാം\nഭര്‍ത്താവിന്റെ വേര്‍പാടില് മനംനൊന്ത് കഴിഞ്ഞിരുന്ന മിഥുനയ്ക്ക് വീട്ടുകാര് വളരെയേറെ കരുതല് നല്‍കിയിരുന്നു. മന്ത്രി ജി.ആര് അനില് വീട്ടിലെത്തി മിഥുനയെ ആശ്വസിപ്പിക്കുകയും ചെയ്തിരുന്നു. എന്നാല് എല്ലാവരുടെയും ആശ്വാസവാക്കുകളും മറികടന്ന് സൂരജിന് ഒപ്പമെത്താനുള്ള തീരുമാനം നടപ്പാക്കുകയായിരുന്നു മിഥുന. ഞായറാഴ്ച വെളുപ്പിനു രണ്ടു മുതല് മിഥുനയെ വീട്ടില് നിന്നു കാണാതാവുകയായിരുന്നു. തുടര്‍ന്നു നടത്തിയ തെരച്ചിലിലാണ് രാവിലെ ഏഴുമണിയോടെ തൊട്ടടുത്തുള്ള പാറമടയില് മൃതദേഹം കണ്ടത്. മകളെപ്പോലെ സ്‌നേഹം നല്‍കി ഒപ്പം കൂട്ടിയ മിഥുനയുടെ വേര്‍പാട് കൂടിയായപ്പോള് മാതാപിതാക്കള്‍ക്ക് താങ്ങാവുന്നതിനും അപ്പുറമായി.\nട്രെയിന് യാത്രക്കിടെ ഭക്ഷണത്തില് മയക്കുമരുന്ന് കലര്‍ത്തി വന് കവര്‍ച്ച; അബോധാവസ്ഥയില്3സ്ത്രീകള്, വീഡിയോ\nസൂരജിന്റെ കുഴിമാടത്തിനരികില് ഒരുക്കിയ ചിതയില് സംസ്‌കാരം കൊവിഡ് നിബന്ധനകളോടെ നടന്നു. പരിശോധനയില് മിഥുനയ്ക്ക് കൊവിഡ് സ്ഥിരീകരിച്ചതിനാല് അടുത്തു നിന്നും അവസാനവട്ടം അന്ത്യാഞ്ജലി അര്‍പ്പിക്കാന് മാതാപിതാക്കള്‍ക്കോ ബന്ധുക്കള്‍ക്കോ നാട്ടുകാര്‍ക്കോ കഴിഞ്ഞില്ല. എല്ലാവരെയും സാഹചര്യം പറഞ്ഞ് ബോധ്യപ്പെടുത്തുകയായിരുന്നു. തുടര് മരണങ്ങളുടെ നോവില് കഴിയുന്ന ഇവരെ ആശ്വസിപ്പിക്കാന് പോലും കഴിയാതെ സമീപവാസികള്‍ക്കും സുഹൃത്തുക്കള്‍ക്കും കണ്ണീരോടെ മാറിനില്‍ക്കേണ്ടി വന്നു.\nവട്ടക്കയം എന്ന മരണക്കയം; സഞ്ചാരികള് ജാഗ്രതൈ! ഇവിടെ സൂക്ഷിച്ചില്ലെങ്കില് അപകടം ഉറപ്പ് , വീഡിയോ കാണാം ആര്‍ട്ടിക്കിള് ഷോ\nമരണം പോത്തന്‍കോട് തിരുവനന്തപുരം thiruvananthapuram pothencode woman suicide pothencode sooraj mithuna death pothencode man accident\nWeb Title : report on the death of sooraj mithuna at pothencode of thiruvananthapuram


വാപ്പച്ചിയുടെ വാട്‌സാപ് ചാറ്റിനെക്കുറിച്ച് ചോദിച്ചപ്പോള് ചിരിച്ചുകൊണ്ടാണ് വാപ്പച്ചയും ചളി പറയാറുണ്ടെന്ന് ദുല്‍ഖര് പറഞ്ഞത്.\nഞായര്,5മെയ് 2019 (16:38 IST)\nമമ്മൂട്ടിയുടെ വാട്‌സാപ് പ്രൊഫൈല്‍ചിത്രം കഴിഞ്ഞ ദിവസം സോഷ്യല് മീഡിയയിലൂടെ പ്രചരിച്ചിരുന്നു. കൂളിങ് ഗ്ലാസ് വെച്ച് സ്റ്റൈലിഷായി നില്‍ക്കുന്ന ചിത്രമാണ് അദ്ദേഹം പോസ്റ്റ് ചെയ്തത്. 67 ന്റെ ചെറുപ്പവുമായി നില്‍ക്കുന്ന അദ്ദേഹത്തെ കണ്ട് ആരാധകരും അമ്പരന്നിരുന്നു. യമണ്ടൻ കഥ എന്ന ചിത്രത്തിന്റെ പ്രമോഷനുമായി ബന്ധപ്പെട്ട അഭിമുഖത്തിനിടയിലായിരുന്നു വാപ്പച്ചിയെക്കുറിച്ചും ഉമ്മച്ചിയെക്കുറിച്ചും അമാലിനെക്കുറിച്ചും മറിയത്തിനെക്കുറിച്ചുമൊക്കെ തുറന്നുപറഞ്ഞത്.\nവാപ്പച്ചിയുടെ വാട്‌സാപ് ചാറ്റിനെക്കുറിച്ച് ചോദിച്ചപ്പോള് ചിരിച്ചുകൊണ്ടാണ് വാപ്പച്ചയും ചളി പറയാറുണ്ടെന്ന് ദുല്‍ഖര് പറഞ്ഞത്. ഞങ്ങള് കസിന്‍സും ബന്ധുക്കളും ഉള്ള ഗ്രൂപ്പ് കൂടാതെ അടുത്ത കുടുംബാംഗങ്ങള് മാത്രമുള്ള ഒരു ഗ്രൂപ്പുണ്ട്. അതില് വാപ്പച്ചി ആക്ടീവാണ്. ആ ഗ്രൂപ്പില് പുള്ളിക്കാരന് ചളികള് പറയാറുണ്ട്. പിന്നെ ഈ ചളി എന്ന് പറയുന്നത് ഓരോരുത്തരും ഇതിന് കൊടുക്കുന്ന ഡെഫനിഷന് വ്യത്യസ്തമായിരിക്കുമല്ലോ എന്നും ദുല്‍ഖര് ചോദിക്കുന്നു.\nഅടുത്ത ലേഖനം ഉടുത്തിരിക്കുന്ന മുണ്ടാണേ സത്യം, ബിലാൽ പൊളിച്ചടുക്കി കയ്യിൽ തരുമെന്ന് ഗോപി സുന്ദർ


വിഭവ സമൃദ്ധമായ സദ്യ, വര്‍ണ മനോഹരമായ പൂക്കളം; നാടെങ്ങും വിപുലമായി ഓണം ആഘോഷിച്ചു, മലയാളത്തനിമ കൈവിടാതെ ഗള്‍ഫ് പ്രവാസികളും | KasargodVartha: Kasaragod News paper Live, Kannur, Mangalore, Malabar\nHome » kasaragod » Kerala » news » Onam-celebration » Top-Headlines » കേരള വാര്‍ത്ത » വിഭവ സമൃദ്ധമായ സദ്യ, വര്‍ണ മനോഹരമായ പൂക്കളം; നാടെങ്ങും വിപുലമായി ഓണം ആഘോഷിച്ചു, മലയാളത്തനിമ കൈവിടാതെ ഗള്‍ഫ് പ്രവാസികളും\nവിഭവ സമൃദ്ധമായ സദ്യ, വര്‍ണ മനോഹരമായ പൂക്കളം; നാടെങ്ങും വിപുലമായി ഓണം ആഘോഷിച്ചു, മലയാളത്തനിമ കൈവിടാതെ ഗള്‍ഫ് പ്രവാസികളും\nകാസര്‍കോട്: (www.kasargodvartha.com 11.09.2019) വിഭവ സമൃദ്ധമായ സദ്യ ഒരുക്കിയും വര്‍ണ മനോഹരമായ പൂക്കളമൊരുക്കിയും നാടെങ്ങും വിപുലമായി ഓണം ആഘോഷിച്ചു. അതോടൊപ്പം മലയാളത്തനിമ കൈവിടാതെ ഗള്‍ഫ് പ്രവാസികളും ഓണമാഘോഷിച്ചു. വിവിധ സംഘടനകളുടെയും ക്ലബുകളുടെയും സര്‍ക്കാര് സ്ഥാപനങ്ങളുടെയും ആഭിമുഖ്യത്തില് വൈവിധ്യമാര്‍ന്ന ഓണപ്പരിപാടികളാണ് സംഘടിപ്പിച്ചത്. ഗള്‍ഫില് മലയാളി കൂട്ടായ്മകളുടെ നേതൃത്വത്തില് നാവില് കൊതിയൂറും വിവിധ തരം പായസങ്ങളും ഓണസദ്യയും ഒരുക്കി ഓണം കെങ്കേമമാക്കി.\nപച്ചക്കറിക്ക് വില അല്‍പം കൂടുതലായിരുന്നുവെങ്കിലും സദ്യയെ അത് ഒരു തരത്തിലും ബാധിച്ചില്ല. കോടിയുടുത്ത്, സൗഹൃദങ്ങള് പുതുക്കി ഒരുമയുടെ സന്ദേശം പകര്‍ന്ന് കെങ്കേമമായി തന്നെ ലോകത്തിന്റെ വിവിധ കോണുകളിലുള്ള മലയാളികള് ഓണം കൊണ്ടാടി.\nആവേശമുണര്‍ത്തി കുമ്പളയില് ഓണാഘോഷം\nകുമ്പള: കുമ്പള മീപ്പിരി സെന്ററില് വ്യാപാരികളുടെ കൂട്ടായ്മ ഓണാഘോഷം സംഘടിപ്പിച്ചു. രാവിലെ പൂക്കളമൊരുക്കിയാണ് പരിപാടിക്ക് തുടക്കം കുറിച്ചത്.\nവൈകുന്നേരം കായിക മത്സരങ്ങള് സംഘടിപ്പിച്ചു. ആവേശം നിറഞ്ഞ മത്സരത്തില് ഫാരിസ് കുമ്പള, മുസാഫലി, അപുളു എന്നിവര് ജേതാക്കളായി. വിജയികള്‍ക്ക് ഇബ്രാഹിം ബത്തേരി, പള്ളിക്കുഞ്ഞി, ഷിബു ആരിക്കാടി, എം എ മൂസ എന്നിവര് സമ്മാനങ്ങള് വിതരണം ചെയ്തു.\nവ്യാപാരികളായ റംഷീദ്, സാബിത്ത്, ഫിറോസ്, ബാഷിര്, ഇര്‍ഷാദ്, അന്‍വര്, റിയാസ്, അന്‍സാര്, ഫാരിസ്, മഷ്‌റൂം, മനാഫ്, ബാത്തി എന്നിവര് നേതൃത്വം നല്‍കി.\nവൃദ്ധ അമ്മമാരോടൊപ്പം ഓണാം ആഘോഷിച്ച് ഡി വൈ എഫ് ഐ\nബദിയടുക്ക: ഡി വൈ എഫ് ഐ ബദിയടുക്കയില് ഇത്തവണ ഓണം ആഘോഷിച്ചത് അമ്മമാരോടൊപ്പം. അപ്പര് ബസാര് യൂണിറ്റാണ് വൃദ്ധ അമ്മമാരോടൊപ്പം ഓണാഘോഷം നടത്തിയത്.\nബദിയടുക്കയില് പ്രവര്‍ത്തിക്കുന്ന അസീസി സ്നേഹാലയത്തിലെ അമ്മമാരുടെ കൂടെയാണ് ഓണസദ്യ, പൂക്കളം, ഓണക്കോടി, നാടന്‍പാട്ടുകള്, ഡാന്‍സ് എന്നിവയൊരുക്കി പ്രവര്‍ത്തകര് ഓണാഘോഷം സംഘടിപ്പിച്ചത്. മധുരമുള്ള ഈ ഓണാഘോഷത്തെ അഭിന്ദന വാക്കുകള് കൊണ്ടാണ് അമ്മമാര് ഇരുകൈകളും നീട്ടി സ്വീകരിച്ചത്.\nചടങ്ങില് മേഖല സെക്രട്ടറി സുജിത്ത് അധ്യക്ഷത വഹിച്ചു. ബദിയടുക്ക എസ് ഐ അനീഷ്, തിരുപതി ഭട്ട്, സ്ഥാപനത്തിന്റെ മേധാവി സിസ്റ്റര് ബീന, കെ ജഗന്നാഥ ഷെട്ടി, പ്രകാശ് അമ്മണ്ണായ, കൃഷ്ണ ബദിയടുക്ക, നാസിറുദ്ദീന് മലങ്കര, സച്ചിന് രാജ്, ഹസന് ബദിയടുക്ക, നാരായണന്, പി രഞ്ജിത്ത്, സുബൈര്, ശ്രീകാന്ത്, അബു, ചന്ദ്രന് പൊയ്യകണ്ടം, സനദ് എന്നിവര് സംസാരിച്ചു. സദന് ബദിയടുക്ക സ്വാഗതം പറഞ്ഞു.\nഓണക്കിറ്റ് വിതരണവുമായി എന് എസ് എസ് യൂണിറ്റ്\nകുമ്പള: ധര്‍മത്തടുക്ക ഹയര്‍സെക്കന്‍ഡറി സ്‌കൂള് എന് എസ് എസ് യൂണിറ്റിന്റെ ആഭിമുഖ്യത്തില് ഹരിത ഗ്രാമമായ മേപോട് ഗ്രാമത്തില് ഓണക്കിറ്റ് വിതരണം നടത്തി. ഗ്രാമപഞ്ചായത്ത് മെമ്പര് ചനിയ പാഡി ഉദ്ഘാടനം ചെയ്തു. സ്‌കൂള് മാനേജര് എസ് എന് ഭട്ട് അധ്യക്ഷത വഹിച്ചു, പ്രിന്‍സിപ്പല് രാമചന്ദ്ര ഭട്ട്, ഹെഡ്മാസ്റ്റര് ഗോവിന്ദ ഭട്ട്, ലൈബ്രറി കൗണ്‍സില് സെക്രട്ടറി രവിലോചന എന്നിവര് സംസാരിച്ചു. ഇ ഉണ്ണികൃഷ്ണന് സ്വാഗതം പറഞ്ഞു.\nKeywords: Kasaragod, Kerala, news, Top-Headlines, Onam-celebration, Onam celebrated\nTopics: kasaragod Kerala news Onam-celebration Top-Headlines കേരള വാര്‍ത്ത


Sudinam Online | Malayalam news website from Kannur News Paper Sudinam Kannur ഡിവോസിലേക്ക് നീങ്ങുന്ന പിണക്കങ്ങള് – Sudinam Online | Malayalam news website from Kannur News Paper Sudinam Kannur.\nഡിവോസിലേക്ക് നീങ്ങുന്ന പിണക്കങ്ങള്\nകുടുംബ ബന്ധത്തെ ഇന്ന് ഏറെ പിടിച്ചുലക്കുന്ന പ്രവണതയാണ് ഡിവോസ്. ചെറിയ പിണക്കങ്ങളാണ് അവസാനം കുടുംബം വേര്‍പിരിയുന്നതിലേക്ക് പോലും എത്തുന്നത്. ഇങ്ങനെ വേര് പിരിയുമ്പോള് ഒറ്റപ്പെടുന്നത് നമ്മുടെ മക്കളാണ്. നമ്മുടെ സമൂഹം ഇന്ന് നേരിടുന്ന വലിയ വെല്ലുവിളിയാണ് വര്‍ധിച്ചുവരുന്ന വിവാഹമോചനങ്ങള്. വിദ്യാസമ്പന്നരായ മാതാപിതാക്കളാണ് പലപ്പോഴും വിവാഹമോചനം നേടുന്നവരിലധികവും. ചെറിയ പ്രശ്‌നങ്ങളാണ് വിവാഹമോചനത്തില് കലാശിക്കുന്നത്. ദിനംപ്രതി വര്‍ധിച്ചുവരുന്ന വിവാഹമോചനക്കേസുകളില് ഭാര്യയ്ക്കും ഭര്‍ത്താവിനും തുല്യപങ്കാണുള്ളത്. ബലിയാടുകളാകുന്നത് മക്കളും. കുഞ്ഞുമനസുകളുടെ നൊമ്പരങ്ങള് അറിയാതെയുള്ള ജീവിതം രണ്ട് വ്യക്തികള് മാത്രമല്ല രണ്ടു … Continue reading "ഡിവോസിലേക്ക് നീങ്ങുന്ന പിണക്കങ്ങള്"\nPublished On:Sep 30, 2013 | 7:00 pm\nകുടുംബ ബന്ധത്തെ ഇന്ന് ഏറെ പിടിച്ചുലക്കുന്ന പ്രവണതയാണ് ഡിവോസ്. ചെറിയ പിണക്കങ്ങളാണ് അവസാനം കുടുംബം വേര്‍പിരിയുന്നതിലേക്ക് പോലും എത്തുന്നത്. ഇങ്ങനെ വേര് പിരിയുമ്പോള് ഒറ്റപ്പെടുന്നത് നമ്മുടെ മക്കളാണ്.\nനമ്മുടെ സമൂഹം ഇന്ന് നേരിടുന്ന വലിയ വെല്ലുവിളിയാണ് വര്‍ധിച്ചുവരുന്ന വിവാഹമോചനങ്ങള്. വിദ്യാസമ്പന്നരായ മാതാപിതാക്കളാണ് പലപ്പോഴും വിവാഹമോചനം നേടുന്നവരിലധികവും.\nചെറിയ പ്രശ്‌നങ്ങളാണ് വിവാഹമോചനത്തില് കലാശിക്കുന്നത്. ദിനംപ്രതി വര്‍ധിച്ചുവരുന്ന വിവാഹമോചനക്കേസുകളില് ഭാര്യയ്ക്കും ഭര്‍ത്താവിനും തുല്യപങ്കാണുള്ളത്. ബലിയാടുകളാകുന്നത് മക്കളും. കുഞ്ഞുമനസുകളുടെ നൊമ്പരങ്ങള് അറിയാതെയുള്ള ജീവിതം രണ്ട് വ്യക്തികള് മാത്രമല്ല രണ്ടു കുടുംബങ്ങള് തമ്മിലുള്ള കെട്ടുറപ്പാണ് തകര്‍ക്കുന്നത്.\nഭാര്യയ്ക്ക് സൗന്ദര്യമില്ല, ഭര്‍ത്താവ് തനിക്ക് ആവശ്യത്തിന് പണം തരുന്നില്ല. ഇത്തരം പരാതികള് കുടുംബജീവിതത്തില് നിത്യേനയുള്ളതാണ്. വിവാഹത്തിനുശേഷം ഭാര്യയ്ക്ക് സൗന്ദര്യമില്ലായെന്ന് പറയുന്നതില് എന്തര്‍ത്ഥമാണുള്ളത്. മനസിന്റെ സൗന്ദര്യമാണ് പ്രധാനം. അത് ഭാര്യയും ഭര്‍ത്താവും മനസിലാക്കുക. കുടുംബജീവിതത്തില് സാമ്പത്തികപ്രശ്‌നങ്ങള് സാധാരണയായി ഉണ്ടാകാറുള്ളതാണ്. എപ്പോഴും പണം ഉണ്ടായെന്നുവരില്ല. അത് അറിഞ്ഞുജീവിക്കുവാന് തയാറാകണം.\nപ്രശ്‌നങ്ങള് പലതരത്തില് ദാമ്പത്യ ജീവിതത്തില് ഉണ്ടാകാറുണ്ട. അതുകൊണ്ട് തന്നെ കലഹം പതിവാണ്. വിവാഹമോചനാവസ്ഥയിലെത്തുമ്പോള് നിങ്ങളുടെ മക്കളുടെ ഭാവിയെക്കുറിച്ചുകൂടി ഓര്‍ക്കുക. അവര് അനുഭവിക്കേണ്ടിവരുന്ന വേദന എത്രമാത്രമായിരിക്കാം എന്നത് മനസിലാക്കിവേണം കടുത്ത തീരുമാനങ്ങളെടുക്കാന്.\nകേരളത്തില് വര്‍ധിച്ചുവരുന്ന വിവാഹമോചനങ്ങള് വേദനിപ്പിക്കുന്നതാണ്. കുടുംബബന്ധങ്ങള്‍ക്കുണ്ടാകുന്ന തകര്‍ച്ചക്ക് കാരണം കുടുംബാംഗങ്ങള് മാത്രമാണ്. കുടുംബത്തേയും മക്കളുടെ സുരക്ഷിതത്വവും ഓരോ മാതാപിതാക്കളും ഉറപ്പുവരുത്തണം.\nവിവാഹം നടത്തുമ്പോള് രണ്ടുപേരുടെയും പൂര്‍ണസമ്മതത്തോടെ മാത്രം നടത്തുക. ഇത് മാതാപിതാക്കള് ശ്രദ്ധിക്കേണ്ട കാര്യമാണ്. ഇഷ്ടമല്ലാത്ത വിവാഹത്തിന് സമ്മതിക്കേണ്ടിവരുമ്പോള് മക്കള് അനുഭവിക്കുന്ന മാനസികസമ്മര്‍ദ്ദത്തെക്കുറിച്ചും തുടര്‍ന്ന് മക്കളുടെ ജീവിതത്തിലുണ്ടാകുന്ന പ്രശ്‌നങ്ങളെയും മാതാപിതാക്കള് മുന്‍കൂട്ടി കാണണം. ശരിയായ കൗണ്‍സലിംഗിലൂടെ വേര്‍പിരിയുന്നവരെ ഒന്നിപ്പിക്കാനായേക്കും.


കൊറോണ വന്ന് ഭേദമായവർ വാക്സിനേഷൻ ചെയ്യേണ്ടത് എന്ന് ; പുതിയ നിർദ്ദേശവുമായി സർക്കാർ പാനൽ\nMay 13, 2021, 11:59 am IST\nന്യൂഡൽഹി : രാജ്യത്ത് കൊറോണ രോഗം വന്ന് ഭേദമായവർ വാക്സിനേഷൻ ചെയ്യേണ്ട വിഷയത്തിൽ നിർണായക നിർദ്ദേശവുമായി സർക്കാർ പാനൽ. കൊറോണ രോഗം ഭേദമായവർ ആറുമാസത്തിനു ശേഷം വാക്സിനേഷൻ എടുത്താൽ മതിയെന്നാണ് പുതിയ നിർദ്ദേശം. ഭൂരിഭാഗം പേരിലും ആറുമാസം വരെ കൊറോണയ്ക്കെതിരെയുള്ള ആന്റിബോഡി ഉണ്ടാകുമെന്ന വിലയിരുത്തലിനെ തുടർന്നാണ് സർക്കാർ പാനലിന്റെ നിർദ്ദേശം.\nകൊവിഷീൽഡ് വാക്സിൻ എടുക്കുന്നതിൽ രണ്ട് ഡോസ് തമ്മിലുള്ള കാല ദൈർഘ്യത്തിലും പാനൽ പുതിയ നിർദ്ദേശം നൽകിയിട്ടുണ്ട്. ഇതുവരെ ആറു മുതൽ എട്ട് ആഴ്ച്ച വരെയായിരുന്നു ഇടവേള നിർദ്ദേശിച്ചിരുന്നത്. എന്നാൽ ഇപ്പോൾ 12 മുതൽ 16 ആഴ്ച്ച വരെ ഇടവേള വേണ്ടതുണ്ടെന്നാണ് നിർദ്ദേശിച്ചിരിക്കുന്നത്. മൂന്ന് മുതൽ നാല് മാസം വരെ യുള്ള കാലയളവിൽ രണ്ടാം ഡോസ് എടുത്താൽ മതിയെന്നാണ് പാനൽ ശുപാർശ ചെയ്യുന്നത്.\nവാക്സിന് എടുക്കരുതെന്ന് വിശ്വാസികളോട് ആവശ്യപ്പെട്ടു; പിന്നാലെ കര്‍ദ്ദിനാള് കൊവിഡ് ബാധിച്ച് ഗുരുതരാവസ്ഥയില്\nരാജ്യത്ത് കൊറോണ വാക്സിന്റെ ഉത്പാദനം വേഗത്തിൽ നടക്കുന്നുണ്ടെങ്കിലും എല്ലാവരേയും ഉടനടി വാക്സിനേഷൻ ചെയ്യാനുള്ള വാക്സിൻ നിലവിൽ ലഭ്യമല്ല. പാനലിന്റെ പുതിയ തീരുമാനം വാക്സിൻ ലഭ്യതയിലുള്ള കുറവ് പരിഹരിക്കുമെന്നാണ് നിഗമനം.\nTags: vaccineNew Criteria\nപി എം കെയേഴ്സ് വഴി വിതരണം ചെയ്ത വെന്റിലേറ്ററുകൾ കേടാണെന്ന പ്രചാരണം വ്യാജം; വിശദീകരണവുമായി കേന്ദ്ര സർക്കാർ


മുന് ഇന്ത്യന് ക്രിക്കറ്റര് മരിച്ച നിലയില് | Malayalam News\nമുന് ഇന്ത്യന് ക്രിക്കറ്റര് മരിച്ച നിലയില്\nചെന്നൈ - തമിഴ്‌നാട്ടുകാരനായ മുന് ഇന്ത്യന് ഓപണര് വി.ബി. ചന്ദ്രശേഖര് മരിച്ച നിലയില്. തൂങ്ങിമരിച്ചതാണെന്നാണ് പോലീസ് കരുതുന്നത്. അമ്പത്തേഴുകാരന് സാമ്പത്തിക ബാധ്യതകളുണ്ടായിരുന്നുവെന്ന് മുതിര്‍ന്ന പോലീസ് ഉദ്യോഗസ്ഥന് വെളിപ്പെടുത്തി. ആത്മഹത്യാകുറിപ്പൊന്നും കണ്ടെടുത്തിട്ടില്ല. തമിഴ്‌നാട് ട്വന്റി20 ലീഗില് ചന്ദ്രശേഖറിന് വി.ബി കാഞ്ചിവീരന്‍സ് എന്ന ഫ്രാഞ്ചൈസി ഉണ്ടായിരുന്നു. ഇതുമായി ബന്ധപ്പെട്ടതാവാം കടബാധ്യതയെന്നാണ് കരുതുന്നത്. എം.എസ് ധോണിയെ ചെന്നൈ സൂപ്പര് കിംഗ്‌സിലേക്ക് കൊണ്ടുവന്നത് ചന്ദ്രശേഖറായിരുന്നു. മൂന്നു വര്‍ഷത്തോളം ചെന്നൈ സൂപ്പര് കിംഗ്‌സിന്റെ മാനേജറായിരുന്നു അദ്ദേഹം. തമിഴ്‌നാട് പ്രീമിയര് ലീഗിന്റെ എക്‌സ്‌പേര്‍ട് കമന്റേറ്ററായി പ്രവര്‍ത്തിച്ചുവരികയായിരുന്നു. ഇന്നലെ വൈകിട്ട് ചായ കഴിച്ച ശേഷം സ്വന്തം മുറിയിലേക്ക് പോയതായിരുന്നു ചന്ദ്രശേഖര്. രണ്ടു മണിക്കൂറായിട്ടും മുറി അടച്ച നിലയില് കണ്ടപ്പോള് ഭാര്യ അന്വേഷിക്കുകയായിരുന്നു.\nഏഴ് ഏകദിനങ്ങളില് ഇന്ത്യക്കു കളിച്ച ചന്ദ്രശേഖറിന് ഫസ്റ്റ് ക്ലാസ് ക്രിക്കറ്റില് നാല്‍പതിനു മുകളില് ബാറ്റിംഗ് ശരാശരിയുണ്ട്. ചന്ദ്രശേഖറിന്റെ അകാലമരണം ക്രിക്കറ്റ് കുടുംബത്തെ ഞെട്ടിച്ചു. ബി.സി.സി.ഐയും സുരേഷ് റയ്‌ന, ഹര്‍ഭജന് സിംഗ്, അനില് കുംബ്ലെ തുടങ്ങിയ കളിക്കാരും അനുശോചിച്ചു.\nകേരളത്തിനെതിരെ ഗോവക്കു വേണ്ടി നേടിയ 237 റണ്‍സാണ് ചന്ദ്രശേഖറിന്റെ ഉയര്‍ന്ന സ്‌കോര്. 81 ഫസ്റ്റ് ക്ലാസ് മത്സരങ്ങളില് 4999 റണ്‍സെടുത്തിട്ടുണ്ട്. 1988 ല് ന്യൂസിലാന്റിനെതിരെയായിരുന്നു രാജ്യാന്തര അരങ്ങേറ്റം. രണ്ടു വര്‍ഷത്തിനു ശേഷം ഹാമില്‍ടണില് ഓസ്‌ട്രേലിയക്കെതിരെ അവസാന ഏകദിനം കളിച്ചു.\nഇങ്ങനെയൊന്ന് ആദ്യം, രോഷാകുലനായി കോഹ്‌ലി\n12/16/2019 - 05:30\nഐ.എസ്.എല്ലിനോട് ഇന്ത്യയില് ലോകകപ്പും തോറ്റു


ആമസോണ് ഗ്രേറ്റ് ഇന്ത്യന് സെയില് 2021: അടുക്കള ഉപകരണങ്ങളില് മികച്ച കിഴിവുകള് | Amazon Great Indian Sale 2021: Great Offers, Discounts On Kitchen Appliances - Malayalam BoldSky\nആമസോണ് ഗ്രേറ്റ് ഇന്ത്യന് സെയില് 2021: അടുക്കള ഉപകരണങ്ങളില് മികച്ച കിഴിവുകള്\nആമസോണ് ഗ്രേറ്റ് ഇന്ത്യന് സെയില് 2021 നടന്നുകൊണ്ടിരിക്കുകയാണ്. അതിനാല്, നിങ്ങളുടെ പ്രിയപ്പെട്ടത് എല്ലാം തിരഞ്ഞെടുക്കാന് ഇനി വൈകിക്കേണ്ടതില്ല. അടുക്കള വീട്ടുപകരണങ്ങള്‍ക്ക് 40% വരെ കിഴിവോടെ, നിങ്ങളുടെ ഗാഡ്ജെറ്റുകള് അപ്ഗ്രേഡ് ചെയ്യുന്നതിലൂടെയും നിങ്ങള്‍ക്ക് സ്വന്തമാക്കാം. ടോസ്റ്റര്, ഗ്രില്ലര്, ഗ്യാസ് സ്റ്റൗ ഓവന്, അടുക്കള ചിമ്മിനി, വാട്ടര് പ്യൂരിഫയര് എന്നിവയില് നിന്ന് നിങ്ങള്‍ക്ക് ആവശ്യമുള്ളതെല്ലാം ഒരിടത്ത് നിന്ന് തന്നെ സ്വന്തമാക്കാം. വേഗം വരൂ, കാരണം ഈ വില്‍പ്പന ഉടന് അവസാനിക്കും!\n1. പ്രസ്റ്റീജ് എഡ്ജ് ഷോട്ട് ഗ്ലാസ്3ബര്‍ണര് ഗ്യാസ് സ്റ്റൗ\nഅത്യാധുനികമായി തോന്നുന്ന എഡ്ജ് ഷോട്ട് ഗ്ലാസ്3ബര്‍ണര് ഗ്യാസ് സ്റ്റൗ, സുഗമവും ദൃഢവുമാണ്. പ്രസ്റ്റീജ് നിങ്ങളിലേക്ക് എല്ലാ വിധത്തിലുള്ള മികച്ച അനുഭവങ്ങളും കൊണ്ടുവരുന്നു. ഇതിന് തിളങ്ങുന്ന ഗ്ലാസ് ടോപ്പും എല്ലാ വശങ്ങളിലും ഉറപ്പുള്ള അലൂമിനിയവും ഉണ്ട്. ഉയര്‍ന്ന തെര്‍മല് ഷോക്കിനെയും മെക്കാനിക്കല് ആഘാതത്തെയും നേരിടാന് കഴിയുന്ന ഷോട്ട് ഗ്ലാസിലാണ് ഇത് സംയോജിപ്പിച്ചിരിക്കുന്നത്. ഇതിന് ഒരു എര്‍ഗണോമിക് നോബ് ഡിസൈനും നിങ്ങളുടെ എല്ലാ പാചക ആവശ്യങ്ങള്‍ക്കും വ്യത്യസ്ത വലുപ്പത്തിലുള്ള ട്രൈ പിന് ബ്രാസ് ബര്‍ണറുകളും ഉണ്ട്. കൂടാതെ, ഫ്‌ലേം പ്രൊട്ടക്ഷന് ഗാര്‍ഡുകളുള്ള ശക്തമായ പാന് സപ്പോര്‍ട്ട് കാറ്റ് കാരണം ജ്വാലകള് അണയുന്നത് തടയുന്നു. ഇത് തീര്‍ച്ചയായും നിങ്ങളുടെ അടുക്കളയിലേക്ക് മാറ്റു കൂട്ടുന്ന ഒന്നാണ് എന്ന കാര്യത്തില് സംശയം വേണ്ട.\n2. മോര്‍ഫി റിച്ചാര്‍ഡ്‌സ് കോഫി മേക്കര്\nമോര്‍ഫി റിച്ചാര്‍ഡ്സ് കോഫി മേക്കറിനൊപ്പം നല്ലതും ആശ്വാസകരവുമായ ഒരു കപ്പ് കാപ്പിക്കായി നിങ്ങള് ഇനിയും കാത്തിരിക്കേണ്ടതില്ല. അത് എസ്‌പ്രെസോ, കപ്പുച്ചിനോ, ലാറ്റെ കോഫി ഏതുമാകട്ടെ നിങ്ങള്‍ക്ക് എക്കാലത്തെയും സുഗമവും സ്ഥിരതയുള്ളതുമായ കോഫി ലഭിക്കുന്നതിന് മികച്ചതാണ് എന്ന കാര്യത്തില് സംശയം വേണ്ട. ഹീറ്റ് റെസിസ്റ്റന്റ് കരാഫ് സ്റ്റെയിന്‍ലെസ് സ്റ്റീല് 2-കപ്പ് ഫില്‍ട്ടറും ഉപയോഗിച്ചാണ് ഇത് നിര്‍മ്മിച്ചിരിക്കുന്നത്. കപ്പുച്ചിനോ പ്രേമികള്‍ക്കായി, ഇത് ഒരു ടര്‍ബോ കാപ്പുച്ചിനോ നോസല് കൊണ്ട് സജ്ജീകരിച്ചിരിക്കുന്നു, അതിനാല് നിങ്ങള്‍ക്ക് ഓരോ തവണയും തൃപ്തികരമായ മികച്ച കോഫി ലഭിക്കും. കൂടാതെ, നീക്കം ചെയ്യാവുന്ന ഡ്രിപ്പ് നിങ്ങളുടെ അടുക്കള പ്ലാറ്റ്ഫോം എപ്പോഴും വൃത്തിയാക്കുന്നതിനും സഹായിക്കും.\n3. ഫേബര് ഓട്ടോ-ക്ലീന് കര്‍വ്വ്ഡ ഗ്ലാസ് കിച്ചണ് ചിമ്മിനി\nനിങ്ങളുടെ വീട്ടിലേക്ക് ഫേബര് ഓട്ടോ-ക്ലീന് കര്‍വ്ഡ് ഗ്ലാസ് കിച്ചന് ചിമ്മിനി കൊണ്ടുവന്നാല് നിങ്ങള്‍ക്ക് ഒരിക്കലും ക്ലീനിംഗ് തടസ്സം നേരിടേണ്ടി വരുന്നില്ല. നിങ്ങളുടെ കൈയുടെ ഒരു ലളിതമായ തരംഗത്തിലൂടെ, മോഷന് സെന്‍സിംഗ് സാങ്കേതികവിദ്യയില് വരുന്നതിനാല് നിങ്ങള്‍ക്ക് ഇത് പ്രവര്‍ത്തിപ്പിക്കാന് കഴിയും. ചിമ്മിനിയില് മോട്ടോര് സ്ഥാപിച്ചിരിക്കുന്നത് പുകയ്ക്കും വായുവിനുമുള്ള വ്യക്തമായ പാത ഉണ്ടാക്കും. ഓയില് കളക്ടര് കപ്പ് ചിമ്മിനി വൃത്തിയായി സൂക്ഷിക്കുന്ന എണ്ണകളും മറ്റ് അവശിഷ്ടങ്ങളും ശേഖരിക്കുന്നു. ഈ ചിമ്മിനിയുടെ ഹൈലൈറ്റ്, ഒരു മാനുവല് ഇടപെടലില്ലാതെ എണ്ണയും മറ്റ് അവശിഷ്ടങ്ങളും വൃത്തിയാക്കാന് സഹായിക്കുന്ന തെര്‍മല് ഓട്ടോ-ക്ലീന് സവിശേഷതയാണ്. പാചകം ചെയ്യുമ്പോള് കുറഞ്ഞ പുകയും കൂടുതല് സുഗന്ധവും ഉണ്ടെന്ന് ഉറപ്പാക്കും.\n4. ബട്ടര്‍ഫ്‌ലൈ ജെറ്റ് എലൈറ്റ് മിക്‌സര് ഗ്രൈന്‍ഡര്4ജാറുകള്\n4 ജാറുകള്‍ക്കൊപ്പം വരുന്ന ഈ ബട്ടര്‍ഫ്‌ളൈ ജെറ്റ് എലൈറ്റ് മിക്‌സര് ഗ്രൈന്‍ഡര് ഉപയോഗിച്ച് നിങ്ങളുടെ എല്ലാ ബ്ലെന്‍ഡിംഗ് ആവശ്യങ്ങളും നിറവേറ്റപ്പെടും. തടസ്സരഹിതവും സുഗമവുമായ പ്രവര്‍ത്തനം നല്‍കാന് നിര്‍മ്മാതാക്കള് സമര്‍ത്ഥമായി രൂപകല്‍പ്പന ചെയ്തിട്ടുണ്ട്. ഇത് ഒതുക്കമുള്ളതും സംഭരിക്കാന് എളുപ്പവുമാണ്. മിക്സര് ഗ്രൈന്‍ഡറിന് 750W കരുത്തുപകരുന്നു, ഇത് ബുദ്ധിമുട്ടുള്ള ചേരുവകള് ബുദ്ധിമുട്ടില്ലാതെ പൊടിക്കാന് നിങ്ങളെ അനുവദിക്കുന്നു. നിങ്ങളുടെ രുചികരമായ വിഭവങ്ങള് തയ്യാറാക്കുമ്പോള് വ്യത്യസ്ത സ്പീഡ് മോഡുകള്‍ക്കിടയില് നിങ്ങള്‍ക്ക് സൗകര്യപ്രദമായി മാറാന് കഴിയുമെന്ന് 3-സ്പീഡ് നോബ് ഉറപ്പാക്കുന്നു. കൂടാതെ, മിക്‌സര് ഗ്രൈന്‍ഡറിന്റെ അടിത്തറയില് ആന്റി-സ്ലിപ്പ് പാഡുകള് സജ്ജീകരിച്ചിരിക്കുന്നു, ഇത് പൊടിക്കുമ്പോള് മിക്‌സര് അതേപടി നിലനില്‍ക്കുമെന്ന് ഉറപ്പാക്കുന്നു. ഇത് തുരുമ്പിനെ പ്രതിരോധിക്കുന്നതും നിങ്ങളുടെ ഭക്ഷണം സ്റ്റെയിന്‍ലെസ് ജാറുകളില് സുരക്ഷിതമായി സൂക്ഷിക്കുന്നതുമാണ്.\n5.അക്വാഷൂര് അമേസ് സ്ലീക്ക് വാട്ടര് പ്യൂരിഫയര്\nസുരക്ഷിതവും ശുദ്ധവുമായ വെള്ളം ആരും ആഗ്രഹിക്കുന്ന ഒന്ന് തന്നെയാണ്. അതിനാല് നിങ്ങളുടെ വെള്ളം രുചികരം മാത്രമല്ല സുരക്ഷിതവുമാണെന്ന് ഉറപ്പാക്കുന്ന അമേസ് സ്ലീക്ക് വാട്ടര് പ്യൂരിഫയര് അക്വാഷര് ഇന്ന് തന്നെ സ്വന്തമാക്കാം. ഇത് ഒരു അഡ്വാന്‍സ്ഡ് ടിഡിഎസ് റെഗുലേറ്റര് (എംടിഡിഎസ്) കൊണ്ട് സജ്ജീകരിച്ചിരിക്കുന്നു, ഇവിടെ നിങ്ങള്‍ക്ക് ജലത്തിന്റെ ലഭ്യതക്ക് അനുസരിച്ച് വെള്ളത്തിന്റെ രുചി എളുപ്പത്തില് ക്രമീകരിക്കാന് കഴിയും. നിങ്ങളുടെ വീട്ടില് അതിഥികളുണ്ടെങ്കില്‍പ്പോലും ശുദ്ധവും സുരക്ഷിതവുമായ കുടിവെള്ളം തീര്‍ന്നുപോകാതിരിക്കാന് ഈ പ്യൂരിഫയര് ഒരു വലിയ 7-ലിറ്റര് ടാങ്കിന്റെ സവിശേഷതയാണ്. ടാങ്ക് നിറഞ്ഞു കഴിഞ്ഞാല് പവര് സപ്ലൈ സ്വയമേവ സ്വിച്ച് ഓഫ് ചെയ്യുന്ന എനര്‍ജി സേവിംഗ് മോഡിലാണ് ഇത് വരുന്നത്. ഇത് എളുപ്പത്തില് ഇന്‍സ്റ്റാള് ചെയ്യാന് കഴിയും കൂടാതെ അറ്റകുറ്റപ്പണികള് ആവശ്യമില്ല.\n6. Bosch 13 സ്ഥലം ക്രമീകരണങ്ങള് ഡിഷ് വാഷര്\nഉയര്‍ന്ന പ്രകടനവും സൗകര്യവും പൂര്‍ണ്ണമായും ബോഷിന്റെ പര്യായമാണ്. ഇന്ത്യന് പാത്രങ്ങള്‍ക്കായി പ്രത്യേകം തയ്യാറാക്കിയ 13 പ്ലേസ് സെറ്റിംഗ്‌സ് ഡിഷ്വാഷര് ഈ ബ്രാന്‍ഡ് നിങ്ങള്‍ക്ക് നല്‍കുന്നു. ഇപ്പോള് ഒരു ബട്ടണ് അമര്‍ത്തിയാല്, നിങ്ങള്‍ക്ക് വൃത്തിയുള്ളതും അണുവിമുക്തവും ഉണങ്ങിയതുമായ പാത്രങ്ങള് സ്വന്തമാക്കാം. വളരെ ശക്തവും മോടിയുള്ളതുമായ ഒരു ഇക്കോ-സൈലന്‍സ് ഡ്രൈവ് മോട്ടോറാണ് ഇത് നല്‍കുന്നത്. വേരിയോ സ്പീഡ് കുറഞ്ഞ സമയത്തിനുള്ളില് വിഭവങ്ങള് വൃത്തിയാക്കാനും ഉണങ്ങുന്നതിനും അനുവദിക്കുന്നു. അധിക കട്ട്‌ലറി ഡ്രോയര് നിങ്ങളുടെ സ്പൂണുകള്, ഫോര്‍ക്ക്, കത്തികള് എന്നിവയ്ക്കുള്ളതാണ്, ഇത് ഓരോ തവണയും തടസ്സരഹിതമായ വാഷ് നല്‍കുന്നു.\n7. ബട്ടര്‍ഫ്‌ളൈ ഹിപ്പോ ടേബിള് ടോപ്പ് വെറ്റ് ഗ്രൈന്‍ഡര്\nബട്ടര്‍ഫ്‌ലൈ ഹിപ്പോ ടേബിള് ടോപ്പ് വെറ്റ് ഗ്രൈന്‍ഡര് അടുക്കളയില് നിങ്ങളുടെ ജോലി എളുപ്പമാക്കും. യൂണിഫോം ഗ്രൈന്‍ഡിംഗ് മര്‍ദ്ദം നിലനിര്‍ത്തുന്നത് ശക്തമായ മോട്ടോര് ഉറപ്പാക്കുന്നു. പാത്രത്തിന്റെ വലുപ്പത്തില്2ലിറ്റര് വരെ നനഞ്ഞ ചേരുവകള് സൂക്ഷിക്കാന് കഴിയും. ഇത് 4-വേ ഗ്രൈന്‍ഡിംഗ് സിസ്റ്റം കൊണ്ട് സജ്ജീകരിച്ചിരിക്കുന്നു, ഷോക്ക് പ്രൂഫ് എബിഎസ് ബോഡി ഉണ്ട്, കൂടാതെ വേര്‍പെടുത്താവുന്ന സ്റ്റെയിന്‍ലെസ് സ്റ്റീല് ഡ്രമ്മും റോളര് കല്ലുകളും ഉണ്ട്. ഇത് സുതാര്യമായതും മൂടികള് പൊട്ടാത്തതും പോളികാര്‍ബണേറ്റ് വസ്തുക്കളാല് നിര്‍മ്മിച്ചതുമാണ്.\n8. ഫിലിപ്‌സ് HR3705/10 300-വാട്ട് ഹാന്‍ഡ് മിക്‌സര്\nPhilips HR3705/10 300-Watt Hand Mixer ഉപയോഗിച്ച് എല്ലാ ചേരുവകളും മിക്‌സ് ചെയ്യുന്നത് ലളിതവും എളുപ്പവുമാണ്. ഒറ്റ സ്പര്‍ശനത്തിലൂടെ ബീറ്ററുകള് റിലീസ് ചെയ്യുന്നതിനുള്ള വലിയ എജക്റ്റ് ബട്ടണുമായി വരുന്നു. ഇതിന് മിനുസമാര്‍ന്ന പ്രതലങ്ങളുണ്ട്, ഇത് വൃത്തിയാക്കുന്നതും പരിപാലിക്കുന്നതും വളരെ എളുപ്പമാക്കുന്നു. എല്ലാ ആക്‌സസറികളും ഡിഷ്വാഷര്-സുരക്ഷിതമാണ്. ഇതില്5സ്പീഡ്+ ടര്‍ബോ അടങ്ങിയിരിക്കുന്നു കൂടാതെ നിങ്ങളുടെ എല്ലാ അടുക്കള ജോലികളും എളുപ്പത്തില് കൈകാര്യം ചെയ്യും. ഇത് ഭാരം കുറഞ്ഞതും സുഖസൗകര്യങ്ങള്‍ക്കായി രൂപകല്‍പ്പന ചെയ്തതുമാണ്. കോണ് ആകൃതിയിലുള്ള ബീറ്ററുകളും ഇതിലുണ്ട്, അത് കുറഞ്ഞ സമയത്തിനുള്ളില് തന്നെ ഉപയോഗപ്രദമായി മാറുന്നു. ഉറപ്പുള്ളതും വളരെക്കാലം ഈട് നില്‍ക്കുകയും ചെയ്യും.\n9. ബജാജ് മജസ്റ്റി ഓവന് ടോസ്റ്റര് ഗ്രില്\nനിങ്ങള് വളര്‍ന്നുവരുന്ന ബേക്കറാണെങ്കില്, ഈ ബജാജ് മജസ്റ്റി ഓവന് ടോസ്റ്റര് ഗ്രില് നിങ്ങള്‍ക്കുള്ളതാണ്. ഇത് 45 ലിറ്റര് സംഭരണ ശേഷിയോടെയാണ് വരുന്നത്, ഇടയ്ക്ക് താല്‍ക്കാലികമായി നിര്‍ത്താതെ നിങ്ങള്‍ക്ക് ആവശ്യത്തിന് ഭക്ഷണം പാകം ചെയ്യാം. ഇത്7ആക്സസറികളോടൊപ്പമാണ് വരുന്നത്, നിങ്ങള് മികച്ച കേക്ക് ചുടുന്നുവെന്ന് ഉറപ്പാക്കും അല്ലെങ്കില് ഓരോ തവണയും മികച്ച ബാര്‍ബിക്യൂകള് തയ്യാറാക്കാവുന്നതിനും ഉപയോഗപ്രദമാണ്. 60 മിനിറ്റ് ടൈമര് ഉപയോഗിച്ച്, നിങ്ങളുടെ പാചക ആവശ്യകതകള് നിയന്ത്രിക്കാന് ഈ OTG നിങ്ങളെ പ്രാപ്തമാക്കുന്നു. പാചകം പൂര്‍ത്തിയായിക്കഴിഞ്ഞാല് ബില്‍റ്റ്-ഇന് ടൈമര് നിങ്ങള്‍ക്ക് ഒരു അറിയിപ്പ് അലേര്‍ട്ട് അയയ്ക്കുന്നു. ഇത് ഉറപ്പുള്ളതാണ്, കാരണം ഇത് സ്റ്റെയിന്‍ലെസ് സ്റ്റീല് കൊണ്ടാണ് നിര്‍മ്മിച്ചിരിക്കുന്നത്, ഇത് അടുക്കളയിലെ നിങ്ങളുടെ പ്രിയപ്പെട്ട ഗാഡ്ജെറ്റായിരിക്കും എന്ന കാര്യത്തില് സംശയം വേണ്ട.\nRead more about: amazone amazone deals ആമസോണ് ആമസോണ് സെയില്


സര്‍ക്കാരിനെ അട്ടിമറിക്കരുത്; മോദിയോട് ഗെലോട്ട് | DoolNews\nസര്‍ക്കാരിനെ അട്ടിമറിക്കരുത്; മോദിയോട് ഗെലോട്ട്\nSaturday, 1st August 2020, 4:39 pm\nജയ്പൂര്: സര്‍ക്കാരിനെ അട്ടിമറിക്കാനുള്ള ശ്രമം അവസാനിപ്പിക്കണമെന്ന് പ്രധാനമന്ത്രി നരേന്ദ്ര മോദിയോട് രാജസ്ഥാന് മുഖ്യമന്ത്രി അശോക് ഗെലോട്ട്. ആഗസ്റ്റ് 14 ന് നിയമസഭാ സമ്മേളനം നടക്കാനിരിക്കെ വിശ്വാസവോട്ടെടുപ്പിന്റെ പശ്ചാത്തലത്തിലാണ് ഗെലോട്ടിന്റെ പ്രതികരണം.\nവിമത എം.എല്.എമാര്‍ക്ക് ഹൈക്കമാന്റ് മാപ്പ് നല്‍കുകയാണെങ്കില് സ്വീകരിക്കുമെന്നും ഗെലോട്ട് പറഞ്ഞു. അതേസമയം കോണ്‍ഗ്രസ് വിടാനുള്ള ഉദ്ദേശ്യം ഇല്ലെന്ന് ഉറപ്പിച്ച് സച്ചിന് പക്ഷം രംഗത്തെത്തി.\nRajasthan CM Ashok Gehlot urges PM Narendra Modi to get the alleged attempt to topple his government stopped and says he is open to welcoming back Congress rebels led by Sachin Pilot.\nപൈലറ്റിന്റെ വിശ്വസ്തനും ലഡ്നുനില് നിന്നുള്ള എം.എല്‍എയുമായ മുകേഷ് ഭക്കറാണിപ്പോള് പാര്‍ട്ടി വിടില്ലെന്ന് വ്യക്തമാക്കി രംഗത്തെത്തിയിരിക്കുന്നത്. ബി.ജെ.പിക്ക് വേണ്ടി താന് കോണ്‍ഗ്രസ് വിടാന് ഉദ്ദേശിക്കുന്നില്ലെന്നാണ് ഭക്കര് വ്യക്തമാക്കിയിരിക്കുന്നത്.\nതാന് കോണ്‍ഗ്രസ് പ്രത്യയശാസ്ത്രത്തില് വിശ്വസിക്കുന്നുവെന്നും ബി.ജെ.പിക്കുവേണ്ടി പാര്‍ട്ടി വിടില്ലെന്നും ദ ഇന്ത്യന് എക്സപ്രസിനോട് ഭക്കര് പറഞ്ഞു.\nബി.ജെ.പിയിലേക്ക് പോകാനാണ് സച്ചിനും 18 എം.എല്.എമാരും കോണ്‍ഗ്രസ് വിട്ടുപുറത്തു പോയതെന്ന ആരോപണം തുടക്ക ംമുതല്‍ക്കു തന്നെ ഉയര്‍ന്നുവന്നിരുന്നു. എന്നാല് കോണ്‍ഗ്രസിന് പുറത്തുപോയെങ്കിലും ഇപ്പോഴും കോണ്‍ഗ്രസുകാരന് തന്നെയാണെന്ന് സച്ചിന് വ്യക്തമാക്കിയിരുന്നു.


actress parvathy's latest hair style: pics goes viral- Malayalam Photogallery\nactress parvathy's latest hair style: pics goes viral\nകിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\nWeb Title: actress parvathy's latest hair style: pics goes viral\n1/7കിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\n2/7കിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\nപാര്‍വതിയുടെ നിലപാടുകൾക്കൊപ്പം സ്റ്റൈലുകളും എപ്പോഴും വാര്‍ത്തകളിൽ ഇടം പിടിക്കാറുണ്ട്.\n3/7കിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\nപാര്‍വതിയുടെ കണ്ണടകളിലെ വേറിട്ട ഫ്രേമുകളും മുടിയിഴകളിലെ സ്റ്റൈലുകളും അടിക്കടി മാറുന്ന മൂക്കുത്തികളും എന്നും വാര്‍ത്തയായിരുന്നു.\n4/7കിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\nതൻ്റെ ഓരോ പുതിയ സിനിമകളിലും പാര്‍വതി വേറിട്ട സ്റ്റൈൽ കൊണ്ടുവരാൻ ശ്രമിക്കാറുണ്ട്.\n5/7കിടിലൻ ഹെയർ സ്റ്റൈലിൽ പാർവതി; പുതിയ ചിത്രങ്ങൾ കാണാം\nബാംഗ്ലൂര് ഡെയ്സിലെ സേറയുടെ ബോയ്കട്ട് സ്റ്റൈലും ചാര്‍ലിയിലെ ടെസ്സയുടെ വലിയ മുക്കുത്തിയും ചുരുളൻ മുടിയുമടക്കമുള്ള സ്റ്റെലുകൾ വൈറലായിരുന്നു.


മലയാളി നഴ്സ് റിയാദിൽ മരണപ്പെട്ടു • Suprabhaatham\nMarch 1, 2021 | 2:09 pm IST\nറിയാദ്: റിയാദിൽ മലയാളി നഴ്സ് ഹൃദയാഘാതം മൂലം മരണപ്പെട്ടു. ദല്ല ഹോസ്പ്പിറ്റലിൽ ജോലി ചെയ്തിരുന്ന പത്തനംതിട്ട പന്തളം സ്വദേശിനി തലയോലപറമ്പ് അരുൺ നിവാസിലെ രാജിമോൾ (32) ആണ് ആശുപത്രിയിൽ വെച്ച് ഹൃദയാഘാതം മൂലം മരണപ്പെട്ടത്. ഒരു മാസം മുമ്പാണ് യുവതി നാട്ടിൽ നിന്ന് പുതിയ വിസയിൽ എത്തിയത്.\nഭർത്താവ് അഖിൽ എം ആർ നാട്ടിൽ ആണ്. രാമചന്ദ്രൻ- വിജയമ്മ ദമ്പതികളുടെ മകളാണ്. സുപ്രഭാതം ഓഫീസ് ജീവനക്കാരൻ രാജീവിന്റെ സഹോദരിയാണ് മരണപ്പെട്ട രാജിമോൾ.\nതുടർ നടപടി ക്രമങ്ങളുമായ് റിയാദ് മലപ്പുറം ജില്ലാ കെഎംസിസി വെൽഫെയർ വിംഗ് ചെയർമാൻ റഫീഖ് പുല്ലൂർ ജനറൽ കൺവീനർ ശറഫ് പുളിക്കൽ. റിയാസ് സിയാംകണ്ടം രംഗത്തുണ്ട്. നടപടിക്രമങ്ങൾ പൂർത്തീകരിച്ചു മൃതദേഹം നാട്ടിലേക്ക് കൊണ്ട് പോകുമെന്ന് ബന്ധപ്പെട്ടവർ അറിയിച്ചു.


പണം നല്‍കാത്ത പക്ഷം മാത്രമേ താന് ഈ സിനിമയില് അഭിനയിക്കുകയുള്ളൂ; ആ കാരണത്താല് സല്‍മാന് ഉപേഷിച്ചത് 15 കോടിയോളം രൂപ - metromatinee.com Lifestyle Entertainment & Sports\nബോളിവുഡില് നിരവധി ആരാധകരുള്ള താരമാണ് സല്‍മാന് ഖാന്. ഇപ്പോഴിതാ, മോഹന്‍ലാലിനെ നായകനായി പൃഥ്വിരാജ് സംവിധാനം ചെയ്ത ലൂസിഫറിന്റെ തെലുങ്ക് റീമേക്ക് ആയി ഒരുങ്ങുന്ന ‘ഗോഡ്ഫാദര്’ എന്ന ചിത്രത്തിന്റെ സെറ്റില് സല്‍മാന് ഖാന് കഴിഞ്ഞ ദിവസം ജോയിന് ചെയ്തിരുന്നു. ചിരഞ്ജീവിയാണ് കേന്ദ്ര കഥാപാത്രമാകുന്നത്.\nലൂസിഫറില് ടൊവിനോ തോമസ് അവതരിപ്പിച്ച ജതിന് രാംദാസ് എന്ന കഥാപാത്രമായാകും സല്‍മാന് ചിത്രത്തിലെത്തുക എന്നാണ് സൂചനകള്. ഇപ്പോഴിതാ ചിത്രത്തിലെ സല്‍മാന്റെ പ്രതിഫലവുമായി ബന്ധപ്പെട്ട വിവരമാണ് പുറത്തുവരുന്നത്. സിനിമയില് സല്‍മാന് ഖാന് പ്രതിഫലം വാങ്ങാതെയാണ് അഭിനയിക്കുന്നത് എന്നാണ് റിപ്പോര്‍ട്ടുകള്.\nചിരഞ്ജീവിയോടുള്ള അടുപ്പം മൂലമാണ് സല്‍മാന് സിനിമയുടെ ഭാഗമാകുന്നത് എന്നും റിപ്പോര്‍ട്ടുണ്ട്. ഗോഡ്ഫാദറിന്റെ നിര്‍മ്മാതാക്കള് വലിയ ഒരു തുക തന്നെ സല്‍മാന് ഖാന് ഓഫര് ചെയ്തു. എന്നാല് താരം അത് നിരസിക്കുകയായിരുന്നു. പണം നല്‍കാത്ത പക്ഷം മാത്രമേ താന് സിനിമയില് അഭിനയിക്കുകയുള്ളൂ എന്ന് സല്‍മാന് പറഞ്ഞതായും സിനിമയോട് അടുത്ത വൃത്തങ്ങള് പറയുന്നു. 15-20 കോടി വരെയായിരുന്നു സല്‍മാന് ലഭിച്ച ഓഫര്.\nതമിഴിലെ സൂപ്പര്‍ഹിറ്റ് സംവിധായകന് മോഹന്‍രാജ ആണ് ഗോഡ്ഫാദര് ഒരുക്കുന്നത്. നയന്‍താരയാണ് മലയാളത്തില് മഞ്ജു വാര്യര് അവചതരിപ്പിച്ച പ്രിദര്‍ശിനി രാംദാസ് എന്ന കഥാപാത്രത്തെ അവതരിപ്പിക്കുന്നത്.\nമോഹന്‍ലാല് അവതരിപ്പിച്ച സ്റ്റീഫന് നെടുമ്പള്ളിയായി തെലുങ്കില് ചിരഞ്ജീവി വരുമ്പോള് കഥാപാത്രത്തിന്റെ ഭൂതകാലം മലയാളത്തില് നിന്ന് വ്യത്യസ്ഥമാണന്നും റിപ്പോര്‍ട്ടുകളുണ്ട്. മലയാളത്തില് മാസ് പൊളിറ്റിക്കല് ത്രില്ലറായിരുന്നുവെങ്കില് തെലുങ്കില് റൊമാന്റിക് ട്രാക്കിലൂടെയും സ്റ്റീഫന് സഞ്ചരിക്കും.\nആ ദൃശ്യങ്ങൾ കുടുക്കി, രാമൻപിള്ളയും അകത്തേക്ക്? രാമൻപിള്ളയ്ക്കെതിരെ പോലീസ് കേസ് രജിസ്റ്റർ ചെയ്താൽ അദ്ദേഹത്തിന് ദിലീപിന് വേണ്ടി കേസിൽ ഹാജരാകാൻ കഴിയില്ല; നിർണ്ണായക വെളിപ്പെടുത്തൽ ! തകർന്ന് തരിപ്പണമായി ദിലീപ്, ലോകോത്തര ട്വിസ്റ്റിലേക്ക്\nദി കാശ്മീര് ഫയല്‍സ് എന്ന ചിത്രത്തിന്റെ സംവിധായകന് വിവേക് രഞ്ജന് അഗ്‌നിഹോത്രിക്ക് വൈ കാറ്റഗറി സുരക്ഷ


ഇന്നത്തെ പ്രധാന വാർത്തകൾ ( 13-04-2019)\n‘ഇസ്ലാമാണെങ്കിൽ ചില അടയാളങ്ങൾ പരിശോധിക്കണം’; കടുത്ത വർഗീയ പരാമർശവുമായി ശ്രീധരൻപിള്ള\nകടുത്ത വർഗീയ പരാമർശവുമായി ബിജെപി അധ്യക്ഷൻ പിഎസ് ശ്രീധരൻപിള്ള. ബാലാകോട്ട് ആക്രമണത്തിൽ കൊല്ലപ്പെട്ടവരുടെ ജാതിയും മതവും തിരയുന്നവരുണ്ട്. ഇസ്ലാമാണെങ്കിൽ ചില അടയാളങ്ങൾ പരിശോധിക്കണം, ഡ്രസ് എല്ലാം മാറ്റി നോക്കണ്ടേ എന്നായിരുന്നു ശ്രീധരൻപിള്ള പറഞ്ഞത്. ആറ്റിങ്ങൽ ൻെഡിഎ സ്ഥാനാർത്ഥി ശോഭാ സുരേന്ദ്രന്റെ പ്രകടനപത്രിക പുറത്തിറക്കുന്ന ചടങ്ങിലായിരുന്നു ശ്രീധരൻപിള്ളയുടെ പ്രതികരണം.\nമുന് അഡീഷണല് ചീഫ് സെക്രട്ടറി ഡോ.ഡി.ബാബുപോള് അന്തരിച്ചു\nകേരളത്തിന്റെ ഭരണ, സാംസ്‌കാരിക രംഗങ്ങളിലെ തികഞ്ഞ വ്യക്തത്വത്തിനുടമയും മുന് അഡീഷണല് ചീഫ് സെക്രട്ടിയുമായിരുന്ന ഡോ. ഡി.ബാബുപോള് അന്തരിച്ചു(78). ഹൃദ് രോഗത്തെത്തുടര്‍ന്ന് ചികിത്സയിലായിരുന്നു അദ്ദേഹം. തിരുവന്തപുരത്ത സ്വകാര്യ ആശുപത്രിയില് ഇന്നു പുലര്‍ച്ചെയായിരുന്നു അന്ത്യം.\nഡോ. ബാബുപോളിന്റെ സംസ്‌കാരം നാളെ ; തിരുവനന്തപുരത്ത് ഇന്ന് പൊതുദര്‍ശനത്തിനുവെയ്ക്കും\nഅന്തരിച്ച മുന് അഡീഷണന് ചീഫ് സെക്രട്ടിയും ഐഎഎസ് ഉദ്യോഗസ്ഥനുമായിരുന്ന ഡോ.ഡി ബാബുപോളിന്റെ സംസ്‌കാരം നാളെ വൈകിട്ട് നാല് മണിക്ക് കുറുപ്പുംപടി സെന്റ് തോമസ് കത്ത്രീഡലില്. ഇന്ന് മൃതദേഹം തിരുവനന്തപുരത്ത് പൊതുദര്‍ശനത്തിന് വെയ്ക്കും.\nശബരിമല വിഷയത്തിൽ കോൺഗ്രസും സിപിഎമ്മും ലീഗും കളിക്കുന്നത് അപകടകരമായ കളിയെന്ന് മോദി\nശബരിമല ക്ഷേത്രവുമായി ബന്ധപ്പെട്ട് കോൺഗ്രസും സിപിഎമ്മും ലീഗും കളിക്കുന്നത് അപകടകരമായ കളിയാണെന്ന് പ്രധാനമന്ത്രി നരേന്ദ്ര മോദി. തമിഴ്‌നാട്ടിലെ തേനിയിൽ എൻഡിഎ തെരഞ്ഞെടുപ്പ് പ്രചരണ റാലിയിൽ സംസാരിക്കവേയാണ് പ്രധാനമന്ത്രി ശബരിമല വിഷയം വീണ്ടും ഉന്നയിച്ചത്. കോൺഗ്രസും കമ്മ്യൂണിസ്റ്റും മുസ്ലീംലീഗും ചേർന്ന് കേരളത്തിൽ വിശ്വാസങ്ങളെയും ആചാരങ്ങളെയും തകർക്കാനുള്ള അപകടകരമായ നീക്കമാണ് നടത്തുന്നത്. എന്നാൽ ബിജെപി ഉള്ളിടത്തോളം കാലം ഇത് അനുവദിക്കില്ലെന്നും പ്രധാനമന്ത്രി വ്യക്തമാക്കി.\nവാരാണസിയില് നരേന്ദ്ര മോദിക്കെതിരെ പ്രിയങ്ക ഗാന്ധി; ഹൈക്കമാന്‍ഡിനെ സന്നദ്ധത അറിയിച്ചു\nവരാണസിയില് പ്രധാനമന്ത്രി നരേന്ദ്ര മോദിക്കെതിരെ എഐസിസി ജനറല് സെക്രട്ടറി പ്രിയങ്ക ഗാന്ധി മത്സരിക്കുമെന്ന് സൂചന. വാരാണസിയില് മത്സരിക്കാനുള്ള സന്നദ്ധത പ്രിയങ്ക ഹൈക്കമാന്‍ഡിനെ അറിയിച്ചു. ഇക്കാര്യത്തില് സ്ഥിരീകരണം ഉണ്ടായിട്ടില്ല. ഇത് സംബന്ധിച്ച് ഹൈക്കമാന്‍ഡിന്റേതാണ് അന്തിമ തീരുമാനം.\nവയനാട്ടിലെ സ്ഥാനാർത്ഥികൾക്ക് മാവോയിസ്റ്റ് ഭീഷണിയുണ്ടെന്ന് സ്‌പെഷ്യൽ ബ്രാഞ്ച് റിപ്പോർട്ട്


മിതാലി രാജിന്റെ ജീവിതകഥ പറയുന്ന 'ഷബാഷ് മിതു'; ട്രെയ്‌ലർ പുറത്ത്\nBy AVANI MVMon, 20 Jun 2022\nഇതിഹാസ ഇന്ത്യൻ ക്രിക്കറ്റ് താരം മിതാലി രാജിന്റെ ജീവിതത്തെ ആസ്‌പദമാക്കി ഒരുങ്ങുന്ന ചിത്രം ‘ഷബാഷ് മിതു; ദി അൺഹിയേഡ് സ്‌റ്റോറി ഓഫ് വുമെൻ ഇൻ ബ്ളൂ’വിന്റെ ട്രെയ്‌ലർ പുറത്തിറങ്ങി. താപ്‌സി പന്നു ആണ് ചിത്രത്തിൽ മിതാലിയായി എത്തുന്നത്. വിയാകോം 18 സ്‌റ്റുഡിയോസ് നിർമിക്കുന്ന ചിത്രം ജൂലൈ 15ന് തിയേറ്ററുകളിൽ എത്തും.\nശ്രീജിത്ത് മുഖർജിയാണ് ലോകമെമ്പാടുമുള്ള കോടിക്കണക്കിന് പെൺകുട്ടികൾക്കും സ്‌ത്രീകൾക്കും പ്രചോദനമായ മിതാലി രാജിന്റെ ജീവിതം അഭ്രപാളിയിൽ എത്തിക്കുന്നത്. താപ്‌സി പന്നുവിന്റെ പവർ പാക്ക് പെർഫോർമൻസ് ഉറപ്പ് നൽകുന്നതാണ് ട്രെയ്‌ലർ.\nമുൻ ക്രിക്കറ്റ് താരം സൗരവ് ഗാംഗുലിയും ട്രെയ്‌ലർ പങ്കുവച്ചിട്ടുണ്ട്. ‘ഗേൾ ഹു ചേഞ്ച്ഡ് ദി ഗെയിം’ എന്ന ഹാഷ് ടാഗോടെയാണ് ഗാംഗുലി ട്രെയ്‌ലർ ട്വിറ്ററിൽ പങ്കുവച്ചിട്ടുള്ളത്.\nജൂൺ എട്ടിനാണ് 23 വർഷത്തെ ക്രിക്കറ്റ് കരിയർ അവസാനിപ്പിച്ച് മിതാലി രാജ് അന്താരാഷ്‌ട്ര ക്രിക്കറ്റിന്റെ എല്ലാ ഫോർമാറ്റുകളിൽ നിന്നും വിരമിച്ചതായി അറിയിച്ചത്. വനിതാ ഏകദിന ക്രിക്കറ്റിൽ ഏറ്റവും കൂടുതൽ റൺസ് നേടിയ താരം എന്ന നേട്ടത്തോടെ ആണ് മിതാലി രാജിന്റെ വിരമിക്കൽ.


Monday 14 May 2018 4:10 am IST\nകൊച്ചി : കൊച്ചിയില് ഈ മാസം പതിനെട്ടിന് അരങ്ങേറുന്ന ജന്മഭൂമി ലജന്‍ഡ്‌സ് ഓഫ് കേരള, ചലച്ചിത്ര പുരസ്‌കാര ദാന ചടങ്ങില് മനോഹര ഗാനങ്ങള് അലയടിക്കും. സംസ്ഥാന ചലച്ചിത്ര അവാര്‍ഡ് ജേതാക്കളുള്‍പ്പെടെയുള്ള ഗായകര് ആ ഗാനസന്ധ്യയില് അണിനിരക്കും. സംഗീത സംവിധായകന് ബിജിബാലിന്റെ നേതൃത്വത്തില് പത്തോളം ഗായകര് വേദിയിലെത്തും.\nസുദീപ് കുമാര്, ഗണേഷ് സുന്ദരം, അഭിജിത്, കെ.എസ്. ഹരിശങ്കര്, സൗമ്യ , സംഗീത, മധുശ്രീ, ഗൗരി ലക്ഷ്മി തുടങ്ങിയവര് സ്വരരാഗമുണര്‍ത്തമ്പോള് സംഗീത മഴയ്ക്കാകും കൊച്ചി വേദിയാവുക. ഈ ഗാനങ്ങളിലൂടെ ആദരവും പെയ്തിറങ്ങും\nലജന്‍ഡ്‌സ് ഓഫ് പുരസ്‌കാരം ഏറ്റുവാങ്ങുന്ന മഹാനടന് മധുവിനും സമഗ്ര സംഭാവനയ്ക്കുള്ള പ്രത്യേക പുരസ്‌കാരം സ്വീകരിക്കുന്ന ഗാനരചയിതാവും സംവിധായകനുമായ ശ്രീകുമാരന് തമ്പിക്കും ആദരവ് അര്‍പ്പിക്കുന്ന ഗാനങ്ങളും ആലപിക്കും.\nമധുവിന്റെ സിനിമകളിലെ പാട്ടുകളും ശ്രീകുമാരന് തമ്പി രചിച്ച പാട്ടുകളും ആ പ്രതിഭകള്‍ക്കുള്ള സംഗീത സമര്‍പ്പണമാവും.


malayalam film producer m.ranjith recollecting memmories about lates actor nedumudi venu - Malayalam Filmibeat\nLifestyle പുഴുങ്ങിയ മുട്ടയുടെ ആയുസ്സ് എത്രയെന്ന് അറിയാമോ, ഇനി കഴിക്കുമ്പോള് സൂക്ഷിക്കണം\n| Published: Tuesday, October 12, 2021, 14:23 [IST]\nമലയാള സിനിമയിലെ മറ്റൊരു മഹാപ്രതിഭ കൂടി അരങ്ങൊഴിഞ്ഞിരിക്കുകയാണ്. ഇനി നെടുമുടിയെന്ന പ്രതിഭാസത്തെ സിനിമാ പ്രേമികൾക്ക് കാണാൻ സാധിക്കുക അദ്ദേഹം ചെയ്തുവെച്ച കഥാപാത്രങ്ങളിലൂടെ മാത്രമായിരിക്കും. ആറാട്ട് എന്ന സിനിമയിൽ അഭിനയിച്ച ശേഷമാണ് നെടുമുടി വേണുവിനെ ആശുപത്രിയിൽ പ്രവേശിപ്പിച്ചത്. അദ്ദേഹത്തോടൊപ്പം ആറാട്ട് സിനിമയുടെ ഭാഗമായതിനെ കുറിച്ച് മോഹൻലാൽ, ബി.ഉണ്ണികൃഷ്ണൻ അടക്കമുള്ളവർ പറഞ്ഞിരുന്നു.\nAlso Read: 'ഏറ്റവും കൂടുതൽ ബുദ്ധിമുട്ടിച്ചിട്ടുള്ളത് നടി ഉർവശി'യാണെന്ന് ഭാഗ്യലക്ഷ്മി\nമലയാളത്തിന് മാത്രമായിരുന്നില്ല തമിഴ് സിനിമാ രംഗത്തേയും ശ്രദ്ധേയനായിരുന്നു നെടുമുടി വേണു. അന്യനടക്കമുള്ള സിനിമകളിൽ അദ്ദേഹം അഭിനയിച്ചിട്ടുണ്ട്. നെടുമുടി വേണുവിന്റെ നിര്യാണം അറിഞ്ഞപ്പോൾ നടൻ സൂര്യ, കമൽഹാസൻ, സംവിധായയകൻ ശങ്കർ തുടങ്ങിയവരും സോഷ്യൽമീഡിയ വഴി ആദരാഞ്ജലികൾ നേർന്നിരുന്നു. തമിഴകത്ത് ഒട്ടേറെ കഥാപാത്രങ്ങള് നെടുമുടിയെ കാത്തിരിപ്പുണ്ടെന്ന് പറഞ്ഞ് അദ്ദേഹത്തെ ക്ഷണിച്ചത് ഉലകനായകൻ കമല്‍ഹാസൻ അടക്കമുള്ളവരാണ്.\n'നെടുമുടി സര്. മഹാനായ ഒരു മികച്ച നടൻ. അഭിനയത്തിനായി സമിർപ്പിക്കപ്പെട്ട ജീവിതം. അച്ചടക്കമുള്ള വ്യക്തിത്വം. ഏറ്റവും വിനീതനും വിസ്‍യകരവുമായ മനുഷ്യൻ. സിനിമയുടെ വലിയ നഷ്‍ടം. ഇനി എപ്പോഴാണ് അങ്ങനെ ഓരോ രംഗങ്ങളും ജീവസുറ്റതാക്കുന്ന മാജിക്ക് ഞങ്ങള്‍ക്ക് വീണ്ടും കാണാനാവുക സര്.... നിങ്ങളെ മിസ് ചെയ്യും' എന്നുമാണ് ശങ്കര് എഴുതിയിരിക്കുന്നത്. ശങ്കറിന്റെ ഇന്ത്യൻ എന്ന ചിത്രത്തിലും നെടുമുടി വേണുവും മികച്ച ഒരു കഥാപാത്രം ചെയ്‍തിരുന്നു. ഇന്ത്യന്റെ രണ്ടാം ഭാഗത്തിലും നെടുമുടി അഭിനയിക്കുന്നുമെന്ന് റിപ്പോര്‍ട്ടുണ്ടുണ്ടായിരുന്നു. സര്‍വം താളമയത്തിലാണ് നെടുമുടി വേണു ഏറ്റവും ഒടുവില് അഭിനയിച്ചത്. സിലമ്പാട്ടം, പൊയ് സൊല്ല പോറം തുടങ്ങിയവയിലും അദ്ദേഹം അഭിനയിച്ചിരുന്നു.\nസിനിമാ രംഗത്തെ ഒട്ടനവധി ആളുകൾ മാഹാപ്രതിഭയെ അവസാനമായി ഒരുനോക്ക് കാണാൻ എത്തിയിരുന്നു. ഇപ്പോൾ അദ്ദേഹത്തിന്റെ അസുഖാവസ്ഥകളെ കുറിച്ചും അദ്ദേഹം അത് നേരിട്ട രീതിയെ കുറിച്ചുമെല്ലാം തുറന്ന് പറഞ്ഞിരിക്കുകയാണ് നിർമാതാവ് എം.രഞ്ജിത്ത്. മുപ്പത് വർഷം നീണ്ട സൗഹൃദമാണ് രഞ്ജിത്തിന് നെടുമുടി വേണുവുമായുള്ളത്. അദ്ദേഹത്തിന്റെ ആദ്യ നിർമാണ സംരംഭമായ മുഖചിത്രത്തിൽ തുടങ്ങിയതാണ് ആ അടുപ്പം. സ്നേഹമായും പിന്തുണയായും സാഹോദര്യമായും ഇക്കഴിഞ്ഞ ദിവസം വരെ ഒറു ഫോൺകോളിന് അപ്പുറം ഉണ്ടായിരുന്നയാളിന്റെ പെട്ടന്നുള്ള വേർപാട് ഇനിയും രഞ്ജിത്തിന് ഉൾകൊള്ളാനായിട്ടില്ല. 'പത്ത് ദിവസം മുമ്പാണ് ഞങ്ങൾ തമ്മിൽ അവസാനം സംസാരിച്ചത്. അദ്ദേത്തിന്റെ അസുഖത്തെക്കുറിച്ച് ഞങ്ങൾ സുഹൃത്തുക്കൾക്കെല്ലാം അറിയാമായിരുന്നു. ലിവറിൽ കാൻസറായിരുന്നു. അതിന്റെ ചികിത്സകൾ നടക്കുന്നുണ്ടായിരുന്നു. അഞ്ച് വർഷമായി രോഗം അറിഞ്ഞിട്ട്. തുടക്കത്തിൽ തന്നെ ചികിത്സിച്ച്.... പിന്നീട് കുഴപ്പങ്ങളില്ലായിരുന്നു. ചെറിയ അസ്വസ്ഥതകളുണ്ടായിരുന്നെങ്കിലും അഭിനയവും കുടുംബ ജീവിതവുമൊക്കെയായി അദ്ദേഹം അതിനെ മറികടക്കുകയായിരുന്നു. അങ്ങനെ പൊക്കൊണ്ടിരിക്കെയാണ് അസുഖം വീണ്ടും കൂടിയത്. ശരീരം ഡൗൺ ആയി. സ്ട്രെയിൻ കൂടി. പുഴു എന്ന സിനിമയില് അഭിനയിച്ച് വന്ന ശേഷമാണ് ആശുപത്രിയില് പ്രവേശിപ്പിച്ചത്. ഞങ്ങൾ സംസാരിക്കുമ്പോഴൊന്നും രോഗത്തെക്കുറിച്ച് അദ്ദേഹത്തിന് ആവലാതികളോ നിരാശകളോ ഉണ്ടായിരുന്നില്ല. തന്റെ കർമങ്ങളിൽ വ്യാപൃതനായി മുന്നോട്ട് പോകുകയായിരുന്നു. എല്ലാക്കാര്യങ്ങളിലും സജീവമായിരുന്നു' രഞ്ജിത്ത് വനിതയ്ക്ക് നൽകിയ അഭിമുഖത്തിൽ പറഞ്ഞു.\nനെടുമുടി വേണുവിന് സിനിമാ മേഖലയിൽ ശത്രുക്കളുണ്ടായിരുന്നില്ലെന്നും എല്ലാവരോടും സൗമ്യമായി പെരുമാറുകയും നല്ല കഥാപാത്രങ്ങൾ പ്രതിഫലം പോലും പ്രതീക്ഷിക്കാതെ അദ്ദേഹം മനോഹരം ആക്കുകയും ചെയ്തുവെന്നും രഞ്ജിത്ത് പറയുന്നു. അദ്ദേഹം വലിയൊരു സുഹൃത്ത് വലയം സൂക്ഷിച്ചിരുന്നയാളായിരുന്നുവെന്നും രഞ്ജിത്ത് പറഞ്ഞു. ഏത് ആവശ്യം പറഞ്ഞാലും തിരക്കെല്ലാം മാറ്റിവെച്ച് വന്ന് ചെയ്ത് തരുമായിരുന്നുവെന്നും വിശാല മനസുള്ള വ്യക്തിത്വമായിരുന്നുവെന്നും രഞ്ജിത്ത് പറയുന്നു. മമ്മൂട്ടി അടക്കം നിറകണ്ണുകളോടെയാണ് അദ്ദേഹത്തെ സന്ദർശിക്കാനെത്തിയത്. നഷ്ടം എന്നല്ല വേണുചേട്ടന്റെ വിയോഗത്തെ കുറിച്ച് പറയാനുള്ളതെന്നും അതിനുള്ള വാക്ക് ഇനിയും കണ്ടുപിടിക്കാൻ കഴിഞ്ഞിട്ടില്ലെന്നുമാണ് മോഹൻലാൽ അദ്ദേഹത്തിന്റെ ഭൗതീക ശരീരം സന്ദർശിച്ച് മടങ്ങവെ മാധ്യമങ്ങളോട് പറഞ്ഞത്.\nmalayalam film producer m.ranjith recollecting memmories about lates actor nedumudi venu


S. R. Lal novel for children 'Detective Ammu'-Chapter7| Indian Express Malayalam\ns r lal novel for children detective ammu chapter 7\n” ഇവള്‍ക്കിതെന്തുപറ്റി? അപ്പുവില് ഭയം നിറഞ്ഞു. അമ്മയും അമ്മാമ്മയും വീട്ടിലില്ലതാനും. ഇവളെ ചാത്തനെങ്ങാനും പിടികൂടിയതാണോ? അപ്പു മെല്ലെ സ്ഥലംവിടാന് നോക്കി. .” എസ് ആർ ലാൽ എഴുതിയ കുട്ടികളുടെ നോവൽ “ഡിറ്റക്റ്റീവ് അമ്മു” ഏഴാം ഭാഗം\nUpdated: April 12, 2022 5:10:24 pm\nഅമ്മു പലവട്ടം കമ്പിനെ അകത്തേക്ക് കടത്തി. പാമ്പോ പട്ടിയോ ആയിരിക്കുമോ അതിനകത്ത്?\n”മിണ്ടാതിരിക്കെടീ, എനിക്ക് നോവുന്നെടീ.”\nനിനക്കെന്താ ഇതിനകത്ത് പരിപാടി? ഇങ്ങോട്ടിറങ്ങിവന്നേ”\nമണിച്ചിക്കോഴി വയ്‌ക്കോലിനിടയിലൂടെ നുഴഞ്ഞ് പുറത്തുവന്നു. അവള് ക്ഷീണിച്ചിരിക്കുന്നു. ചെറിയ നാണവും മുഖത്തുണ്ട്.\n”നിന്നെത്തിരക്കി ഇവുടുള്ളോര് നടക്കാന് തുടങ്ങീട്ട് എത്ര നേരാന്നറിയോ? നിന്നെക്കാരണം അപ്പൂന് കൊണ്ട തല്ലിന് കണക്കില്ല.”\n”അത് ഞാനറിയുന്നോ? നിങ്ങള്‍ക്കാര്‍ക്കും എന്നെ ഇഷ്‌ടോമില്ലല്ലോ. നീയെന്നെ എന്താ വിളിക്കാറ്. മടിച്ചീന്നല്ലേ?””\nഅതിന് വന്ന് ഒളിച്ചിരിക്കാ. ഞങ്ങള് വിചാരിച്ചത് നിന്നെ കുറുക്കന് കൊണ്ടുപോയെന്നാ.”\n”അമ്മൂ, നിനക്ക് ഞാനെത്ര മുട്ടതന്നതാ. എത്ര ദെവസമായി ഞാനിവിടെ ഇരിക്കുന്നു? ഇപ്പോഴല്ലേ എന്നെ തിരക്കിയിറങ്ങിയത്. ഇത്ര സ്‌നേഹമേ ഉള്ളൂ ല്ലേ?”\nഅമ്മു മുട്ടുകുത്തി ഇരുന്ന് മണിച്ചീടെ തലയില് തലോടി.’\n‘നീ ഇവിടെഎന്തു ചെയ്യാരുന്നെന്ന് പറ?””\nഞാനേ അടയിരിക്കാരുന്നു. ആര്‍ക്കും എന്നെക്കുറിച്ച് നല്ലത് പറയാനില്ലല്ലോ. അത് മാറ്റണല്ലോന്ന് വിചാരിച്ചു.””\nആഹാ! എത്ര കുഞ്ഞുങ്ങളുണ്ട്?””\nഒരു മുട്ടകൂടി വിരിയാനുണ്ട. അപ്പൊ പത്തെണ്ണമാവും. അത് നാളെ വിരിയും, എന്നിട്ടേ ഞാന് പുറത്തുവരൂ.””\nഇത്രനാളും എവിടുന്ന് ഭക്ഷണംകഴിച്ചു?””\nനെല്ല് തിന്നു. അരുവിയില് പോയി വെള്ളംകുടിച്ചു. ആരുംകാണാതിരിക്കാന് രാത്രിയേ പുറത്തിറങ്ങിയുള്ളൂ.””\nഹമ്പടീ! നീ കൊള്ളാല്ലോ.”\n”ഞാനീ കുഞ്ഞുങ്ങളേം വിളിച്ച് നാളെ രാവിലെ മുറ്റത്ത് വരാം അമ്മൂ. അതുവരെ നീ ആരോടും പറയേണ്ട. ഇത്തവണ കുഞ്ഞുങ്ങളെ ഞാന് പൊന്നേപ്പോലെ നോക്കും. നോക്കിക്കോ.”\nമുന്‍പൊരിക്കല് മണിച്ചിക്കോഴിയെ അമ്മ അടയിരുത്തിയതാണ്. എട്ട് കുഞ്ഞുങ്ങളും ഉണ്ടായിരുന്നു. എല്ലാത്തിനേം എറുമുള്ളും ആനറാഞ്ചീംകൊണ്ടുപോയി. മക്കളെ നോക്കാനറിയാത്തവളെന്ന് അന്നേ ദുഷ്‌പേരുണ്ട്.’\n‘അമ്മൂ നീയിവിടെ നിക്കണത് കണ്ടാ വീട്ടുകാര് സംശയിക്കും. ഞാനീ പണിപ്പെട്ടതെല്ലാം വെറുതേയാകും. നിന്റെ അമ്മേം അമ്മാമ്മേം അപ്പൂം ഇതിന്റെ മുന്നീക്കൂടി എത്രതവണ നടന്നതാന്നോ. ഞാന് മിണ്ടീല്ല. നീ പക്ഷേ കണ്ടുപിടിച്ചു. നീയൊരു മിടുക്കിയാ.”\nമണിച്ചിക്കോഴി തന്നെ അംഗീകരിച്ചതില് സന്തോഷംതോന്നി. മണിച്ചീടെ രഹസ്യം വെളിപ്പെടുത്തേണ്ടതില്ലെന്നും അവള് തീരുമാനിച്ചു.\nപക്ഷേ സമയംകഴിയുംതോറും രഹസ്യം അമ്മുവിന്റെ ഉള്ളില്‍ക്കിടന്ന് വീര്‍പ്പുമുട്ടി. അവള്‍ക്ക് ശ്വാസംമുട്ടി. രഹസ്യങ്ങള് സൂക്ഷിക്കാനുള്ള കഴിവൊന്നും അമ്മൂനില്ല.\nവൈകിട്ട് അവള് ചില ഒരുക്കങ്ങള് നടത്തി. അമ്മയും അമ്മാമ്മയും കടയില് സാധനങ്ങള് വാങ്ങാന് പോയിരിക്കയാണ്. കുളിരന് അന്നേരം റോസാച്ചെടിയുടെ ചുവട്ടിലുണ്ട്. മയക്കത്തിലെന്ന ഭാവേന അവന് അതെല്ലാം ശ്രദ്ധിക്കുന്നുണ്ട്.\nഅമ്മു തുളസിയുടെ ഇലകളും തെച്ചിപ്പൂക്കളും പറിച്ചെടുത്തു. വാഴ ഇല ഭംഗിയില് മുറിച്ചെടുത്തു. പാളക്കൊട്ടിയില് അമ്മാമ്മ സൂക്ഷിക്കുന്ന ഭസ്മം പൊതിഞ്ഞെടുത്തു.\nഇവളെന്തിനുള്ള പുറപ്പാടാണ്? കുളിരന് മയക്കത്തിനിടയില് ആലോചിച്ചു. വൈകുന്നേരത്തിന്റെ ഇളം വെയില് അവിടേക്ക് പാറിവീഴുന്നുണ്ടായിരുന്നു. അതിന്റെ സുഖദമായ ചൂടേറ്റ് കിടപ്പായിരുന്നു അവന്.\nഅമ്മു വാഴ ഇല ഉമ്മറത്ത് വിരിച്ചു. അതിന്മേല് ചാണകം ഉരുട്ടിവച്ചു. ചന്ദനത്തിരി കത്തിച്ചുവച്ചു. നിലവിളക്കിനെ ചന്തത്തില് ഒരുക്കി. അതില് തിരി തെളിച്ചു. നെറ്റിയില് ഭസ്മം പൂശി. നിലവിളക്കിനു മുന്നില് ചോക്കുകൊണ്ട് ചില കളങ്ങള് വരച്ചു. മണികിലുക്കി. മന്ത്രങ്ങള് ചൊല്ലാന് തുടങ്ങി.\nഉമ്മറത്തുനിന്ന് പതിവില്ലാത്ത ശബ്ദംകേട്ട് കൂടിന് സമീപംനിന്നകോഴികള് ഓടിവന്നു. മുറിയിലെന്തോ കളിയിലേര്‍പ്പെട്ടിരുന്ന അപ്പുവും പാഞ്ഞുവന്നു. കുളിരന് കോഴികളെ വകഞ്ഞ്, ഉമ്മറത്തേക്ക് വന്നു. കോഴികള് അവനെ ചിറഞ്ഞുനോക്കി.\n”എന്താ…എന്താ….?” അപ്പു ആകാംക്ഷയടക്കാനാകാതെ ചോദിച്ചു.\nകുളിരനും അപ്പുവും അവള്‍ക്കു മുന്നില് കുത്തിയിരുന്നു.\nഅമ്മു ആരെയും ശ്രദ്ധിക്കാന് പോയില്ല. മന്ത്രങ്ങള് താളത്തില് ഉരുവിട്ടു. മണി ഉച്ചത്തില് കിലുക്കി. തലയും ശരീരവും മെല്ലെ അനക്കാന് തുടങ്ങി.\nഇവള്‍ക്കിതെന്തുപറ്റി? അപ്പുവില് ഭയം നിറഞ്ഞു. അമ്മയും അമ്മാമ്മയും വീട്ടിലില്ലതാനും. ഇവളെ ചാത്തനെങ്ങാനും പിടികൂടിയതാണോ? അപ്പു മെല്ലെ സ്ഥലംവിടാന് നോക്കി.\n”ഇരിക്കവിടെ.” അമ്മു ആജ്ഞാപിച്ചു. അപ്പു വീണ്ടും കുത്തിയിരുന്നു.\n”ഇങ്ങോട്ടിരിക്ക്. ഭക്തിയോടെ ചമ്രം പടിഞ്ഞിരിക്ക്.” അമ്മുവിന്റെ ശബ്ദം ഉയര്‍ന്നു.\nഅപ്പു പേടിച്ച് വിറച്ചു. അവള് പറഞ്ഞത് അനുസരിച്ചു. തൊഴുകൈയോടെ ഇരുപ്പായി.\nകുളിരനും ഒന്നിളകിയിരുന്നു. ഗൗരവത്തിലായിരുന്നു അവന്.\nകോഴികള് അനുസരണയില്ലാതെ മുറ്റത്ത് ചിക്കിപ്പെറുക്കി. കാറ്റുവന്ന് വിളക്കണയ്ക്കാന് നോക്കി.\nഅമ്മു ചുറ്റും ഭസ്മം വാരിവിതറി. അകക്കണ്ണാല് ചിലത് കണ്ടെടുത്തു.\nമുന്നിലെ കവിടികള് കയ്യിലെടുത്തു. കണ്ണടച്ച് മുന്നിലെ കളങ്ങളില് നിരത്തി. മന്ത്രം ഉച്ചത്തിലായി. പിന്നെ കണ്ണുതുറന്ന് അതിനെ ശ്രദ്ധയോടെ വീക്ഷിച്ചു.\n”ഞാന് ചിലത് കാണുന്നു.” അമ്മു ഉറഞ്ഞുതുള്ളിക്കൊണ്ട് പറഞ്ഞു. അവളുടെ മുടി മുഖത്തേക്ക് വീണുകിടന്നു.\n”എന്ത്….എന്താടീ അമ്മു…എന്താ നീ കാണുന്നത്?”\nഅപ്പുവിന്റെ ശബ്ദം കിടുകിടുത്തിരുന്നു.\n”ഒരു പക്ഷിയെ ഞാന് കാണുന്നുണ്ട് … കാണാതായ പക്ഷിയെ…..” അമ്മു നാടകീയമായി മൊഴിഞ്ഞു..\n”കോഴിയെയാണോ? എവിടെ…?” അപ്പു ആകാംക്ഷയോടെ ചോദിച്ചു.\n”സൂര്യനുദിക്കും ദിശ…അങ്ങ് കിഴക്കുഭാഗത്ത്….”\nഅവന് കിഴക്കുഭാഗത്തേക്ക് നോക്കി. അവിടെയാണ് മുറ്റം. കുളിരനും തിരിഞ്ഞുനോക്കി. മുറ്റത്ത് കോഴികള് കൊത്തിപ്പെറുക്കുന്നുണ്ട്.\n”ഏതു പക്ഷിയെപ്പറ്റിയാ നീ പറയുന്നത്?”\n”കുക്കുടമെന്നാല് കോഴി… പൊട്ടാ, നിന്റെ മണിച്ചിക്കോഴി…. അത് നാളെ ആഗതയാവും….. പരിവാരസമേതം…. എന്റെ ചാത്തന്മാര് അതെന്നോട് പറഞ്ഞു.”\nഅമ്മു ശരീരവും തലയും വിറപ്പിച്ചുകൊണ്ട് വിളിച്ചുപറഞ്ഞു.\n”പത്ത് പരിവാരങ്ങള്… എന്റെ ചാത്തന്മാര് കാണുന്നു. നാളത്തെ പുലരിക്കായി കാത്തിരിക്കൂ….. നല്ലതു വരട്ടെ…” അമ്മു കയ്യുയര്‍ത്തി അവനെ അനുഗ്രഹിച്ചു. കുളിരന് നേരെയും അവള് കൈ ഉയര്‍ത്തി.\nചടങ്ങുകള് അവസാനിച്ചിരിക്കുന്നു. അമ്മു മെല്ലെ കണ്ണുതുറന്നു.\nനോക്കുമ്പോള്, അനുഗ്രഹം ഏറ്റുവാങ്ങാന് അപ്പുവില്ല.\nരണ്ടാളും കുറച്ചകലെയായി നില്‍പ്പുണ്ട്.\nപകരം രണ്ടുപേര് അവിടുണ്ട്. ഒരാളുടെ കയ്യില് വണ്ണത്തിലുള്ള തെച്ചിക്കമ്പും. കടയില്‍പോയ അമ്മയും അമ്മാമ്മയും ഇതെപ്പൊവന്നു? അപ്പുവിന് അതൊന്ന് പറയാന് വയ്യാരുന്നോ?\nഅപ്രതീക്ഷിതമായി അമ്മയുടെ ചടുല നീക്കമുണ്ടായി. അത് തടുക്കാന് മന്ത്രവാദി അമ്മുവിനും കഴിഞ്ഞില്ല. മുതുകത്തും കയ്യിലും അടിയേറ്റ് മന്ത്രവാദി മുറ്റത്തേക്ക് കുതിച്ചോടി. പാറിവരുന്ന അമ്മുവിനെക്കണ്ട് കോഴികള് ചിതറിയോടി. കുളിരന് ഞാനീ രാജ്യക്കാരനല്ലേ എന്നമട്ടില് തിരിഞ്ഞുനിന്നു.\nഅമ്മ വന്നകാര്യം മന്ത്രവാദിനിക്ക് അകക്കണ്ണുകൊണ്ട് കാണാനായില്ലേ? അപ്പു ആലോചിച്ചു.\n”അവളുടെ ഒരു മന്ത്രവാദം..”\nഅമ്മാമ്മ ഇലയും പൂവുമെല്ലാം പുറത്തേക്കെറിഞ്ഞു.\nനാളെയാകട്ടെ, അപ്പൊ കാണാമല്ലോ അമ്മു മന്ത്രവാദിയാണോ അല്ലേന്ന്- പുറത്തുകേള്‍ക്കാതെ അവള് പറഞ്ഞു.\nപിറ്റേന്ന് പതിവിലും നേരത്തേ അമ്മു എണീറ്റു. ഉമ്മറപ്പടിമേല് കുത്തിയിരുന്നു. അമ്മ അവളെ രണ്ടു പ്രാവശ്യം രൂക്ഷമായി നോക്കി. അവള് ശ്രദ്ധിച്ചതേയില്ല. തെച്ചിക്കമ്പ് ഏറ്റതിന്റെ തിണര്‍പ്പ് മായാതെ കയ്യില് കിടപ്പുണ്ട്. അവള് അതില് വിരലോടിച്ചു. വേദന മാറിയിട്ടില്ല.\nഈ മടിച്ചിക്കോഴി ഇതെവിടെപ്പോയി കിടക്കുന്നു…അവള് സ്വയം ചോദിച്ചു.മ\nണിച്ചിക്കോഴീ.,വേഗം വരൂ. അമ്മു കണ്ണടച്ചിരുന്ന് നുറൂവരെ എണ്ണി. ഇതിനിടയില് വന്നില്ലേ ഞാന് അങ്ങോട്ടുവരും. അവള് തന്നോടുതന്നെ പറഞ്ഞു.\nദാ വരുന്നു മണിച്ചിക്കോഴി! പിന്നാലെ പരിവാരങ്ങള്! അഹങ്കാരത്തോടെ കൊക്കരച്ചുകൊണ്ടാണ് മണിച്ചീടെ വരവ്. നെഞ്ചുംവിരിച്ചുള്ള അവളുടെ വരവിന് നല്ല ഭംഗീണ്ട്. തന്റെ കൊക്കരക്കോ ലോകംമുഴുവന് കേള്‍ക്കണമെന്ന് ആഗ്രഹിച്ചപോലുണ്ട്. അത്ര ഉച്ചത്തിലായിരുന്നു അത്. ഒച്ചകേട്ട് അമ്മയും അമ്മാമ്മയും അടുക്കളയില്‍നിന്നും വെപ്രാളപ്പെട്ടു വന്നു.\nഅപ്പു കോഴിക്കുഞ്ഞുങ്ങളെക്കണ്ട് വാപൊളിച്ചു. ഉറക്കമെണീറ്റ് കണ്ണും തിരുമ്മിവന്നതായിരുന്നു അവന്. അപ്പു ആഹ്ലാദം അടക്കാനാകാതെ ആര്‍ത്തുവിളിച്ചു. കോഴിക്കുഞ്ഞുങ്ങളുടെ കീ..കീ…വിളികേട്ട് കുളിരന് മുറ്റത്തേക്കിറങ്ങി. അവന് കോഴിക്കുഞ്ഞുങ്ങളുടെ സമീപംചെന്നു. അവനെക്കണ്ട് കുഞ്ഞുങ്ങള് മണിച്ചിക്കോഴിയുടെ ചിറകിനടിയില് പതുങ്ങി.\nഞാന് പറഞ്ഞതെന്തായി? എന്ന മട്ടില് അവള് എല്ലാവരെയും നോക്കി.\n”ഇവളിതെങ്ങനെ കണ്ടുപിടിച്ചു?” അമ്മാമ്മ അമ്മയോട് രഹസ്യമായി ചോദിച്ചു.\n”പറമ്പ് നെരങ്ങലല്ലേ പണി. അങ്ങനെ കണ്ടുകാണും.”\nതന്റെ പ്രവചനത്തിന് ഒരു വിലയും കല്‍പ്പിക്കാത്തതില് അമ്മൂന് സങ്കടം തോന്നി. അമ്മൂനെ എല്ലാവരും അംഗീകരിക്കുന്ന ദിവസം വരും. നോക്കിക്കോ. അമ്മു ശബ്ദമില്ലാതെ പറഞ്ഞു.\nഅമ്മാമ്മ കോഴികള്‍ക്ക് തീറ്റയിട്ടു. ദേ.. പോണു മണിച്ചിക്കോഴി. കുഞ്ഞുങ്ങളെപ്പറ്റിയൊന്നും ഒരു ചിന്തയുമില്ല. ഇതാണോ ഇന്നലെ മണിച്ചിപറഞ്ഞത്, ഇത്തവണ കുഞ്ഞുങ്ങളെ പൊന്നേപ്പോലെ നോക്കുമെന്ന്. അമ്മുവിന് ചിരിവന്നു.\nഅവധി ദിവസമായിരുന്നു. അവള് കോഴിക്കുഞ്ഞുങ്ങളുടെ പിന്നാലെ നടന്നു. എന്തു രസമാണ് ഇവയുടെ പിന്നാലെ നടക്കാന്. അടുത്ത ജന്മത്തില് കോഴിക്കുഞ്ഞായി ജനിച്ചാല് മതിയായിരുന്നു. അപ്പോഴേക്കും ആനറാഞ്ചിയെ ഓര്‍മവന്നു. ആനറാഞ്ചിപ്പക്ഷിയെ അമ്മു കണ്ടിട്ടില്ല. ആനക്കുട്ടിയെവരെ റാഞ്ചിക്കൊണ്ടുപോകാന് അതിന് കഴിയുമത്രേ. കുളിരന് ഒരുദിവസം ആനറാഞ്ചീടെ കയ്യീന്ന് ഭാഗ്യംകൊണ്ടാണ് രക്ഷപ്പെട്ടത്. കുളിരന് പറഞ്ഞ കഥ അമ്മു വിശ്വസിച്ചിട്ടില്ല. എപ്പോഴും അടുപ്പിന്‍ചോട്ടില് ചുറ്റിത്തിരിയുന്ന, ആരോടെങ്കിലും മുട്ടിയുരുമ്മി നടക്കുന്നവനെ എവിടുന്നാണ് ആനറാഞ്ചി പിടിക്കുക?\nഎന്തായാലും അടുത്ത ജന്മത്തില് കോഴിക്കുഞ്ഞാകേണ്ടെന്ന് അമ്മു തീരുമാനിച്ചു.\nകോഴിക്കുഞ്ഞുങ്ങളെ അതിന്റെ പാട്ടിനുവിട്ടു. പിന്നെ ഗേറ്റിനടുത്തേക്ക് ചെല്ലാന് തീരുമാനിച്ചു.\nആ വഴിയേ അമ്മുവിന് പ്രിയപ്പെട്ട ചിലര് വരുന്നുണ്ടായിരുന്നു.\nWeb Title: S r lal novel for children detective ammu chapter 7


അന്തകവിത്തുകള് കര്‍ഷകര്‍ക്ക് ശാപം\n« എന്നെപ്പോലെ മറ്റൊരാള്\nകര്‍ഷക ആത്മഹത്യകള്‍ക്ക് പരിഹാരം »\nകണ്ണു തുറക്കൂ ഇതൊന്ന് വായിക്കൂ * Dr Sothi Rachagan is Regional Director of the Consumers International, Asia Pacific. ഇവിടെ ഞെക്കുക . * ഇതേപോലെ അനേകം പേജുകള് കാണാന് കഴിയും.\nലാഭക്കൊതിയന്മാരായ കര്‍ഷകര് മറ്റ് കര്‍ഷകരെ മാത്രമല്ല ഈ നാടിനെതന്നെ നശിപ്പിക്കുകയാണ്. പണ്ട് രാജസ്ഥാനില് ഒരു ആചാരം ഉണ്ടായിരുന്നു. ഒരു ഗ്രാമത്തില് ഒരു യുവാവിനെ സാണ്ട് (വിത്തുകാള) ആയി അംഗീകരിക്കുകയും 10 വര്‍ഷങ്ങള്‍ക്ക് ശേഷം ദേവപ്രീതിയ്ക്കായി ബലികൊടുക്കുകയും ചെയ്യുന്ന ഒരു ആചാരം. ആ സാണ്ടിന് ഒരുജോടി ചെരുപ്പും (സാണ്ട് കാ ജൂത്ത) ഉണ്ടായിരുന്നു. സ്രീകള് മാത്രമുള്ള വീടുകളില് ആ ചെരുപ്പ് കണ്ടാല് പുരുഷന്മാരാരും വീട്ടില് കയറില്ല. വെള്ളം പോലും ശരിക്ക് കിട്ടാത്ത ആ നാട്ടില് രാജകീയ ജീവിതമായിരുന്നു സാണ്ടിന്. ട്രയിനും പ്ലെയിനും ബസ്സും വന്നതോടെ ഈ സാണ്ടുകള് നാടുവിടാന് തുടങ്ങി. അപ്പോഴാണ് അത് അവസാനിച്ചത്. ഇത് കേട്ടറിഞ്ഞ കഥയാണ്.\nഅതേപോലെ ഒരു സാണ്ട് ആണ് മൊണ്‍സാന്റോ എന്ന വിത്തുകാള. ഹരിയാനയിലും തമിഴ്‌നാട്ടിലും കര്‍ഷകര് നെല്‍പ്പാടങ്ങളിലെ അവരുടെ പരീക്ഷണകൃഷി വെട്ടി നശിപ്പിച്ചുവെങ്കില് ആര്‍ക്കും കണ്ടെത്തുവാന് കഴിയാത്ത ഏതെല്ലാം നെല്‍പ്പാടങ്ങളിലാണ് പരീക്ഷണത്തിന്റെ പേരില് ഈ കൊലച്ചതി നടക്കുന്നത് എന്ന് ആര്‍ക്ക് അറിയാം. ജനിതകമാറ്റം വരുത്തിയ വിത്തുകളും കളനാശിനിയും കീടനാശിനികളും മണ്ണിന്റെ ഹ്യൂമസ് എന്ന സമ്പത്ത് നിലനിറുത്തുവാന് കഴിയുന്ന മണ്ണിരകളെ നശിപ്പിക്കും.\nറബ്ബര് ഗവേഷണ കേന്ദ്രത്തില് നട്ടിരിക്കുന്ന ജനിതകമാറ്റം വരുത്തിയ റബ്ബര് മരങ്ങള് എന്തു ചെയ്യും? അത് അവിടത്തെ ഗവേഷകര് തന്നെ വെട്ടി നിരത്തുമോ? സെക്യൂരിറ്റി സംവിധാനമുള്ള അവിടെ കടന്നുചെല്ലാന് ജനത്തിന് കഴിയില്ലല്ലോ. ലോകത്തില് വെച്ച് ഏറ്റവും കൂടുതല് ഉത്‌പാദനക്ഷമതയുള്ള സംസ്ഥാനത്തുതന്നെ വേണമോ ഇത്തരം പരീക്ഷണം?\nമൊണ്‍സന്റോയും വാള്‍മാര്‍ട്ടും ഇന്ത്യയുമായി കരാറൊപ്പിട്ട സ്ഥിതിയ്ക്ക് നാം ഇനി എന്തുചെയ്യും? 2006 ഫെബ്രുവരി 10 ലെ ദി ഹിന്ദു വാര്‍ത്ത കാണുക. നല്ല വിളവുതരുന്ന പലവിത്തുകളും കര്‍ഷകരുടെ പക്കല് ലഭ്യമാണ്. പരാഗണത്തിലൂടെ ഇത്തരം ജനിതകമാറ്റം വരുത്തിയ വിത്തിന്റെ സവിശേഷതകള് എത്തിച്ചേരാതെ നോക്കേണ്ടത് നമ്മുടെ കടമയാണ്. കാരണം ഇതിന്റെ വിത്തുകള് മുളയ്ക്കുകയില്ല എന്നതുതന്നെ. ഗ്രാമ തലങ്ങളില് കര്‍ഷകര് ജാഗരൂകരാകുകയും നമ്മുടെ ഭരണകൂടങ്ങള് തന്നെ സമ്മാനിക്കുന്ന ഇത്തരം വിപത്തുകളെ ശക്തമായി നിയമത്തിന്റെ വഴികളിലൂടെ നേരിടുകയും വേണം.\nഒരു കര്‍ഷകനായ എന്റെ സംശയം നമ്മള് തെരഞ്ഞെടുത്ത് നമ്മെ ഭരിക്കുവാന് ചുമതലപ്പെടുത്തിയവര് നമ്മുടെ മണ്ണില് കൃഷിയെയ്യുവാനുള്ള സര്‍വ്വ വിത്തുകളുടെയും വിതരണക്കാരനായി മൊണ്‍സാന്റോയെ ഏള്‍പ്പിച്ച് അവര് പറയുന്ന വിലയ്ക്ക് വാങ്ങി കൃഷിചെയ്യുവാന് അവസരമൊരുക്കുകയാണോ? ഭൂമിയില് പുല്ലുപോലും മുളയ്ക്കാത്തരീതിയില് അവര് ഈ കൃഷി വ്യാപിപ്പിക്കും എന്ന കാര്യത്തില് സംശയം വേണ്ട. നമുക്ക് ഭക്ഷണം കിട്ടിയില്ലെങ്കില് പുല്ലുകള് വേകിച്ച് ചാറെടുത്ത് കുടിച്ചെങ്കിലും ജീവിക്കാം. അതിനും സമ്മതിക്കില്ലെ? ഇതിനുവേണ്ടിക്കൂടെയല്ലെ കോപ്പറേറ്റീവ് ഫാമിംഗ് എന്നും മറ്റും പറഞ്ഞ് മുറവിളികൂട്ടുന്നത്. ഡോ.ഗോപിമണിയെപ്പോലുള്ള കൃഷിശാസ്ത്രജ്ഞര് നല്ലത് പറഞ്ഞു തരുന്നതിനു പകരം ഹരിത വിപ്ലവം രാസവളവും കീടനാശിനികളും മണ്ണിനെ നശിപ്പിച്ചു എന്ന് 50 വര്‍ഷങ്ങള്‍ക്ക് ശേഷം പറയുമ്പോള് ലഭിക്കാത്ത ഉത്‌പാദനക്ഷമതയുടെ പേരും പറഞ്ഞ് ഏറ്റവും വീര്യം കൂടിയ പെസ്റ്റിസൈഡ് വേണ്ടിവരുന്ന കൃഷിരീതി നടപ്പിലാക്കുന്ന ഇവരോടൊപ്പം തന്നെയല്ലെ നിലകൊള്ളുന്നത്. അന്തക വിത്തുകളെക്കാള് അപകടകരികളാണ് ഇത്തരം ശാസ്ത്രജ്ഞര്. ഇവരെപ്പോലെയുള്ളവര്‍തന്നെയാണല്ലോ ഭരിക്കുന്ന സര്‍ക്കാരുകള്‍ക്ക് വേണ്ട നിര്‍ദ്ദേശങ്ങളും ഉപദേശങ്ങളും കൊടുത്തിരുന്നതും പെന്‍ഷനായശേഷവും കൊടുക്കുന്നതും. സര്‍വ്വനാശം ഫലം. ഉഷ തണല് – മാതൃഭൂമി ദിനപത്രത്തില് ആക്ഷേപങ്ങളും അഭിപ്രായങ്ങളും പംക്തിയില് എഴുതിയ ജി.എം.വിളകള് സുരക്ഷിതമോ ? എന്ന ഭാഗം വളരെ വിലപ്പെട്ടതും ശ്രദ്ധേയവുമാണ്. 85 രൂപയ്ക്ക് “അക്ഷയകൃഷി” എന്ന പുസ്തകം ഡോ.ഗോപിമണി എഴുതിയത് ഡി.സി.ബുക്സ് വില്‍ക്കുമ്പോള് ഈ ശാസ്ത്രജ്ഞന് ഒരു ജനതയെതന്നെ കഴുതയാക്കുകയല്ലെ ചെയ്യുന്നത്.\nവീണ്ടും ഡോ.ഗോപിമണി 27-11-06 -ല് മാതൃഭൂമിയില് കൃഷിയിലും മധ്യമാര്‍ഗം സ്വീകരിക്കുന്നതാണ് ബുദ്ധി എന്ന അഭിപ്രായപ്രകടനം നടത്തിയിരിക്കുന്നു. ജി.എം വിത്തിനെപ്പറ്റി പറഞ്ഞ് അവസാനം സദ്ദാമിലും ഡോ.നജീബുള്ളയിലും ചെന്നെത്തുന്നു. പലതും അപകടകാരിയാണെന്ന് സമ്മതിക്കുകയും ജി.എം വിളകള് പരീക്ഷണാടിസ്ഥാനത്തില് കൃഷിചെയ്തിരുന്നത് വെട്ടി നശിപ്പിച്ചത് തീവ്രവാദികളോട് ഉപമിച്ചുകൊണ്ടാണ് അദ്ദേഹം വിലയിരുത്തുന്നത്. വര്‍ഷങ്ങളായി ജി.എം വിളകള് പരീക്ഷിച്ച സ്ഥലങ്ങളില് ഉത്‌പാദനം വര്‍ദ്ധിപ്പിക്കുവാനോ കീടനാശിനിയുടെ അളവ് കുറയ്ക്കുവാനോ കഴിഞ്ഞുവെങ്കില് അക്കാര്യമാണ് ഡോ.ഗോപിമണിയെപ്പോലുള്ളവര് കര്‍ഷകര്‍ക്ക് പറഞ്ഞുതരേണ്ടത്. അണുശക്തിയും, കമ്പ്യൂട്ടറും, മൊബൈലും, അലോപ്പതി മരുന്നുകളും ഈ വെയിസ്റ്റ് ആയും മറ്റും കാര്‍ഷിക മേഖലയിലും ആരോഗ്യരംഗത്തും വിനാശം വിതയ്ക്കുകതന്നെ ചെയ്യും. പകരം ജൈവകൃഷിയും, കാറ്റില്‍നിന്നും തിരമാലകളില്‍നിന്നും ബയോഗ്യാസില് നിന്നും കൊച്ചു കൊച്ചു ജലവിദ്യുത പദ്ധതികളില്‍നിന്നും വൈദ്യുതി ഉത്പാദനവും പരിസ്ഥിതിയ്ക്കും ആരോഗ്യത്തിനും യോജിച്ചതല്ലെ? നമുക്കാവശ്യം ഒരു സസ്‌സ്റ്റൈനബിള് അഗ്രിക്കള്‍ച്ചര് അല്ലെ?\nജി.എം.പരീക്ഷണം എത്രത്തോളം എന്ന കെ.പി.പ്രഭാകരന് നായര് 28-11-06- ല് മാതൃഭൂമിയിലെഴുതിയ ലേഖനം താഴെപ്പറയുന്ന ചില കാര്യങ്ങള് വെളിപ്പെടുത്തുന്നു.\nബി.ടി.പരുത്തി, ബി.ടി.വഴുതിനങ്ങ, ബി.ടി. അരി എന്നിവയയിലെല്ലാം പൊതുവായി അടങ്ങുന്നത് ക്രൈ 1എസി ജീന് ആണ് എന്ന് മനസ്സിലാക്കണം. മണ്ണിലെ ബസില്ലസ് തുറെന്‍ജിയന്‍സിസ് എന്ന ബാക്ടീരിയത്തില് നിന്ന് വേര്‍തിരിച്ചെടുക്കുന്ന ജീന് ആണിത്. ഈ ജീന് നിരുപദ്രവിയാണെന്നാണ് മുമ്പ് കരുതപ്പെട്ടിരുന്നതെങ്കിലും ഇപ്പോള് ലഭിക്കുന്ന ശാസ്ത്രീയതെളിവുകള് വ്യക്തമാക്കുന്നത് അത് കോളറവിഷം പോലെ മാരകമാണെന്നാണ്.\nചൈനീസ് അക്കാദമി ഓഫ് അഗ്രികള്‍ച്ചറല് സയന്‍സസ് സ്വന്തം നിലയ്ക്ക് ചൈനീസ് ബി.ടി.പരുത്തി വികസിപ്പിച്ചെടുത്തതാണ്. ഒരു പതിറ്റാണ്ടിലേറെക്കാലത്തെ കഠിനാധ്വാനം കൊണ്ടാണ് ചൈനയിലെ മണ്ണിനു യോജിച്ച ചൈനീസ് ബി.ടി.പരുത്തി അവര് വികസിപ്പിച്ചെടുത്തത്.\nവടക്കേ അമേരിക്കയിലെ കര്‍ഷകര്‍ക്കെതിരെ ആ കമ്പനി നൂറുകണക്കിന് കേസ്സുകള് ഫയല് ചെയ്തിരിക്കുകയാണ്. ഒരു കര്‍ഷകനില്‍നിന്ന് 30.5 ലക്ഷം ഡോളര് വീതം 150 ലക്ഷം ഡോളര് അവര് നഷ്ടപരിഹാരമായി നേടുകയുണ്ടായി. കോടതിക്ക് പുറത്തുവെച്ച് തര്‍ക്കം തീര്‍പ്പാക്കി കര്‍ഷകരില്‍നിന്ന് അവര് കൈപ്പറ്റിയ തുക ഇതിനു പുറമെയാണ്.\nഇന്ത്യ വ്യക്തവും ശക്തവുമായ നിയമസംവിധാനങ്ങള് ഏര്‍പ്പെടുത്തിയാല് വടക്കേ അമേരിക്കയില് ഉണ്ടായതുപോലെയുള്ള വ്യവഹാരങ്ങള് തടയുവാനാവും. പക്ഷേ, ഇന്ന് രാജ്യത്തെ ആസൂത്രകര്‍ക്ക് വ്യക്തമായ കാഴ്ചപ്പാടില്ല. ഇങ്ങനെപോയാല് നമ്മുടെ ജൈവസാങ്കേതിക വിദഗ്ദ്ധന്മാരും കാര്‍ഷിക പണ്ഡിതന്മാരും മൂഢസ്വര്‍ഗത്തില് വാഴുകയും ബഹുരാഷ്ട്ര കമ്പനികള് കനത്തലാഭം കൊയ്തെടുക്കുകയും ചെയ്യും.\nഇതൊരു സെര്‍ച്ച് റിസള്‍ട്ട് ആണ് എനീക്ക് ഇംഗ്ലീഷില് അറിവ് പരിമിതമാണ്. ഡോ.ഗോപിമണി ഇതൊന്ന് തുറന്ന് നോക്കണം.\nനിയമം കൈയിലെടുക്കുവാന് കര്‍ഷകര്‍ക്ക് അവകാശമില്ല. 13-11-06 ലെ ദി ഹിന്ദു വാര്‍ത്ത കാണുക.\n2 comments to അന്തകവിത്തുകള് കര്‍ഷകര്‍ക്ക് ശാപം\n14 November 2006 at 3:36 AM\nഈ ബ്ലോഗ് 14-11-06 ന് അപ്‌ഡേറ്റ് ചെയ്തു.\n27 November 2006 at 7:04 AM


തിരുവനന്തപുരത്ത് വ്യാപാരിയെ ആക്രമിച്ച് ഒന്നര കിലോയോളം സ്വര്‍ണ്ണം കവര്‍ന്നു\nതിരുവനന്തപുരത്ത് വ്യാപാരിയെ ആക്രമിച്ച് ഒന്നര കിലോയോളം സ്വര്‍ണ്ണം കവര്‍ന്നു. തമിഴ്‌നാട്ടിലെ കുഴിത്തുറയില് സ്വര്‍ണക്കട നടത്തുന്ന മുട്ടത്തറ സ്വദേശി ബിജുവിനെ ആക്രമിച്ചാണ് സ്വര്‍ണ്ണം കവര്‍ന്നത്. മോഷ്ടാക്കള് സഞ്ചരിച്ച കാറും, ബിജുവിന്റെ ബാഗിലുണ്ടായിരുന്ന മൊബൈല് ഫോണും കേന്ദ്രീകരിച്ച് ഫോര്‍ട്ട് പൊലീസ് അന്വേഷണം നടത്തുകയാണ്.\nപുലര്‍ച്ചെ നാലരയോടെ ശ്രീവരാഹം പൊയ്യാടി ജംഗ്ഷനു സമീപമാണ് സംഭവം.ഗുരുവായൂര് എക്‌സ്പ്രസില് തമ്പാനൂര് റെയില്‍വേ സ്റ്റേഷനില് എത്തിയ ശേഷം കാറില് വീട്ടിലേക്ക് പോവുകയായിരുന്ന ബിജു. ബിജുവിന്റെ കാര്‍പിന്തുടര്‍ന്ന് എത്തിയ സംഘം വാഹനം തടഞ്ഞ് നിര്‍ത്തി ആക്രമിച്ചു. കാറിന്റെ ചില്ല് അടിച്ച് തകര്‍ത്ത് സ്വര്‍ണവുമായി കടന്നു.\nമുളക് പൊടി വിതറിയ ശേഷമായിരുന്നു അക്രമണം. ബഹളം കേട്ട് സമീപവാസികള് എത്തിയപ്പോഴെക്കും മോഷണ സംഘം രക്ഷപ്പെട്ടു. അക്രമികള് സഞ്ചരിച്ചിരുന്ന കോട്ടയം രജിസ്‌ട്രേഷന് ഹ്യുണ്ടായി ഐ-ടെണ് കാര് കേന്ദ്രീകരിച്ചാണ് അന്വേഷണം. കാറിന്റെ നമ്പര് വ്യാജമാണെന്നാണ് പോലീസ് സംശയിക്കുന്നത്. സ്വര്‍ണം ഉണ്ടായിരുന്ന ബാഗിനൊപ്പം ബിജുവിന്റെ മൊബൈല് ഫോണും ഉണ്ടായിരുന്നു. ഇത് കേന്ദ്രീകരിച്ചും അന്വേഷണം നടത്തുന്നുണ്ട്. കാറിലെത്തിയ അക്രമി സംഘത്തില് ഒരാള് മുഖം മൂടി ധരിച്ചിരുന്നെന്നും ബിജു പൊലീസിന് മൊഴി നല്‍കി.\nRead more on: gold\nസ്വർണത്തിൽ പൊതിഞ്ഞ ബർഗർ; വില കേട്ടാൽ ഞെട്ടും\nകൃണാലിന്റെ പക്കലുണ്ടായിരുന്നത് ഒരു കോടി രൂപയോളം വിലമതിക്കുന്ന ആഡംബര വാച്ചുകൾ എന്ന് റിപ്പോർട്ട്\nഇ-വേ ബില്ലിന് എതിരെ ചെറുകിട സ്വർണ വ്യാപാരികൾ; ജിഎസ്ടി ഉദ്യോഗസ്ഥരുടെ ഭാഗത്ത് പിഴവെന്നും ആരോപണം\nവെള്ളിക്ക് 15,000 രൂപ, സ്വർണത്തിന് 2.75 ലക്ഷം രൂപ; വിലപിടിച്ച മാസ്കുകളുമായി കോയമ്പത്തൂരിലെ തട്ടാൻ\n3.5 ലക്ഷം രൂപയുടെ സ്വർണ മാസ്‌ക്ക് ധരിച്ച് വ്യവസായി; ഇത് ഒഡീഷയിലെ സ്വർണ മനുഷ്യൻ; ചിത്രങ്ങൾ\nജിഎസ്ടി രേഖകളില്ലാതെ വിൽപ്പന നടത്താൻ ശ്രമം; 90 പവൻ സ്വർണം ഇന്റലിജൻസ് പിടികൂടി


Rape case trial started-ഇന്ത്യന് ബാലികയെ പീഡിപ്പിച്ച കേസ്; വിചാരണ തുടങ്ങി\nഇന്ത്യന് ബാലികയെ പീഡിപ്പിച്ച കേസ്; വിചാരണ തുടങ്ങി\nമനാമ: 12 കാരിയായ ഇന്ത്യന് ബാലികയെ ലൈംഗിക പീഡനത്തിന് ഇരയാക്കിയ കേസില് ഹൈ ക്രിമിനൽ കോടതിയില് വിചാരണ തുടങ്ങി. അയല്‍ക്കാരിയായ കുട്ടിയെ രക്ഷിതാക്കള് പുറത്തു പോയ സമയത്ത് പീഡിപ്പിച്ച കേസില് മലയാളിയായ 52 കാരനാണു വിചാരണ നേരിടുന്നത്.\nപ്രതി ഇപ്പോള് ഡ്രൈഡോക്ക് ഡിറ്റന്‍ഷന് സെന്ററില് റിമാന്റില് കഴിയുകയാണ്.\nപ്രതിയെ പ്രോസിക്യൂട്ടര് ചോദ്യം ചെയ്തതിന്റെ അടിസ്ഥാനത്തില് പീഡനക്കുറ്റം ചുമത്തി. പ്രതിക്കു ജീവപര്യന്തം തടവു വിധിച്ച് 25 വര്‍ഷം ജയിലിലിടണമെന്ന് പ്രോസിക്യൂഷന് ആവശ്യപ്പെട്ടു. സ്‌കൂളില് അധ്യാപിക നടത്തിയ കൗണ്‍സലിങ്ങിലാണു കുട്ടി പീഡന വിവരം പറഞ്ഞത്. തുടര്‍ന്നു രക്ഷിതാക്കള് പൊലീസില് പരാതി നല്‍കുകയായിരുന്നു.\nബഹ്‌റൈനിലെ നിയമ സംവിധാനത്തില് പൂര്‍ണ വിശ്വാസമുണ്ടെന്നും കേസുമായി മുന്നോട്ടു പോകുമെന്നും രക്ഷിതാവു പ്രതികരിച്ചു. തങ്ങളുടെ കുട്ടി പീഢനത്തിന്റെ ആഘാതത്തില് നിന്നു മോചിതയായി വരികയാണെന്നും ഇത്തരം ഒരനുഭവം ഒരുകുട്ടിക്കും ഉണ്ടാവാന് പാടില്ലെന്നും അതിനാല് കുറ്റവാളിയെ മാതൃകാപരമായി ശിക്ഷിക്കണമെന്നും പിതാവ് പറഞ്ഞു. കേസ് സംബന്ധിച്ചു ഇന്ത്യന് സമൂഹത്തിനിടയില് വ്യാപകമായി കിംവദന്തികള് പ്രചരിക്കുന്നതായും പിതാവ് പ്രതികരിച്ചു.\nപാകിസ്ഥാനില് കാണാതായ ഇന്ത്യന് സൂഫി പുരോഹിതന്മാര് തിരിച്ചെത്തി\nമാർഷ് – ഹാൻഡ്സ്കോംബ് കൂട്ട്കെട്ട് നിർണായകമായി; റാഞ്ചി ടെസ്റ്റ് സമനിലയിലേക്ക്


kgf actor yash reveals what would be his first reation when if someone calls his real name | യഥാര്‍ത്ഥ പേര് ആരെങ്കിലും വിളിച്ചാല് യഷ് നല്‍കാറുളള മറുപടി, തുറന്നുപറഞ്ഞ് കെജിഎഫ് താരം - Malayalam Filmibeat\n| Updated: Tuesday, August 31, 2021, 0:22 [IST]\nകെജിഎഫ് എന്ന ഒറ്റചിത്രം കൊണ്ട് ലോകമെമ്പാടുമായി നിരവധി ആരാധകരെ നേടിയ താരമാണ് യഷ്. ബിഗ് ബഡ്ജറ്റ് ചിത്രം നടന്‌റെ കരിയര് തന്നെ മാറ്റിമറിച്ചു. കന്നഡത്തില് മാത്രം അറിയപ്പെട്ട താരം കെജിഎഫിലൂടെ മറ്റ് ഭാഷക്കാരുടെയും പ്രിയങ്കരനായി മാറി. അഞ്ച് ഭാഷകളിലായി പുറത്തിറങ്ങിയ കെജിഎഫ് എല്ലായിടത്തും തരംഗമായി മാറിയിരുന്നു. കന്നഡത്തില് ആദ്യമായി ഇരുനൂറ് കോടി ക്ലബില് എത്തിയ സിനിമ കൂടിയാണ് കെജിഎഫ്. പ്രശാന്ത് നീല് സംവിധാനം ചെയ്ത ചിത്രത്തില് റോക്കി ഭായ് ആയി ശ്രദ്ധേയ പ്രകടനമാണ് യഷ് കാഴ്ചവെച്ചത്. തെന്നിന്ത്യയില് താരമൂല്യം കൂടിയ താരങ്ങളില് ഒരാളായി യഷ് മാറി.\nനടി പ്രിയങ്കയുടെ ഗ്ലാമര് ചിത്രങ്ങള് വൈറല്, കാണാം\nകെജിഎഫ് ആദ്യഭാഗത്തിന് പിന്നാലെ സിനിമയുടെ രണ്ടാം ഭാഗത്തിനായും കാത്തിരിക്കുകയാണ് ആരാധകര്. 2022 എപ്രില് 14നാണ് സിനിമയുടെ റിലീസ് ഡേറ്റ് പ്രഖ്യാപിച്ചിരിക്കുന്നത്. കെജിഎഫ് രണ്ടാം ഭാഗവും വലിയ പ്രതീക്ഷകളോടെയാണ് സിനിമാപ്രേമികള് ഉറ്റുനോക്കുന്നത്. കര്‍ണാടകയിലെ കോളാര് ഗോള്‍ഡ് ഫാക്ടറിയുടെ പശ്ചാത്തലത്തിലുളള കഥയാണ് ചിത്രം പറഞ്ഞത്.\nകെജിഎഫ് രണ്ടാം ഭാഗവും അഞ്ച് ഭാഷകളിലായിട്ടാണ് പുറത്തിറങ്ങുക. ബിഗ് ബഡ്ജറ്റ് ചിത്രത്തിന്‌റെതായി മുന്‍പ് പുറത്തിറങ്ങിയ ടീസറുകളും പോസ്റ്ററുകളുമെല്ലാം സോഷ്യല് മീഡിയയില് തരംഗമായി മാറിയിരുന്നു. അതേസമയം യഷിന്‌റെ യഥാര്‍ത്ഥ പേരുമായി ബന്ധപ്പെട്ട ഒരു റിപ്പോര്‍ട്ട് സമൂഹ മാധ്യമങ്ങളില് വൈറലാവുകയാണ്. നവീന് കുമാര് ഗൗഡ എന്നാണ് കെജിഎഫ് താരത്തിന്‌റെ ശരിക്കുമുളള പേര്. കെജിഎഫ് സമയത്ത് നടന്‌റെ യഥാര്‍ത്ഥ പേര് വൈറലായിരുന്നു.\nആദ്യ ഭാഗത്തിന്‌റെ റിലീസിന് മുന്‍പാണ് യഥാര്‍ത്ഥ പേര് ആരെങ്കിലും വിളിച്ചാല് എന്താണ് ആദ്യ മറുപടിയെന്ന് മാധ്യമ പ്രവര്‍ത്തകര് നടനോട് ചോദിച്ചത്. ബോളിവുഡ് ഹംഗാമയ്ക്കാണ് നടന് ഇതിന് മറുപടി നല്‍കിയത്. 'ആരാണ് അയാള്' എന്ന് ചോദിക്കുമെന്ന് യഷ് പറഞ്ഞു. അതേസമയം കെജിഎഫ് രണ്ടാം ഭാഗത്തിന്‌റെ റിലീസിനായി കാത്തിരിക്കുകയാണ് ആരാധകര്. കോവിഡ് സാഹചര്യത്തില് സിനിമയുടെ റിലീസ് പലതവണ മാറ്റിയിരുന്നു.\nരാജ്യത്ത് തിയ്യേറ്ററുകള് ചില സംസ്ഥാനങ്ങളില് തുറന്നെങ്കിലും മൊത്തമായി തുറന്ന് സാധാരണ നിലയില് ആകുന്നതിനായി കാത്തിരിക്കുകയാണ് അണിയറ പ്രവര്‍ത്തകര്. ഇക്കാരണം കൊണ്ടാണ് ബിഗ് ബഡ്ജറ്റ് ചിത്രത്തിന്‌റെ റിലീസ് അടുത്ത വര്‍ഷത്തേക്ക് മാറ്റിവെച്ചത്. ഹോമബിള് ഫിലിംസിന്‌റെ ബാനറില് വിജയ് കിരഗണ്ടൂര് ആണ് കെജിഎഫ് നിര്‍മ്മിക്കുന്നത്. മലയാളത്തില് കെജിഎഫ് രണ്ടാം ഭാഗം പൃഥിരാജ് പ്രൊഡക്ഷന്‍സാണ് വിതരണത്തിന് എത്തിക്കുന്നത്.\nകന്നഡത്തില് 21 സിനിമകളില് മാത്രം അഭിനയിച്ച താരമാണ് യഷ്. 2008ല് മോഗിന മനസു എന്ന ചിത്രത്തിലൂടെ ആയിരുന്നു നടന്‌റെ അരങ്ങേറ്റം. രാധിക പണ്ഡിറ്റ് ആയിരുന്നു ചിത്രത്തിലെ നായിക. രാധികയെ ആണ് നടന് പിന്നീട് ജീവിത സഖിയാക്കിയത്. ഏറെ നാളത്തെ പ്രണയത്തിനൊടുവിലാണ് ഇവരുടെ വിവാഹം നടന്നത്. കുടുംബത്തിന്‌റെ വിശേഷങ്ങള് എപ്പോഴും സോഷ്യല് മീഡിയയില് പങ്കുവെക്കാറുണ്ട് യഷ്.\nമകളും മകനും ജീവിതത്തിലേക്ക് എത്തിയ സന്തോഷം മുന്‍പ് നടന് പങ്കുവെച്ചിട്ടുണ്ട്. അയ്‌റ യഷ്, ആയുഷ് യഷ് എന്നിങ്ങനെയാണ് മക്കളുടെ പേരുകള്. കന്നഡത്തില് എറ്റവും കൂടുതല് പ്രതിഫലം വാങ്ങുന്ന താരങ്ങളില് ഒരാള് കൂടിയാണ് ഇപ്പോള് യഷ്. കെജിഎഫിന് പുറമെ നിരവധി വിജയ ചിത്രങ്ങള് നടന്‌റെ കരിയറില് പുറത്തിറങ്ങിയിട്ടുണ്ട്. 2004 മുതല് കന്നഡ ഇന്‍ഡസ്ട്രിയില് സജീവമാണ് താരം. എന്നാല് വളരെ സെലക്ടീവായി മാത്രമാണ് നടന് ഇത്രയും വര്‍ഷം സിനിമകള് ചെയ്തത്. സിനിമ പാരമ്പര്യമൊന്നുമില്ലാതെയാണ് യഷ് സാന്‍ഡല്‍വുഡ് ഇന്‍ഡസ്ട്രിയിലേക്ക് എത്തിയത്. കര്‍ണാടകയിലെ ഹസന് സ്വദേശിയാണ് താരം.\nLighting cigarette from gun in kgf teaser is viral\nRead more about: yash യാഷ്\nkgf actor yash reveals what would be his first reation when if someone calls his real name


കേരളത്തിലെ പാഠ്യപദ്ധതികളെക്കുറിച്ച് പഠിക്കാൻ കർണാടക വിദ്യാഭ്യാസമന്ത്രി എസ് സുരേഷ് കുമാർ വയനാട്ടിലെത്തി\nകേരളത്തിലെ പാഠ്യപദ്ധതികളെക്കുറിച്ച് പഠിക്കാൻ കർണാടക വിദ്യാഭ്യാസമന്ത്രി എസ് സുരേഷ് കുമാർ വയനാട്ടിലെത്തി. ജില്ലയിലെ രണ്ട് സ്‌കൂളുകളിൽ സന്ദർശനം നടത്തിയ മന്ത്രി കേരളത്തിലെ പാഠ്യപദ്ധതിയുടെ നിലവാരത്തെക്കുറിച്ച് സംതൃപ്തി രേഖപ്പെടുത്തി.\nസന്ദർശനത്തിന്റെ ഭാഗമായി മുട്ടിൽ ഡബ്ലൂഎംഓഎച്ച്എസ്എസും മീനങ്ങാടി ഗവൺമെന്റ് ഹയർസെക്കണ്ടറി സ്‌കൂളും മന്ത്രി എസ് സുരേഷ് കുമാർ സന്ദർശനം നടത്തി. കേരളത്തിലെ പാഠ്യപദ്ധതികളെക്കുറിച്ച് പഠിക്കുകയായിരുന്നു മന്ത്രിയുടെ സന്ദർശനത്തിന്റെ പ്രധാന ലക്ഷ്യം.\nപൂർണമായി ഡിജിറ്റൽവത്ക്കരിച്ച മുട്ടിൽ ഡബ്ല്യൂഎംഓഎച്ച് എസ്എസിലെ ക്ലാസ് മുറികൾ മന്ത്രി നടന്ന് കണ്ടു. ക്ലാസ് മുറികൾ ഡിജിറ്റൽവത്ക്കരിക്കുന്നത് മൂലമുളള സൗകര്യങ്ങളെക്കുറിച്ച് സ്‌കൂൾ അതികൃതർ മന്ത്രിയെ ധരിപ്പിച്ചു. കേരളത്തിലെ വിദ്യാഭ്യാസ നിലവാരം സന്തോഷിപ്പിക്കുന്നതാണെന്ന് മന്ത്രി വിദ്യാർത്ഥികളോട് പറഞ്ഞു. കുട്ടികളുമായി ആശയവിനിമയം നടത്തിയതിനുശേഷമാണ് കർണാടക വിദ്യാഭ്യാസ മന്ത്രി മടങ്ങിയത്.\nRead more on: S Suresh Kumar\n‘ആർഎസ്എസിന്റെ കാര്യം നോക്കാൻ ഞങ്ങൾക്കറിയാം, മുരളീധരൻ ആദ്യം ആത്മാർഥമായി സ്വന്തം സ്ഥാനാർഥിക്ക് വേണ്ടി പ്രവർത്തിക്കട്ടെ’ ; കെ.മുരളീധരനെതിരെ എസ്.സുരേഷ്


മോഡിയുടെ 'ഭഷ്ഷത്' ജിബയ്ക്ക് ശേഷം കമൽനാഥ് വ്യപം കുംഭകോണത്തെക്കുറിച്ച് ഓർമ്മിപ്പിച്ചു, ഐ-ടി റെയിഡുകൾ ഫ്യൂഡൈൽ ആയിരിക്കുമെന്ന് പറയുന്നു: – Malayali Dubai News\nമോഡിയുടെ 'ഭഷ്ഷത്' ജിബയ്ക്ക് ശേഷം കമൽനാഥ് വ്യപം കുംഭകോണത്തെക്കുറിച്ച് ഓർമ്മിപ്പിച്ചു, ഐ-ടി റെയിഡുകൾ ഫ്യൂഡൈൽ ആയിരിക്കുമെന്ന് പറയുന്നു:\nമധ്യപ്രദേശ് മുഖ്യമന്ത്രി കമൽനാഥിന്റെ ചിത്രം.\nപ്രധാനമന്ത്രി നരേന്ദ്ര മോഡി മധ്യപ്രദേശ് മുഖ്യമന്ത്രിയെ വിളിച്ചുവരുത്തി\nന്യൂസ് 18 ഗ്രൂപ്പ് എഡിറ്റർ ഇൻ ചീഫ് രാഹുൽ ജോഷിക്ക് നൽകിയ അഭിമുഖത്തിൽ സംസാരിക്കുകയായിരുന്നു അദ്ദേഹം. ബി.ജെ.പി സർക്കാറിനെ ബി.ജെ.പി.\nശിവ്രാജ് സിംഗ് ചൌഹാൻ സർക്കാരിന്റെ കാലത്തുണ്ടായ കുംഭകോണങ്ങളിൽ പ്രധാനമന്ത്രിയെ കുറ്റപ്പെടുത്താൻ പ്രധാനമന്ത്രി നിർദേശിച്ചതായി സിഎംഒ പറഞ്ഞു. “മോഡിയെ പേടിച്ച് വ്യപം കുംഭകോണം, ഇ-ടെൻഡർ കുംഭകോണം, അഴിമതി തുടങ്ങിയ നിരവധി മറകളും മറന്നു. ഒരു രാഷ്ട്രീയ ആക്രമണം പോലെ റെയ്ഡിൽ ഒന്നും കണ്ടെത്താനാവില്ല. ”\nഅശ്വിനി ശർമ ഇതിനകം ബി.ജെ.പിയുമായുള്ള ബന്ധം അംഗീകരിച്ചിട്ടുണ്ടെന്ന് മുഖ്യമന്ത്രി കമൽനാഥിന്റെ ഓഫീസ് അറിയിച്ചു. മോഡി ഗവൺമെന്റ് സ്വയം പര്യാപ്തനാണ്. കഴിഞ്ഞ 10 വർഷമായി പാർലമെൻറുകാരനായ കമൽ നാഥിനെ ആരും കുറ്റം പറയില്ല. ബിജെപിയുടെ സ്പോൺസർ ചെയ്തതിനാലാണ് ഈ റെയ്ഡുകളെക്കുറിച്ച് കൈലാസ് വിജയവാർജിയുണ്ടാക്കിയതെന്ന് സിഎംഒ കൂട്ടിച്ചേർത്തു.\nപ്രധാനമന്ത്രി നരേന്ദ്ര മോഡി\nമധ്യപ്രദേശ് മുഖ്യമന്ത്രി കമൽനാഥിന്റെ സഹായികളുടെ പേരിൽ പുതിയ ആദായനികുതി റെയ്ഡുകളെ പരാമർശിച്ചുകൊണ്ട് ബി.ജെ.പി. സർക്കാർ അത്തരം കുംഭകോണത്തിൽ വിപ്പ് തകർത്തെന്നും സിഎൻഎൻ-ന്യൂസ്18 പറഞ്ഞു.\n“ഭഷ്ഷത് നാഥിന് ഒന്നും പറയാൻ കഴിഞ്ഞില്ല, പക്ഷേ അതിൽ കാര്യമില്ല. അഴിമതികളിലും അഴിമതിയിലും നടപടികൾ വേണം. തട്ടിപ്പുകൽ തണുത്ത സംഭരണത്തിലാണ്, അവർ വിചാരണ ചെയ്യണമെന്ന് ഞങ്ങൾ കരുതി. അഴിമതികൾ ഉയർന്നുവന്നിരുന്നാൽ അവരുടെ പിന്നിലുള്ളവർ മുന്നോട്ട് വരണം ” – പ്രധാനമന്ത്രി പറഞ്ഞു.\nചിദംബരത്തിൽ നിന്ന് തന്റെ നാമനിർദ്ദേശ പത്രിക സമർപ്പിച്ചതിനു ശേഷം മുഖ്യമന്ത്രി നാഥ് പറഞ്ഞു, “ബിജെപി ഗവൺമെന്റ് ആദായനികുതി റെയ്ഡുകളിലൂടെ നമ്മെ സമ്മർദമാക്കാൻ ശ്രമിക്കുന്നു. ഇത് എനിക്കെതിരെ ഒരു രാഷ്ട്രീയ ഗൂഢാലോചനയാണ്, എന്റെ എതിരാളികൾക്ക് ഇതിൽ നിന്ന് ഒന്നും കിട്ടില്ല. ”\nഞായറാഴ്ച വൈകുന്നേരങ്ങളിൽ ആരംഭിച്ച തന്റെ സ്ഥാപനങ്ങളിൽ നടത്തിയ പരിശോധനയിലാണ് മുഖ്യമന്ത്രി ഒളിവിൽ പോയതെന്ന് മുഖ്യമന്ത്രി കമൽ നാഥിന്റെ മുൻ ഓ.എസ്.ഡി. പ്രവീൺ കക്കർ പറഞ്ഞു.\nപ്രത്യേക ചുമതലയുള്ള മുഖ്യമന്ത്രിയുടെ ഓഫീസർ അന്വേഷണ ഏജൻസികളിൽ നിന്ന് ഏതെങ്കിലും തരത്തിലുള്ള പെരുമാറ്റം നിഷേധിച്ചെങ്കിലും, കഴിഞ്ഞ 48 മണിക്കൂറിൽ അവർ എതിർക്കപ്പെടാത്തതായി പറഞ്ഞു. ഐടി ഓഫീസർമാർ 48 മണിക്കൂറോളം എന്റെ വസതിയിൽ ചെലവഴിച്ചു. പക്ഷേ, നടപടിയെടുക്കാൻ അവർ തയാറായിരുന്നില്ല, “കക്കർ പറയുന്നു.\nഞായറാഴ്ച പുലർച്ചെ 3.30 ഓടെയാണ് റെയ്ഡ് തുടങ്ങിയത്. “വാതിലുകൾ നിങ്ങൾക്ക് കാണിച്ചു തരാം,” കക്കാർ പറഞ്ഞു.\nഇന്ഡോർ, ഭോപ്പാൽ എന്നിവിടങ്ങളിലെ കക്കറിലെ പല സ്ഥാപനങ്ങളും രാജ്യത്താകമാനം 50 ഓഫിസുകളിൽ 300 ഓളം ഓഫീസർമാർ രാജ്യവ്യാപക പ്രവർത്തനത്തിന്റെ ഭാഗമായി ഐടി ഓഫീസർമാരാണ് നടത്തിയത്.\n“എന്റെ വസതിയിൽ നിന്നും പണവും ആഭരണവും കണ്ടെടുത്തില്ല. ബാങ്ക് ലോക്കറുകളിൽ നിന്ന് എതിർക്കപ്പെടാത്തതാണ് കണ്ടത്,” റെയ്ഡ് അവനു നേരെ ശുദ്ധമായ രാഷ്ട്രീയനടപടി ആണെന്ന് പറഞ്ഞു.\nനടപടിയായി കുടുംബത്തിൽ ആറ് മണിക്കൂർ വിശ്രമം അനുവദിച്ചതായും അദ്ദേഹം പറഞ്ഞു.\nസിബിടിടി പത്രക്കുറിപ്പ് ഹവാല പണമിടപാടുകൾക്കും രാഷ്ട്രീയ ധനസഹായങ്ങൾക്കും റെയ്ഡുമായി ബന്ധമുണ്ടെന്ന് ചോദിച്ചപ്പോൾ, അവരോടൊപ്പം ഒരു ബന്ധവുമില്ലെന്ന് കക്കർ പറയുന്നു.\nമധ്യപ്രദേശിൽ 281 കോടിയുടെ അനധികൃത പണമിടപാടുകൾ നടത്തിയെന്ന് ഒരു ഡെപ്യൂട്ടി ഡയറക്ടർ ആദായനികുതി വകുപ്പ് അറിയിച്ചു. ബിസിനസുകാർ, രാഷ്ട്രീയക്കാർ, മറ്റ് പൊതു സേവനങ്ങളുമായി ബന്ധമുള്ള നിരവധി സ്വത്തുക്കൾ റെയ്ഡ് ചെയ്തു.\nPrevമോഡിയുടെ പ്രധാനമന്ത്രി സ്ഥാനാർത്ഥി നരേന്ദ്ര മോഡി പ്രധാനമന്ത്രിയാവുന്നു: എൻഡിടിവി\nNext2019 ലെ ലോക്സഭ തെരഞ്ഞെടുപ്പ് ഫലത്തിൽ ലോക്പിൽ വോട്ടുചെയ്യുമെന്ന് നരേന്ദ്ര മോദി.


ന്യൂസ്റ്റാര് കോളേജ്: ഉത്തരേന്ത്യയിലും നേപ്പാളിലും ഭൂകമ്പം; 21 മരണം\nഉത്തരേന്ത്യയിലും നേപ്പാളിലും ഭൂകമ്പം; 21 മരണം\nന്യൂഡല്‍ഹി/കൊല്‍ക്കത്ത: വടക്കുകിഴക്കന് സംസ്ഥാനങ്ങളിലും ഉത്തരേന്ത്യയിലും ഞായറാഴ്ച സന്ധ്യക്കുണ്ടായ ശക്തമായ ഭൂകമ്പത്തില് കനത്ത നാശം. ഭൂകമ്പത്തിന്റെ പ്രഭവകേന്ദ്രമായ സിക്കിമില് ആറുപേരും നേപ്പാളില് ഒമ്പതുപേരും മരിച്ചതായി റിപ്പോര്‍ട്ടുണ്ട്. ബിഹാറിലെ നളന്ദയില് ഭയന്നോടിയതിനെതുടര്‍ന്നുണ്ടായ തിക്കിലും തിരക്കിലും പെട്ട്് ഒരാള് മരിച്ചു. സിക്കിംനേപ്പാള് അതിര്‍ത്തിയിലാണ് ശക്തമായ ചലനമുണ്ടായത്. സിക്കിമില് അമ്പതോളം പേര്‍ക്ക് പരിക്കേറ്റതായി സംസ്ഥാന സര്‍ക്കാര് അറിയിച്ചു. കെട്ടിടങ്ങള്‍ക്ക് സാരമായ കേടുപാടുണ്ടായി. വടക്കുകിഴക്കന് സിക്കിമിലെ പെങോങിലാണ് കൂടുതല് നാശനഷ്ടമുണ്ടായത്. ഇവിടെ ഇന്തോ തിബത്ത് അതിര്‍ത്തി പൊലീസ്(ഐടിബിപി) രക്ഷാപ്രവര്‍ത്തനമാരംഭിച്ചു. ഐടിബിപി ആസ്ഥാനവും ഭൂചലനത്തില് തകര്‍ന്നു.\nവൈദ്യുതി ബന്ധം താറുമാറായത് രക്ഷാപ്രവര്‍ത്തനത്തെ പ്രതികൂലമായി ബാധിച്ചു. ദുരന്തത്തിന്റെ വ്യാപ്തി കണക്കാക്കാനായിട്ടില്ല. സിക്കിം തലസ്ഥാനമായ ഗാങ്ടോക്കില് വൈദ്യുതി, വാര്‍ത്താവിതരണബന്ധം നിലച്ചതോടെ ജനങ്ങള് പരിഭ്രാന്തരായി വീടുവിട്ട് തെരുവുകളിലേക്കിറങ്ങി. വടക്കുകിഴക്കന് സംസ്ഥാനങ്ങളും പശ്ചിമ ബംഗാള് , ബിഹാര് , ഝാര്‍ഖണ്ഡ്, മധ്യപ്രദേശ്, ഡല്‍ഹി, ഉത്തര്‍പ്രദേശ്, രാജസ്ഥാന് , ഹരിയാണ എന്നീ സംസ്ഥാനങ്ങളും ഭൂകമ്പത്തില് നടുങ്ങി. സിലിഗുരി, ഡല്‍ഹി, കൊല്‍ക്കത്ത, ലഖ്നൗ, പട്ന, ജയ്പുര് , ഗുഡ്ഗാവ്, ഗുവാഹത്തി എന്നീ നഗരങ്ങളിലും ജനങ്ങള് പരിഭ്രമിച്ച്് വീടുകളില് നിന്ന് പുറത്തേക്കോടി. ഞായറാഴ്ച വൈകിട്ട് 6.15നാണ് ഭൂചലനം അനുഭവപ്പെട്ടത്. കൊല്‍ക്കത്ത നഗരത്തില് ഏകദേശം 15 സെക്കന്‍ഡോളം നീണ്ടു. ബംഗ്ലാദേശിലും ശക്തമായ ചലനമുണ്ടായതായി വാര്‍ത്താ ഏജന്‍സി റിപ്പോര്‍ട്ട് ചെയ്തു. റിക്ടര് സ്കെയിലില് 6.8 രേഖപ്പെടുത്തിയ ശക്തമായ ഭൂചലനമാണ് സിക്കിമില് അനുഭവപ്പെട്ടത്. പശ്ചിമബംഗാളിന്റെ വിവിധ ഭാഗങ്ങളിലും അസം, മേഘാലയ എന്നിവിടങ്ങളിലും ശക്തമായ ഭൂചലനം അനുഭവപ്പെട്ടു.\nവടക്കന് ബിഹാറിലെ ദര്‍ബംഗ ജില്ലയിലും അല്‍പ്പസമയത്തേക്ക് ഭൂചലനം നീണ്ടു. അയല്‍സംസ്ഥാനമായ ജാര്‍ഖണ്ഡിന്റെ പലഭാഗങ്ങളിലും ഭൂചലനം അനുഭവപ്പെട്ടതായാണ് റാഞ്ചിയില്‍നിന്നുള്ള വിവരം. ഉത്തര്‍പ്രദേശിന്റെ വിവിധ ഭാഗങ്ങളായ മവു, അസംഗഡ്, ദേവരിയ, ബല്ലിയ എന്നീ നഗരങ്ങളിലേക്കും മധ്യപ്രദേശിലെ ഗ്വാളിയോര് , ഭോപ്പാല് , ഹോഷംഗാബാദ് എന്നിവിടങ്ങളിലും ഭൂചലനത്തിന്റെ തീവ്രത വ്യാപിച്ചു. പ്രധാനമന്ത്രി മന്‍മോഹന്‍സിങ്ങ് സിക്കിം മുഖ്യമന്ത്രി പവന് കുമാര് ചാംലിങ്ങുമായി ടെലിഫോണില് സംസാരിച്ച് സ്ഥിതിഗതികള് വിലയിരുന്നതി. ദുരന്ത നിവാരണ ഏജന്‍സിയുടെ അടിയന്തര യോഗം വിളിച്ചുചേര്‍ക്കാന് പ്രധാനമന്ത്രി കാബിനറ്റ് സെക്രട്ടറിക്ക് നിര്‍ദേശം നല്‍കി. രക്ഷാ പ്രവര്‍ത്തനങ്ങള്‍ക്ക് വ്യോമസേനയുടെ അഞ്ചു വിമാനങ്ങള് സിക്കിമിലേക്ക് തിരിച്ചു. ഭൂചലനത്തെത്തുടര്‍ന്ന് ഡാര്‍ജിലിങ്ങിലും സമീപ പ്രദേശങ്ങളിലും വൈദ്യൂതി ബന്ധം താറുമാറായി. അടിയന്തരമായി നാശനഷ്ടം വിലയിരുത്താന് ജില്ലാ മജിസ്ട്രേറ്റിനോട് മുഖ്യമന്ത്രി മമത ബാനര്‍ജി ആവശ്യപ്പെട്ടു. ബംഗാളിന്റെ വടക്കുകിഴക്കന് മേഖലയില് വാര്‍ത്താവിനിമയ ബന്ധം തകര്‍ന്നതായും റിപ്പോര്‍ട്ടുകളുണ്ട്.\nPosted by കൊച്ചുസാറണ്ണൻ at 11:14 AM\nLabels: ഭൂകമ്പം, വാര്‍ത്ത\nഭൂചലനത്തില് ഉത്തരേന്ത്യ നടുങ്ങി; 18 മരണം\nന്യൂസ്റ്റാർ കോളേജ് അറിയിപ്പുകൾ


ഗായിക കനിക കപൂറിനെതിരെ കേസെടുത്തു: നിരീക്ഷണത്തിലുള്ള ബിജെപി എംപി രാഷ്ട്രപതി ഭവനിലെത്തി ഭക്ഷണം കഴിച്ചു • ഇ വാർത്ത | evartha police case singer kanika kapoor dushyanth singh\nഗായിക കനിക കപൂറിനെതിരെ കേസെടുത്തു: നിരീക്ഷണത്തിലുള്ള ബിജെപി എംപി രാഷ്ട്രപതി ഭവനിലെത്തി ഭക്ഷണം കഴിച്ചു\nരാജ്യം ഗുരുതരമായ സാഹചര്യത്തിലൂടയാണ് കടന്നു പോകുന്നത്. കൊറമാണ ബാധ അതിൻ്റെ പരിധിയും കടന്ന് മുന്നേറുകയാണ്. ഇതിനിടയിൽ കോവിഡ് സ്ഥിരീകരിച്ച ബോളിവുഡ് ഗായിക കനിക കപൂറിനെതിരെ പൊലീസ് കേസെടുത്തു. വിദേശത്തുനിന്നും വന്ന കനിക സമ്പര്‍ക്ക വിലക്ക് പാലിച്ചില്ലെന്ന് ചൂണ്ടിക്കാട്ടിയാണ് കേസെടുത്തത്.\nവെള്ളിയാഴ്ചയാണ് ലക്‌നൗ കിങ് ജോര്‍ജ്‌സ് മെഡിക്കല് യൂണിവേഴ്‌സിറ്റി ആശുപത്രിയില് കഴിയുന്ന ഗായിക കനിക കപൂറിനു കോവിഡ് 19 സ്ഥിരീകരിച്ചത്. ലണ്ടനില് നിന്ന് മാര്‍ച്ച് 9നു മുംബൈയില് തിരിച്ചെത്തിയ കനിക, ഈ വിവരം മറച്ചുവയ്ക്കുകയായിരുന്നു. ഞായറാഴ്ച ലക്‌നൗവില് ഇന്റീരിയര് ഡിസൈനറായ ആദില് അഹമ്മദ് സംഘടിപ്പിച്ച വിരുന്നില് കനിക പങ്കെടുത്തിരുന്നതാണ് സ്ഥിതിഗതികൾ ഗുരുതരമാക്കിയത്.\nഈ പാര്‍ട്ടിയില് രാജസ്ഥാന് മുന് മുഖ്യമന്ത്രിയും ബിജെപി നേതാവുമായ വസുന്ധരാ രാജെയും മകനും ബിജെപി എംപിയുമായ ദുഷ്യന്ത് സിങ്ങും പങ്കെടുത്തിരുന്നു. കനികയ്ക്ക് കോവിഡ് സ്ഥിരീകരിച്ചതിന് പിന്നാലെ ഇരുവരും ഇപ്പോള് നിരീക്ഷണത്തിലാണെന്നാണ് പുറത്തുവരുന്ന വിവരങ്ങൾ.\nകനിക കപൂറുമായി ഇടപഴകിയ ദുഷ്യന്ത് സിങ് എംപി രണ്ടു ദിവസം മുന്‍പു രാഷ്ട്രപതി ഭവനില് സംഘടിപ്പിച്ച ഒരു പരിപാടിയിലും പങ്കെടുത്തിരുന്നതായി വിവരങ്ങൾ പുറത്തു വന്നിട്ടുണ്ട്. രാഷ്ട്രപതി ഭവനില് നിരവധി എംപിമാര്‍ക്കൊപ്പം പ്രഭാതഭക്ഷണം കഴിക്കുകയും ചെയ്തു. കേന്ദ്രമന്ത്രി അര്‍ജുന് റാം മേഘവാള്, മുന് കേന്ദ്രമന്ത്രി രാജ്യവര്‍ധന് റാത്തോഡ്, ഹേമമാലിനി, കോണ്‍ഗ്രസ് എംപി കുമാരി സെല്‍ജ, ബോക്‌സറും രാജ്യസഭാ എംപിയുമായ മേരി കോം തുടങ്ങിയവരാണ് പ്രഭാതഭക്ഷണത്തിനായി ഉണ്ടായിരുന്നത്.\nസ്ഥിതിഗതികൾ ഗുരുതരമായതോടെ ഇവരൊക്കെ സ്വയം ക്വാറൻ്റീൻ ചെയ്യാനുള്ള തീരുമാനത്തിലാണെന്നാണ് വിവരം. ദുഷ്യന്തുമായി സമ്പര്‍ക്കത്തിലേര്‍പ്പെട്ട തൃണമൂല് എംപി ഡെറക് ഒബ്രയന്, എഎപി നേതാവ് സഞ്ജയ് സിങ്, കോണ്‍ഗ്രസ് നേതാക്കളായ ദീപേന്ദര് ഹൂഡ, ജിതിന് പ്രസാദാ എന്നിവര് ഐസലേഷനിലാണ്. ട്രാന്‍സ്‌പോര്‍ട്ട് സ്റ്റാന്‍ഡിങ് കമ്മിറ്റിയുടെ യോഗത്തിനിടെ രണ്ടര മണിക്കൂറിലധികം ദുഷ്യന്തിനൊപ്പം ചെലവിട്ടതിനാലാണ് ക്വാറന്റീന് ചെയ്യാന് തീരുമാനിച്ചതെന്നു ഡെറക് ഒബ്രയന് പറഞ്ഞു.\nഇതിനിടെ രാഷ്ട്രപതി റാം നാഥ് കോവിന്ദ് എല്ലാ പരിപാടികളും റദ്ദാക്കിക്കഴിഞ്ഞു. ലക്‌നൗവിലെ പാര്‍ട്ടിയില് പങ്കെടുത്ത ശേഷം ദുഷ്യന്ത് സിങ് കണ്ടുമുട്ടിയ എല്ലാവരെയും ആരോഗ്യ വകുപ്പ് നിരീക്ഷിച്ചുവരികയാണ്. ഞായറാഴ്ച ലക്‌നൗവില് നടന്ന പാര്‍ട്ടിയെ സംബന്ധിച്ചു 24 മണിക്കൂറിനുള്ളില് റിപ്പോര്‍ട്ടു സമര്‍പ്പിക്കാന് യുപി മുഖ്യമന്ത്രി യോഗി ആദിത്യനാഥ് ഉത്തരവിട്ടിരിക്കുകയാണ്.\nTopics: bjp Dushyanth Singh Kanika Kapoor